6 Lakka Dollar Ah Jabir Helicopter Eh Bahllavaigenfi - Vaguthu\nކާށިދޫ ދާއިރާގެ ރައްޔިތުން މަޖިލީހުގެ މެމްބަރު އަދި ޑީއާރުޕީގެ ލީޑަރު އަބްދުﷲ ޖާބިރު ހެލިކޮޕްޓަރެއް ބައްލަވައިގެންފިއެވެ.\nޖާބިރު "ވަގުތަށް" ވިދާޅުވީ އޭނާ ހެލިކޮޕްޓަރެއް ބައްލަވައިގަތީ ގާތްގަނޑަކަށް6ލައްކަ ޑޮލަރަށް ކަމަށެވެ. އަދި އެ ހެލިކޮޕްޓަރު ރާއްޖޭގައި ދުއްވުމުގެ ހުއްދަ ހޯދުމަށް މަސައްކަތް ކުރަމުންދާ ކަމަށް ޖާބިރު ވިދާޅުވިއެވެ. ޖާބިރު ވިދާޅުވީ އެ ހެލިކޮޕްޓަރު ދުއްވަން ބަހައްޓަން ބޭނުން ވަނީ ދިވެހި ޕައިލެޓެއް ކަމަށެވެ.\n"އަޅުގަނޑު ބޭނުންވަނީ ދިވެއްސަކު ޕައިލެޓަކަށް ބަހައްޓަން. މިހާރު އެ ހެލިކޮޕްޓަރުވީ އިޓަލީގައި. އިޓަލީ ޕައިލަޓުން އެބަ ތިބި އެކަމަކު ދިވެހި މީހެއް ބޭނުންވަނީ. ދެން ހެލިކޮޕްޓަރު ދުއްވުމުގެ ހުއްދައަށް ސަރުކާރާއި އެކު ކުރާ މަޝްވަރާތައް ދަނީ ކުރިއަށް." ޖާބިރު ވިދާޅުވިއެވެ.\nރާއްޖެއަށް ޕްރައިވެޓް ހެލިކަޕްތަރެއް ގެނައުމުގެ ހުއްދަ ދިނުމަށް، ޓްރާންސްޕޯޓް އެންޑް ސިވިލްއޭވިއޭޝަން މިނިސްޓްރީގައި ޖާބިރު ވަނީ ފެބްރުއަރީ 18 ވަނަ ދުވަހު އެދިވަޑައިގަންނަވާފައެވެ.\nމެއި 30, 2020 21:58\nމެއި 30, 2020 22:02\nދެން އިންޑިޔާ ސިފައިންގެ މީހުން އަނބުރާ ރަށަށް ފޮނުވާލާ!!\nމެއި 30, 2020 22:06\nމިހާރު ދެން ސަންސެޓް ބައްލަވަން ދިމާ މައްޗަށް އަރުއްވަނީތޯއެވެ. ބުއްދި ރަންވެގެން ތިއިން ފުންމާނުލިއްޔާ ކިތަންމެހައިވެސް ރަގަޅެވެ.\nއަލިވަހީދު ހެލިކޮޕްޓަރު އެޑިކްޓް\nމެއި 30, 2020 22:08\nއަލިވަހީދު އެ ހެލިކޮޕްޓަރު ގަ އުފަލުން ފޮޅޭނެޔޭ ގައިމު ނާޗަރަންގީ ކުޅުއްވާ ނެތެވެ.\nމެއި 30, 2020 22:09\nފަރަށް އަރާވަރުން މައްޗަށް ބަދަލުކޮށްލަނީ ދޯ. ދެންގޮސް ގެއެއްގެ މެދަށް ވައްޓާލާ.\nމެއި 30, 2020 22:14\nޖާބެ ހަދަނީ ރަނގަޅަށް. ދެން ބަލި މީހުން އުފުލަން ޖާބިރުގެ ހެލިކަޕްޓަރު ދެއްވާނެ ކަމާއި މެދު ޝައްކެތް ނެތް. ބަޔަކަށް އަޅުވެތި ނުވެ ގައުމުގެ ދަރިއެއްގެ ހެލިކަޕްޓަރުގައި އަހަރުމެން ބަލި މީހުން އުފުލާނީ.\nޖޫން 3, 2020 13:05\nޖާބެ ވަރެއް ހަމަނެތް ....އަދިވެސް ބުނާމީހުން ބުނާނެ ޖާބެ ކަޑަނީ ސަޅިއޭ... މިފަހަރު ޖާބެގެ އަސްލު ކެޕޭސިޓީ ބަލަން ތިބި ބަޔަކައް ފެންނާނެ...\nމެއި 30, 2020 22:24\nހުއްދައެއް، ތިކަމުގެ ގަވާއިދެއް މިރާއްޖޭގަނެތީސް ތިހާބޮޑު ހަރަދެއްކޮށް ތިކަން ތިބޭފުޅާ ތިކުރެއްވީ؟ ހުއްދަލިބެންދެން މަޑުކޮށްލިނަމަ. ދެން ތި ހުއްދައެއް ދުވަހަކުވެސް ނުލިބޭނެ. ނުލިބިގެން ތި ރާއްޖެގެނެވޭކަމަކަށް ނުވާނެ. ޖާބިރުގެ މީޑިޔާ ސްޓަންޓުތައް މިހާރު ދިވެހިންނަށް އެނގޭ ބްރޯ.\nމެއި 30, 2020 22:43\n6 ލައްކަ ޑޮލަރަކީ 10 މިލިޔަން ރުފިޔާ ގާތްގަނޑަކަށް. ދެމަސްދޯންޏަށް ވުރެ ވެސް އަގު ކުޑަ.\nޖޫން 3, 2020 19:01\nއަދުރޭ ކައިރިންތޯ ހިސާބު ކިޔެވީ؟؟\nމެއި 30, 2020 22:45\nމަގޭ ދޮށީ މަންޖެ މިހަބަރު ކިޔާފައި އައިސް ބުނަނީ މަންމާއޭ ޖާބިރު ހެލިކޮޕްޓަރެއް ގަނެފިއޭ، މަށަށް ވެސް ގަނެދޭށޭ. މަ ބޯ ހަލާކު.....\nމެއި 31, 2020 00:35\nދެން އެކޮން ބަ ހަނާ ނުދައްކަ އެމަންޖެއަށް\nމެއި 31, 2020 01:56\nދެރަ ނުވޭ، ޖާބިރު ގަންނަހެން އެެއް ހެލިކަޕްޓަރެއް ނޫން ފަނަރަ ހެލިކަޕްޓަރުވެސް ދަރިފުޅަށް ގަނެދެވިދާނެ. އަނގަ އޮތިއްޔާ ކިތަންމެ ފޮންޔެއް ކަޑާފަ މީހުންނަށް ހުވަފެން ދެއްކިދާނެ، ތި ޖާބިރު ތީ މީހުންނަށް ހަމަޔަށް މުސާރަ ނުދެވޭ މީހެއް. ހެލިކަޕްޓަރޭ ބުނިކަން ދެރައީ، އެއާފޯސް ވަން އޭ ނުބުނީ ކީއްވެބާ؟!\nމެއި 30, 2020 22:46\nހިބަޅިދޫ މައްސަލަ ބަލަނީ ކޮންއިރަކުންބާ؟\nއަނެއްކާ ކުޅޭކުޅޭ ހެލިކޮޕްޓަރެއްތަ ޖާބެ ބައްލަވައިގަތީ ؟ ތިޔަ ޖާބިރަކީ ބަރަށްމޮޅު ވާހކަދައްކައިގެން މީހުން ހައްދާ ބޮޑު ދޮގުވެރިއެއް ކާށިދޫ ދާއިރާގެ ރައޔިތުން މިހާރުތިބީ ޖައްވުގަ އާބާދުކޮށްފަ ކާށިދުއާ ގާފަރު ޓުވަރިޒަމުގެބޭނުންތަކަށް ޖާބިރު ބޭނުންކުރަނީ ކާށިދުއާ ގާފަރާ ދެމެދު ލޭބަލްކާރު އަޅައިގެން ގެސްޓުން އެދޭތެރެ ވައިގަ އުދުހެނީ ހުރިހާ ދިވެހިން ބޭސްފަރުވާއަށާ ތަޢުލީމުހާސިލްކުރަން ދަނީ ކާށިދުއާ ގާފަރަށް ބޭރު ޤައުމުތަކުންވެސް މަތީ ތަޢިލީމާ ފެންވަރުމަތީ ސިއްޙީ ޚިދުމަތް ހޯދުމަށްދަނީ ކާށިދުއާ ގާފަރަށް މީވާ ބޭކަލެއް\nމެއި 30, 2020 22:52\nދެތިން މަސް ފަހުން ތިޔަ އެތި ވިއްކި ބަޔަކު ޖާބިރު ފަހާނުދުވިއްޔާ ރަގަޅު !\nދަބަރު ޖަ ހާހފަ ދޯ ޖާބިރު؟\nމެއި 30, 2020 22:54\nޖާބެ އަކީ ފޮނި ދިރިއުޅުމަށް ލޯބިކުރާ މީހެއް؛ ސީ ޕްލޭނެއް ހޯއްދެވި ނަމަ ނ7ވަތަ އުދުހޭ ކާރު ހޯދިނަމަ ސޭފްވާނެތާ... ރާއްޖޭގައި ހެލިޕެޑް ހަނދާ ކަންކަން ކުރުމަކީ ޚަރަދު ބޮޑްކަމެއް... ސީޕްލޭން އަގުބޮޑީ ތޯ... 2023 ރިޔާސީ ކެންޑިޑޭއްގޮތުގައި ފެންނާނެތާ..އެހެންވީމަ އުދުހެންޖެހޭނެ....\nމެއި 30, 2020 22:56\nހީވަނީ އިޓަލީ ޕޮލިހުން ބާވެ ކައްވެގެން އެއްލާލާފަ އޮތް އެއްޗެއް އެތަނުގެ ކޮންމެވެސް ބަޔަކާ ޑީލެއް ހަދައިގެން ކަޓުވާލާފަ އޮތް އެއްޗެއްހެން ! ދުވަސްކޮޅެއް ފަހުން ތިޔައެތީގެ ޚަބަރު އޮޅުން ފިލާނެ !\nމެއި 30, 2020 23:01\nމެއި 30, 2020 23:03\nއުއްމީދު ކުރަން ބަލިމީހުން އުފުއްލުމުގައި ޖާބިރުގެ ހެލިކޮޕުޓަރ ގެ އެހީތެރިކަން ލިބޭނެކަމަށް\nކޮބާ މީގެ ބުރަފައްޗާ އިންޖީނާ؟ އެބައި ފަހުން ދޯ ގަންނާނީ\nމެއި 30, 2020 23:17\nޥަގުތު ތިޔަ ހެލިކޮޕް ޓަރުގަ އިނި ޕޮލިޒިއަ މި އަނެއްކަ ޕޮލިސް ހެލިކޮޕްޓަރެއް ތަ ޖަބިރު ރަގަނޅު ވަނެ ތިޔަ އެތި ދިވެހިން ޕޮލިހައް ދެން އެރުން ރައްޖެ ގެ ވައިގެ ސަރަހައްދު ބެލެނެ އެމިހުން އަތަކުނެތް ވައިގެ ސަރަހައްދު ބެލެނެ ގަބިލް ކަމެއް 😁\nމެއި 30, 2020 23:19\nމީހަކު އެއްޗެކޭ ބުނާއިރަށް މިވެރިންނަށް މިހިރަ ވާގޮތެއް. ޢަޅެ އޭނަ އެހެން ބުނެފާނެ ހިޔާލުގަ އެހެން އޮތަތީވެސް.ޖާ އަކީ ކާކުކަން ދިވެހިންނަށް އޮޅުނީތޯ ދެރަ.\nމެއި 30, 2020 23:36\nއެމްއެންޑީ އެފް އަށް އަދި އަމިއްލަ ހެލިކޮޕްޓަ ރެއް ނެތެވެ.\nމެއި 30, 2020 23:48\nޖާބިރު މީ މޭން އެކޭ 😂\nމެއި 31, 2020 00:04\nޖާބެއަށް ހެލިކޮޕްޓަރެއް ގަނެވުނު އިރު ދިވެހި ގައުމީ ދިފާއީ ބާރުން މިއުޅެނީ ބަޔަކު ހަދިޔާ ކުރި އެއްޗެއްވެސް ދުއްވާލެވޭނެ ދިވެހި ސޮރަކު ނޭރުވިގެން\nމެއި 31, 2020 00:15\nމެއި 31, 2020 00:30\nފޮޓޯތަކުން ފެންނަގޮތުން މަނިކުފާން ބައްލަވާގެންފަ ތިއޮތީ3ހެލިކަޕްތަރ\nމެއި 31, 2020 01:15\nފަހަތުގައި އިނީ ތިންސީޓް\nމެއި 31, 2020 01:40\nދިވެހި ސަރުކާރަށް ހެލިކޮޕްޓަރެއް ނުގަނެވުނު. ޢިންޑިއާގެ ބާ ހެލިކޮޕްޓަރު ސިފައިން ގެނެސް މި ދުއްވަނީ. މީހެ ހެއްވާ ކަމަކީ ހެލިކޮޕްޓަރެއް ދުއްްވަން އެނގޭ ދިވެއްސެއް އަދިވެސް އުފަން ވެސް ނުވޭ.\nމެއި 31, 2020 01:43\nއަޅެކީއްކުރަންތިޔަގަތީ މިރާއްޖެއަކުތިޔަދުއްވަންއިގޭނެމީ ހެއްނެތޭ އަނެއްކާއިންޑިއާއިން ތިޔަދުއްވަންމީ ހުންނުގެނަސްނުވާނެ! ބޮޑުބޭބެގެއަމުރެއްނެތި ތިޔަނުދުއްވޭނެ! ކުރިންއެކަމަށްއެދުނިންތޯ؟\nމެއި 31, 2020 01:44\nއަހަރެން އަންހެނުން ޒިންމާއަދާނުކުރާކަމަށް ބުނިސަބަބަކީ މިޢީތޯ؟\nމެއި 31, 2020 04:51\nފެސްދޫ ކައިރިއަށް ވެއްޓުނު ހަމިންގް ބަރޑް ހެލިކޮޕްޓަރައް ވީވަރު ނުވެއްޖެއްޔާ ރަންގަޅު\nމެއި 31, 2020 06:11\nޖާބިރޫ.......ފުރަތަމަ ޓެކްސް ދައްކަބަލަ. ބިލިއަން ރުފިޔާގެ ޓެކްސް ޕެންޑިންގަ. އަދިވެސްހެލިކޮޕްޓަރާ ވަލްޗަރާ ގަތުމުގަ.\nމެއި 31, 2020 06:59\nސަލާމް.ޖާބެ އަޅުގަނޑައް ޖާބެގެ ކާރު ޑްރައިވަރ އެއްގެ ވަޒީފާ ދޭންވީނުންތޯ އަޅުގަނޑު މިއުޅެނީ ވަރައް ދަތިކޮއް.😣😣😣.\nމެއި 31, 2020 07:19\nކޮބާ ކޭބަލް ކާރު ކަންތައް ކިހިނެއްބާވީ..!!\nމެއި 31, 2020 07:20\nޖާބިރު އަށް ވެދުން ވަރަށް ސަލާމް!\nއެދިފައިވާ ހުއްދަދޭން މިމިނިސްޓްރީއިން ނިންމާފައިވަނީ ޕައިލެޓަކަށް އިންޑިޔާ ސިފައިންގެ "ފަންސަވަންނަހައްޓި" ސިފައިން ބައިތިއްބާ ގޮތަށެވެ. ސަބަބަކީ ހެލިކޮޕްޓަރު ދުއްވަން އިންޑިޔާ ސިފައިންނަށް ނޫނީ ނޭނގޭނެތީއެވެ.\nމެއި 31, 2020 08:38\nއެެެނަ ގަތިީ ޕޮލިސް ހެލިކޮޕްޱަރެއްތަ ލޮލް😂😂😂😂\nމެއި 31, 2020 10:57\nމިރާއްޖޭގަ ޖާބިރު ވަރެއް ހަމަނެތޭ ބުނުމަކުން ގޯހަކަށްނުވާނެ.\nމެއި 31, 2020 11:37\nމިކަލޭގެގެ ލަދުހަޔާތްކޮބާ؟؟ ކޭބަލް ކާރުގައި ދެވެންއޮއްވައި ކީއްކުރާ ހެލްކޮޮޕްޓަރެއް ބޮޑުއަގުދީފައި؟؟ ސަރުކާރަށް ދައްކަން އޮތް ލާރިދައްކަބަލަ. މީނަގެ އެކައުންޓްތައް ފުރީޒްކޮށް ތިޔަ ހެލްކޮޮޕްޓަރު ސަރުކާރަށްނަންވީ، ނޫނީ ސަރުކާރަށް ނަގާފައި ވިއްކާލަންވީ.\nމެއި 31, 2020 11:39\nމަވެސް ހެލިކޮޕްޓަރެއް ބޭނުން. މަޖިލިސް މެމްބަރަކަށް ވެވޭތޯ އަވަހަށް ބަލަންވީ. ލޮލް.\nމެއި 31, 2020 12:24\nމި ކާކު ލޮގިންއެއް؟\nމެއި 31, 2020 16:39\nތި ހެލިކޮޕްޓަރ ދުއްވާ ޕައިލެޓް އައް މުސާރަ ދެވޭނެބާ؟\nމިހާރުވެސް ކިތައް ދިވެހި ރައްޔިތުންނަށް(ޖާބިރުގެ ޔޮޓް ޓުއަރސްގެ މުވައްޒަފުން ނައް) މުސާރަ ނުދީއެބައޮތްތޯ؟ "ސުވާލު ކޮއްލަން ބޭނުން". މިހެން ބުނާއިރައް ބުނޭ އެއީ ޔޮޓްޓުވަރސް އޭ މީ ކާށިދޫ ދާއިރާގެ މެންބަރު ޖާބިރު އޭ!އެހެން ވެއްޖިއްޔާ ކޮން ޗެޔާރ މަން ޖާބިރު އެއްތޯ؟؟؟\nމެއި 31, 2020 23:26\nޖޫން 2, 2020 22:04\nމީތޯ ކޭބަލް ކާރަކީ އޭރު ވިދާޅުވި ..ގޯހެއްނޫން\nޖޫން 4, 2020 20:38\nޔަގީން ތަ އެއީ ޖާބެ އެއްޗެއްކަން\nޖޫން 13, 2020 09:36\n3 ފޮޓޯއިން ފެންނަނީ ތަފާތު3ހެލިކޮޕްޓަރުކަމަށް ބެލެވޭ. ކުލަ އާއި ޑިޒައިނަށް ބަލާއިރު..


Furathama quarter gai GDP ah 8 Billion Ruffiyaa ithuru vejje | MBS NEWS\nފީނޭންސް މިނިސްޓްރީ ހިންގާ އިމާރާތް. ޖީޑީޕީއަށް އަށް ބިލިއަން ރުފިޔާ ވަނީ އިތުރުވެފައި.\nފުރަތަމަ ކުއާޓާގައި ޖީޑީޕީއަށް 8 ބިލިއަން ރުފިޔާ އިތުރުވެއްޖެ\nމި އަހަރުގެ ފުރަތަމަ ކުއާޓާ ނުވަތަ ފުރަތަމަ ތިން މަހު ރާއްޖޭގެ ޖީޑީޕީއަށް 8 ބިލިއަން ރުފިޔާ އިތުރުވެފައިވާ ކަމަށް ފިނޭންސް މިނިސްޓްރީން މިއަދު ބުނެފި އެވެ.\nއެ މިނިސްޓްރީން އާއްމުކޮށްފައިވާ ތަފާސްހިސާބު ދައްކާގޮތުން މިދިޔަ ޑިސެމްބަރު މަސް ނިމުނު އިރު ރާއްޖޭގެ އުފެއްދުންތެރިކަން ހުރީ 57 ބިލިއަން ރުފިޔާގަ އެވެ. އެހެން ނަމަވެސް މި އަހަރުގެ ފުރަތަމަ ތިން މަސް ދުވަހު އެ އަދަދު ވަނީ 66 ބިލިއަން ރުފިޔާ އަށް މަތިވެފަ އެވެ.\nރާއްޖޭގެ ޖީޑީޕީ 2015 އިން ފެށިގެން 2019 ވަނަ އަހަރާ ހަމައަށް ދިޔައީ ވަރަށް ބާރަށް ކުރިއަރަމުންނެވެ. އެ މުއްދަތުގައި އުފެއްދުންތެރިކަން 63 ބިލިއަން ރުފިޔާ އިން 86 ބިލިއަން ރުފިޔާ އަށް އެރި އެވެ. ނަމަވެސް ކޮވިޑާ ގުޅިގެން އުފެއްދުންތެރިކަން ނުވަތަ ޖީޑީޕީ ވަނީ ވަރަށް ބޮޑަށް ދަށަށް ގޮސްފަ އެވެ. ކޮވިޑްގެ ސަބަބުން އެރި އިގްތިސާދީ ލޮޅުމުގައި ބޮލަކަށް ޖެހޭ އާމްދަނީ 10،000 ޑޮލަރުން 6،000 ޑޮލަރަށް ދަށްވި އެވެ. މި އަހަރު ނިމޭ އިރު ބޮލަކަށް ޖެހޭ އާމްދަނީ 7،500 ޑޮލަރަށް އަރާނެ ކަމަށް މޯލްޑިވްސް މަނިޓަރީ އޮތޯރިޓީ (އެމްއެމްއޭ)އިން ލަފާ ކުރެ އެވެ.\nޖީޑީޕީ އިތުރުވެފައި ވަނީ ޓޫރިޒަމް ދާއިރާ އަށް އައި ކުރިއެރުމާ އެކު އެވެ. އަހަރުގެ ފުރަތަމަ ތިން މަހު ރާއްޖޭގެ އުފެއްދުންތެރިކަން އިތުރުވި ނަމަވެސް ކޮވިޑްގެ ހާލަތު ގޯސްވުމާ އެކު މެއި މަހުން ފެށިގެން ރާއްޖެ އަށް އަންނަ ޓޫރިސްޓުންގެ އަދަދު ވަނީ މަދުވެފަ އެވެ.\nމި އަހަރުގެ ފުރަތަމަ ތިން މަހު ދުވާލެއްގެ މައްޗަށް އަންނަ ޓޫރިސްޓުންގެ އަދަދު 3،000 ގައި ހުރި ނަމަވެސް މި ވަގުތު އެ އަދަދު ވަނީ 1،500 އަށް އަރައިފަ އެވެ. ސަރުކާރުގެ އަމާޒަކީ މި އަހަރު ރާއްޖޭގެ އުފެއްދުންތެރިކަން 34 ޕަސެންޓަށް ކުރިއެރުވުމެވެ. މިކަން ހާސިލު ވާނީ ދުވާލެއްގެ މައްޗަށް ރާއްޖެ އަށް އަންނަ ޓޫރިސްޓުންގެ އަދަދު 5،000 އަށް އިތުރުވެގެންނެވެ\nއިގްތިސާދު ވިޔަފާރި ފިނޭންސް މިނިސްޓްރީ


Raajjeyge Kunfuni Thakun Beyruge Baazaarah Nukunnan Jehe: Fayyaz - Vaguthu\nސްޓެލްކޯއިން ބޭއްވި ރަސްމިއްޔާތުގައި މިނިސްޓަރު ފައްޔާޒް ވާހަކަ ދައްކަވަނީ ފޮޓޯ: ސްޓެލްކޯ\nރާއްޖޭގެ ކުންފުނިތަކުގެ ވިޔަފާރިތައް ރާއްޖޭގެ ސަރަހައްދުން ބޭރުގައި ފުޅާކުރުމުގެ ވިސްނުން ގެންގުޅުމަށް އިކޮނޮމިކް މިނިސްޓަރު ފައްޔާޒް އިސްމާއިލް އިލްތިމާސް ކުރައްވައިފިއެވެ.\nމިނިސްޓަރު، އެހެން އިލްތިމާސް ކުރެއްވީ ސްޓެލްކޯގެ "ސްޓެވޯ ވޯކްޝޮޕް" އިފްތިތާހު ކުރުމުގެ ރަސްމިއްޔާތު ޝަރަފްވެރި ކޮށްދެއްވާ ވާހަކަ ދައްކަވަމުންނެވެ.\nއެ ވޯކްޝޮޕުން ގިނަ ހިދުމަތްތަކެއް އެއް ފުރާޅެއްގެ ދަށުން ލިބޭއިރު، ސްޓެލްކޯއިން އެސެމްބެލްކޮށް ޖެނެރޭޓަރުވެސް ރާއްޖޭގެ ބާޒަރަށް ނެރެން ވަނީ ނިންމާފައެވެ.\nފައްޔާޒު ވިދާޅުވީ އަމިއްލަ ޖެންސެޓްތައް އެސެމްބެލްކުރަން ފެށުމުން އެ ތަކެތީގެ އަގުހެޔޮވެ، ރާއްޖޭގެ އިގްތިސާދުން ބޭރުވާ ދިވެހި ފައިސާ ހިފެހެއްޓޭނެ ކަމަށެވެ.\n"އިގްތިސާދުން ބޭރުވާ ލާރީ ކޮންމެވެސް ވަރަކަށް ހިފެހެއްޓޭނެ ފުރުސަތުތަކެއް ލިބޭނެކަމަށް އަޅުގަނޑު ގަބޫލުކުރަން" އޭނާ ވިދާޅުވިއެވެ.\nއެއަށް ފަހު މިނިސްޓަރު ވިދާޅުވީ ކުންފުނިތަކަށް ލިބިފައިވާ ތަޖުރިބާ ބޭނުންކޮށްގެން ބޭރުންވެސް ނަފާ ހޯދިދާނެ ކަމަށެވެ.\n"ސަރުކާރުގެ ބޮޑެތި ކުންފުނިތަކާއި، ޕްރައިވެޓް ސެކްޓާގެ ބޮޑެތި ކުންފުނިތަކުން ރާއްޖޭގެ ޓެރިޓަރީން ބޭރަށް ވިސްނުން ބައްޓަން ކުރުމަށް އެދެން. އަޅުގަނޑު ގަބުލްކުރާ ގޮތުގައި ދުނިޔޭގައި އެތައް ގައުމުތަކެއް އެބަހުރި ސްޓެލްކޯ ފަދަ ކުންފުނިތަކަށް ރަނގަޅު ނަފާ ހޯދިދާނެ ގައުމުތައް އެބަހުރި" އޭނާ ވިދާޅުވިއެވެ.\nފައްޔާޒް ވިދާޅުވީ ރިނިވަބުލް އެނާޖީއަކީ ޓެކްނޮލޮޖީއަށް ދުވަހެއް ދުވަހަކަށް ބަދަލުވަމުން އަންނަ ސިނާއަތަކަށްވާއިރު، ރާއްޖެއަކީ ކުޑަ ގައުމަކަށްވީ ނަމަވެސް ދުނިޔޭގައި އެ ސިނާއަތުގައި ފައިހަމަކުރުމުގެ ފުރުސަތު އެބައޮތް ކަމަށެވެ.\nމިނިމަމް ވޭޖް ކަނޑައެޅީ މަަހުޖަނުން ކޮޅެއް ރުއްސަން: ޓްރޭޑް ޔޫނިއަން\nކުޑައުޖޫރައާއެކު ވިޔަފާރިތައް ބަނގުރޫޓް ވެދާނެ ކަމުގެ ބިރު\nމިނިމަމް ވޭޖް ގުނަނީ އެލަވަންސްތައް ހިމަނައިގެން\nއޮކްޓޯބަރ 5, 2021 14:39\nބޭރުގެ ބާޒާރައް ކިހިނެތް ނިކުންނާނީ ކޮމްޕުލަސެންޓު ވެރިންތަކެއް ކުންފުނިތަކައް ލައިގެން. މިތާމީ ހުސް މުންޑު ސޭޓުން އުޅޭގައުމެއް. ގިން ކުންފުނިތަކުގެ ވެރިންނައް އިނގިރޭސި ބަހުން ދެ ބަސް ނޫނީ ބުނެލާކައް ނޭނގޭނެ. ތަންކޮޅެއް ރަނގަޅު ފެންވަރުގެ އިނގިރޭސި ލިޔުމެއް ކިޔާލަަކަށެއް ނުކުރޭނެ. ދެން ކިހިނެތްތޯ ބޭރު ތަރައްގީވެފަ ތިބޭ ތަންތަނުގެ ކުންފުނިތަކާއި ވާދަކުރާނީ.\nއޮކްޓޯބަރ 6, 2021 01:22\nކިހިނެއް ނުކުންނާނީ ކަލޭގެ ތިހިރަ ކޮރަޕްޝަނާހެދި ރަނގަޅު ޕުރޮޖެކްޓެއް އަންނައިރަށް ކަމިޝަސް ކަމިޝަން\nއޮކްޓޯބަރ 6, 2021 06:15\nކަލޯ ސުލާހު އިލްމީ ދިރާސާތަކާއި ލިއުންތަށް ހުރީ ހަމައެކަނި އިގިރޭސި ބަހުންތޯ ؟ ތުރުކީ މެލޭޝިޔާ ބަލާބަލަ !\nއޮކްޓޯބަރ 6, 2021 07:49\nފަޔާޒު މެން ހާދަ ގަމާރޭ. މި ގައުމުގައި ބަންގްލާ މީހުންނާއި އިންޑިޔާމީހުން ކަޑަތަކާއި ފިހާރަތައް ހިންގާގޮތަށް ބޭރުގެ އެއްވެސް ގައުމަކުން ވިޔަފާރިކުރުމަށް ހުއްދައެއް ނުދޭނެ. އެންމެ ފުރަތަމަވެސް ބަލަންވީ ބޭރުގައި ވިޔަފާރިކުރުމުގެ ހުއްދަތައް ހޯދާ ތިޔަކުރަން އުޅެނީ ފީސިބަލް ކަމެއްތޯ ބެލުމެއްނު. ހިތައްއަރާ އިރަށް ބޭރަށްގޮސް ވިޔަފާރިކުރެވޭބާ؟


Column : Muslimunge thauleemee nizaamuge thaareekhee kurierun -3- One Online\nމެލޭޝިޔާގެ އިންޓަރނޭޝަނަލް އިސްލާމިކް ޔުނިވަރސިޓީ --\nމުސްލިމުންގެ ތައުލީމީ ނިޒާމުގެ ތާރީޚީ ކުރިއެރުން - 3\nތައުލީމު – ޚުލަފާއުއްރާޝިދޫންގެ ދައުރުގަައި\nކައުސާހިބާ ސައްލަﷲ އަލައިހިވަސައްލަމަގެ ދައުރުގައި ރޯކޮށްލެއްވި އިލްމީ ދަންމަރުތައް އަލްޚުލަފާއުއް ރާޝިދޫން ގެ ދައުރުގައިވެސް ކަނިވިޔަކަ ނުދެއްވައެވެ. އަދި ކީއްތޯއެވެ. މުސްލިމުންގެ ޢިލްމީދަތުރު ކުރިއަށް ގެންދެވުމަށްޓަކައި އިތުރު ސާހިބާ ރޭއްވެވި ހުރިހާ ރޭއްވެވުންތަކެއް ހަމަ އެބާރުމިނުގައި ކުރިއަށް ގެންދެވިއެވެ. ކީރިތި ޤުރްއާން އެއްފޮތެއްގެ ސިފައިގައި ޖަމާކުރެވުނީ ވެސް އަލްޚުލަފާއުއްރާޝިދޫންގެ ދައުރުގައެވެ،\nއިސްލާމީ ފުތޫހާތުގެ ސަބަބުން މުސްލިމުންނަށް އަރަބި ކަރައިން ބޭރަށް ނިކުންނާން ޖެހުނެވެ.މިސުރާއި ، ފަލަސްތީނާއި ، އިރާގާއި ޝާމުކަރަ ފަތަހަވުމުން މުސްލިމުން އެތަންތާގައިވެސް ޢިލްމީ ފަނާރުތައް ބިނާކުރިއެވެ. ޢިލްމުގެ ނޫރުފެތުރިއެވެ. ޢިލްމީ މަރުކަޒުތައް ހުޅުވިއެވެ. އެބަރަކާތްތެރި މަސައްކަތަށް ސަހާބީންގެ ބޮޑެތި ޢާލިމުން އެކި ދިމަދިމާއަށް ވަޑައިގެންނެވިއެވެ. ފަލަސްތީނުގައި މުޢާޛު ބިން ޖަބަލު ރަޟިޔަﷲ އަންހުއެވެ.މަދީނާގައި އަބްދުﷲ ބިން މަސްއޫދު ރަޟިޔަﷲ އަންހުއެވެ. ދިމިޝްޤުގައި އަބުއްދަރްދާއު ރަޟިޔަﷲއަންހުއެވެ. ދިމިޝްޤު ފިޔަވައި ޝާމުކަރައިގެ އެހެން ދިމަ ދިމާގައި އަބްދުއްރަހްމާން ބިން ޤާސިމެވެ. މިސުރުގައި ޖިބާން ބިން ޖިބިއްލަތެވެ. މިފަދަ އަފޫރުއްބަ ޢިލްމުވެރީން ޢިލްމު ފަތުރުއްވަން ޚާއްޞަ ކުރެވުނެވެ. އަލްޚުލަފާއުއް ރާޝިދޫންގެ ދައުރުގައި ވަރުގަދަކުރެއްވި ތައުލީމީބިންގާ ޒަމާންތަކަކަށް ދެމި އޮތެވެ. އިސްލާމީ ދައުލަތުގެ މާސިންގާ ސަރަހައްދުގެ އެކިކަންކޮޅުތަކުގައި މަދަރުސާތައް ހުޅުވުނެވެ. އެތަންތާގައި ލިޔެކިޔާން ދަސްކޮށްދެވުނެވެ. ކީރިތި ޤުރްއާނާއި ދީނީ ޢިލްމުތައް އުނގަންނައި ދެވުނެވެ. މަދަރުސާތަކާއި މަކްތަބުތަކާއި މިސްތިތްތަކުގައި ކިޔަވައިދެއްވާ މުދައްރިސުންނަށް ސަރުކާރުން މުސާރަ ހަމަޖެހުނެވެ. އަސްކަރީ ފަންނުތައް ދަސްކޮށްދޭ މަދަރުސާތައްވެސް ހުޅުވުނެވެ.\nއަމީރުލް މުއުމިނީން އުމަރުބުނުލް ޚައްތާބު ރަޟިޔަﷲ އަންހުގެ ދައުރުގައި އިސްލާމީ ދައުލަތުގެ ސަރަހައްދުގައި ހުރި މިސްކިތްތަކުގެ އަދަދު ހަތަރުހާހަށްވުރެ މައްޗައެރިއެވެ. އެމިސްކިތްތަކުގައި ސަރުކާރުން މުސާރަ ދެެއްވާ އިމާމުންނާއި މުދިމުން ތިއްބެވިއެވެ އެއިން ކޮންމެ މިސްކިތަކީވެސް އިލްމީ އިދާރާއެކެވެ.\nޚުލަފާއުއްރާޝިދޫންގެ ދައުރުގައި ޢިލްމީގޮތުން މުސްލިމުން ކުރިއަރައިފައިވާ ކުރިއެރުމުގެ އެއްމިސާލަކީ ހަމައެކަނި ކޫފާގައި ތިންސަތޭކަ ހާފިޒުން ތިއްބެވިކަމެވެ. އެދުވަސްވަރު މަދީނާ ފިޔަވައި ދެވަނައަށް އެންމެ ބޮޑު ޢިލްމީ މަރުކަޒަކީ ކޫފާއެވެ.މައްކާ އާއި، ބަސަރާ އާއި، ދިމިޝްގާއި ފުސްތާޠަކީ ވެސް ބޮޑެތި ޢިލްމީ މަރުކަޒެުތަކެވެ. އެދުވަސްވަރު މަދީނާގައި ތިއްބެވި އެދުރުބޭކަލުންގެ ތެރެއިން އުމަރުގެ ފާނާއި ، އަލީގެ ފާނާއި، އައިޝަތުގެ ފާނާއި، ޒައިދު ބިން ސާބިތުގެ ފާނާއި އަބްދުﷲ ބިން އުމަރު (ރަޟިޔަﷲ އަންހުމް) ޚާއްސަ ގޮތެއްގައި ފާހަގަ ކޮށްލެވެއެވެ. މައްކާގެ އިސް މުދައްރިސަކީ އަބދުﷲ ބިން އައްބާސް ރަޟިޔަﷲ އަންހުމާއެވެ. ކޫފަގައި އަބްދުﷲ ބިން މަސްއޫދު ރަޟިޔަﷲ އަންހުއެވެ.\nމިދެންނެވި ބޭބޭކަލުންގެ ދަރުސްގައި ކީރިތި ޤުރްއާނާއި ،ތަފްސީރާއި، ހަދީސު ގެ އިތުރަށް ފިޤުހާއި ، އަރަބިބަހާއި، ތާރީޚާއި ޅެމާއި ޅެންވެރިކަންވެސް ކިޔަވައިދެވުނެވެ.\nއިސްލާމް އާބާދު އިންޓަރނޭޝަނަލް އިސްލާމިކް ޔުނިވަރސިޓީ --\nތައުލީމު – އުމަވީ ދައުރުގައި\nނަބަވީ ދައުރުގައި މުސްލިމުންގެ މެދު އުފެދުނު ޢިލްމީ ރޫޙް އުމަވީ ދައުރުގައިވެސް އައީ އިތުރަށް ވަރުގަދަވަމުންނެވެ. ސަހާބީންގެ ވަރަށް ގިނަބޭކަލުން އޭރުވެސް ދުނިޔޭގައި ތިއްބެވިއެވެ. އެބޭކަލުންގެ ހަޔާތްޕުޅުގެ މަޤްސަދަކަށް ހައްދަވައިފައިވަނީ ޢިލްމު ފެތުރުއްވުމެވެ. އެދުވަސްވަރު ދީނީ ޢިލްމު ފެރުއްވި ބޭކަލުންގެ ތެރޭގައި އަބްދުﷲ ބިން އައްބާސް ރަޟިޔަﷲ އަންހުމާ އާއި އަބްދުﷲ ބިން އުމަރު ރަޟިޔަﷲ އަންހުމާ އާއި އަނަސް ބިން މާލިކު ރަޟިޔަﷲ އަންހު އާއި ޙަސަނުލް ބަސަރީ ރަޙިމަހުﷲ އާއި، އިމާމު ޒުހުރީ ރަޙިމަހުﷲއާއި ޤާޟީ ޝުރައިހު ރަޙިމަހުﷲއާއި އައްސައްޔިދާ އާއިޝާ ޞިއްދީޤާ ރަޟިޔަﷲ އަންހާ ފަދަ ބޭބޭކައުކަނބަލުން ހިމެނިވަޑައިގެންނެވިއެވެ. ދީނީ ޢިލްމުތަކުގެ ފޮތްތައް ލިޔެވޭންފެށީވެސް އުމަވީ ދައުރުގައެވެ. އިލްމުގެ ތަފާތު އާގޮފިތައްވެސް އެދައުރުގައި ތައާރަފުވިއެވެ.\nއުމަވީ ދައުރުގައި ވަރަށް ގިނަ ޢިލްމުވެރީން ކޮންމެ ދުވަހަކުވެސް މިސްކިތްތަކުގައި އިލްމީ މަޖިލިސްތައް ބާއްވަވަމުން ގެންދެވިއެވެ. އަބްދުﷲ ބިން އައްބާސް ރަޟިޔަﷲ އަންހުމާއާއި ރަބީޢަތުއްރާއީ ރަޙިމަހުﷲ ގެ ޢިލްމީ މަޖިލިސް ވަކީން ފުޅާކަން ބޮޑެވެ. ތާބިޢީންގެ ވަރަށް ގިނަ ބޭކަލުން މިސްކިތްތަކުގައި ކިޔަވައިދެއްވަމުން ގެންދެވިއެވެ. އެދުވަސްވަރު ތައުލީމުގެ އެންމެ ކުރިއަރާފައިވާ މަރުކަޒުތައްހުރީ ހިޖާޒުކަރައާއި ، އިރާޤު ކަރައިގައެވެ. މިސްކިތްތަކުގެ އިތުރަށް އިބްތިދައީ މަދަރުސާތަކުގެ ގޮތުގައި ބޭނުންކުރެވޭ ވަރަށް ގިނަ ގޭގެވެސް ހުއްޓެވެ. އެތަންތަނަށް ކިޔަނީ މަކުތަބެވެ. އެތަންތާގައި ކިޔަވައިދެއްވަނީ ކުޑަކުދިންނަށެވެ. ކީރިތި ޤުރުއާނާއި ޙަދީޘާއި ، ހިސާބު ޢިލްމެވެ. އުމަވީ ދައުރުގައި އެންމެ ހާއްޞަގޮތެއްގައި ކުރިއެރީ އަރަބި ބަހާބެހޭ ބަހަވީ ޢިލްމުތަކެވެ. އިސްލާމީ އުންމަތުގެ އެންމެފުރަތަމަ ޔުނިވަރސިޓީ ޖާމިޢާ ޒައިތޫނާ ހުޅުވުނީ ވެސް އުމަވީދައުރުގައެވެ.\nތައުލީމު – އައްބާސީ ދައުރުގައި\nމުސްލިމުންގެ ޢިލްމީ ކުރިއެރުން އޭގެ އެންމެ އުސް ކުންނާ ހަމަޔަށް އެރީ އައްބާސީ ދައުރުގައެވެ.އިރުމަތީގެ ޤައުމުތައް ދުވަހަކުވެސް ދެކެފައި ނުވާފަދަ ޢިލްމީ ކުރިއެރުންތަކެއް އައްބާސީ ދައުރުގައި މުސްލިމުން ހޯދިއެވެ. ޔޫރަޕްގެ އެދުރުންކަމުގައި މުސްލިމުންވީ އައްބާސީ ދައުރުގެ ޢިލްމީ ތަރައްޤީގެ ސަބަބުންނެވެ. މުސްލިމުން ގްރީކާއި، އީރާނާއި އިންޑިއާގެ ހިކުމަތާއި ފަލްސަފާ ދަސްކޮށް އިތުރަށް ފުޅާކޮށް ކުރިއެރުވީ އައްބާސީދައުރުގައެވެ. އެދުވަސްވަރު މުސްލިމުން މަދަރުސާތަކާއި ކޮލެޖްތަކާއި ޔުނިވަރސިޓީތައް ގާއިމްކުރިއެވެ. އެތަންތާގެ ސިލަބަހުގައި އެކުލެވިފައިވަނީ ހަމައެކަނި ޤުރްއާނާއި ޙަދީޘާއި ފިޤުހާއި އަދަބިއްޔާތެއްނޫނެވެ. އަދި ކިއެއްތޯއެވެ. މަންޠިޤާއި ފަލްސަފާއާއި ހިސާބު ޢިލްމާއި ފަލަކިއްޔާތާއި ޠަބީޢިއްޔާތާއި ކީމިޔާވެސް ހިމެނުނެވެ.\nޚަލީފާ މައުމޫނުއްރަޝީދުގެ ދައުރުގައި ބަޣުދާދުގައި ވަރަށް ޚާއްޞަ ޢިލްމީ މުއައްސަސާއެއް އުފެއްދެވިއެވެ. އެތާގެ މަޤްސަދަކީ ހުރިހާ ބާވަތެއްގެ އިންސާނީ ޢިލްމުތައް އާލާކޮށް ކުރިއެރުވުމެވެ. އެތާގެ ނަމަކީ ދާރުލް ޙިކުމަތެވެ. ނުވަތަ ބައިތުލް ޙިކުމަތެވެ. އެތާގެ ބެލުމުގެ ދަށުން ގްރީކާއި އިންޑިއާގެ ޢިލްމީ ފޮތްތައްއަރަބިބަހަށް ތަރުޖަމާކުރެވުނެވެ.\nނިޒާމުލް މުލްކު ތޫސީ ރަޙިމަހުﷲ ވެސް ވަރަށްގިނަ މަދަރުސާތައް އުފެއްދެވިއެވެ. ބަލްޚާއި، ނިޝާޕޫރާއި ، ހަރާތާއި، އިސްފަހާނާއި، ބަސަރާއާއި، މުރޫއާއި، މޫސަލްގައި ވަރަށް މަޝްހޫރު ޢިލްމީ އިދާރާތައް އުފެއްދެވިއެވެ. އެތަންތަނާގުޅިގެން ދާރުލްއިގާމާތައްވެސް އުފެދުނެވެ. ބަޣުދާދުގެ މަޝްހޫރު ޔުނިވަރސިޓީ ތަކުގެ ތެރޭގައި ހިމެނޭ ނިޒާމިއްޔާއާއި ، މުސްތަންސިރިއްޔާ އަކީ މިޒަމާނުގެ މުސްލިމުންނަށް ވެސް ފަޚުރުވެރިކަމާއެކު އެދެޔުނިވަރސިޓީއެއްގެ ނަން ކިޔައިލެވޭފަދަ ދެޔުނިވަރސިޓީއެވެ. މިޒަމާނުގައި އިސްލާމީ ދުނިޔޭގެ އެންމެ ނަންވިދާޔުނިވަރސިޓީ އެއްކަމުގައިވާ އަލްޖާމިއުލް އަޒްހަރު އުފެދުނީވެސް އައްބާސީ ދައުރުގައެވެ. މުޅިދުނިޔޭގައިވެސް އެންމެގިނަ އެންމެ ބޮޑެތި ލައިބްރަރީތައް ބިނާކުރީ ވެސް މުސްލިމުންނެވެ. ނަތީޖާއެއްގެ ގޮތުން އިސްލާމީ އުއްމަތުގައި މަތީފެންވަރުގެ އެތަކެއް ޢިލްމީ ޝަޚްޞިއްޔަތުތަކެއްއުފެދުނެވެ. އިމާމު އަބޫ އިސްޙާޤު ޝިރާޒީއާއި،އިބްނުލް ކާތިބުއާއި، ޤުޠުބުއްދީނުއްޝާފިޢީއާއި ، އިމާމު ޣަޒާލީ ރަޙިމަހުﷲ ފަދަ އަރާތިއްބެވި ޢިލްމުވެރިން ތަކެއް އުފެދުނެވެ.\nމުސްލިމުންގެ ތެރޭގައި އުފެދުނު ޢިލްމީ ހޭލުންތެރިކަމަކީ ކީރިތި ޤުރްއާނުގެ ވަހީ އާއި ކައުސާހިބާގެ ހިދާޔަތުގެ ނަތީޖާއެވެ. އެމަތިވެރި އިރުޝާދުތައް ވަނީ އިންސާނީ ސިކުނޑިތަކުގައި ލެވިފައިހުރި ތަޅުތައް ހުޅުވައިދީފައެވެ. އެތަޅުތައް ހުޅުވުމާއެކު މުސްލިމުންވަނީ ދުނިޔޭގެ އެހެން ހުރިހައި ޤައުމުތަކެއް ފަހަތަށް ޖައްސައިލައި ޢިލްމީގޮތުން ކުރިޔަށް އަރައިފައެވެ. އިސްލާމީ ދުނިޔެވަނީ ޢިލްމުގެ ދަނޑުބިންކަމުގައި ވެފައެވެ. އިލްމުގެ ނާސަރީއަކަށް ވެފައެވެ. ދުނިޔޭގެ ހަތަރުބިތުން ޢިލްމުގެ ޢާޝިގުން މިސުރާބުޖަހާ ތަނަކަށް ވެފައި އޮތީ އިސްލާމީ ދިނިޔެއެވެ. އެދުވަސްވަރު މުސްލިމުން ނުހަނު މަތީ ދަރަޖަޔަކަށް ކުރިއެރުވި ޢިލްމުތަކުގެ ތެރޭގައި ތާރީޚާއި، ޖޯގްރަފީއާއި، މަޢުދަނިއްޔާތާއި (މިނަރަލޮޖީ) ނަބާތިއްޔާތާއި (ބޮޓްނީ) ހަޔަވާނިއްޔާތާއި (ޒޫލޮޖީ) ހިސާބު އިލްމާއި (މެތަމެޓިކްސް) ބޭސްވެރިކަމާއި، ފަލްސަފާ ހިމެނެއެވެ. މިހުރިހައި ޢިލްމުތަކެއްގައި ވެސް އެދުވަސްވަރު ދުނިޔޭގެ އިމާމުންނަކީ މުސްލިމުންނެވެ. ޔޫރަޕު ޖާހިލުކަމުން މިންޖުވީ ސްޕޭނާއި ސިސިލީގައި މުސްލިމުން ބިނާކުރި ޢިލްމީ ފަނާރުތަކުން ފޯރި އަލިކަމުގެ ސަބަބުންނެވެ.\nއާދެ، މިދެންނެވި ފަޚުރުވެރި ރަން ދައުރަށް ފަހުު އިސްލާމީ އުއްމަތަށް ވެރިވީ ކަންނެތްކަމާއި ލޮޑުކަމެވެ. މުސްލިމުން ޢިލްމީ އައު ހޯދުންތަކާއި ، އައުއީޖާދުތަކުގެ މަސައްކަތް ދޫކޮށްލިއެވެ. ރަޖާލައިގެން ގޭގައި މަޑުކޮށްލިއެވެ. ނަތީޖައަކަށްވީ އިސްލާމީ އުންމަތުގެ ފަޚުރުވެރި ކަމުގެ އިރު މެދުންލަނބައިލުމެވެ. ހުރިހައި ގޮތަކުންވެސް އުންމަތް ދަށަށްދިޔުމެވެ.\nއިސްލާމީ އުންމަތަށް މިވަޅޯކަމާއި މޯޅިކަމާއި، ކަންނެތްކަން ވެރިވީ އިސްލާމްދީން ޢިލްމުހޯދަން ގޮވައިލާ ގޮވައިލުމަށް ބަދަލެއް އައިސްގެނެއް ނޫނެވެ. އިސްލާމްދީން މިއަދުވެސް މުސްލިމުންނަށް ހަރުއަޑުން ގޮވައިލަނީ ޢިލްމީ ހުރިހައި މައިދާންތަކެއްގައި ވެސް ބުންވަރު އެލުވައިނުލައި ކުރިޔަށް އެރުމަށެވެ. ވަރުބަލިފިލުވުމުގެ ނަމުގައި ކަންފަސޭހަކޮށްނުލުމަށެވެ. ކަންނެތްވެފައި ނިދިޖެހިފައި ނުތިބުމަށެވެ. އިސްލާމީ ދުނިޔެ އިލްމީ ފަނާރުތަކުން އަލިކޮށްފާންކުރުމަށެވެ. ވިދުވައި ބެބުޅުވުމަށެވެ. ކާބަފައިންގެ ޝަރަފްވެރި މަޤާމު މުސްލިމުންނަށް އަލުން އަތުވާނީ އޭރުންނެވެ. ދުނިޔޭގެ އިސްވާރުން ކަމުގައި މުސްލިމުންނަށް ވެވޭނީ އޭރުންނެވެ.


އާލިއާ ބަޓް އެންމެ ކާހިތުން ކަނީ ކޯއްޗެއްކަން އެނގޭތަ؟ – Dhen.mv\nއާލިއާ ބަޓް އެންމެ ކާހިތުން ކަނީ ކޯއްޗެއްކަން އެނގޭތަ؟\nމުޙައްމަދު ޝިފާއު January 14, 2021 - 5:17 pm\nބޮލީވުޑުގެ މަޝްހޫރު ތަރި އާލިއާ ބަޓް އަކީ ވެސް ގިނަ ފިރިހެނުންގެ ހިތްތަކުގައި ރަނިކަން ކުރަމުން އަންނަ ރީތި އަދި މޮޅު އެކްޓްރެސްްއެކެވެ. އެގޮތުން އާލިއާ ބަޓް އެންމެ ކާ ހިތުން ކަނީ ކޯއްޗެއްކަން އިންސްޓަގުރާމުގައި އޭނާ ވަނީ ހާމަކޮށްފައެވެ.\nފްރެންޗް ފްރައިސް އަކީ ގިނަ ބައެއްގެ “ފޭވްރިޓް” އެއް ކަން ޔަގީނެވެ. މާލޭގައި ވެސް އެތައް ބަޔަކު ރެސްޓޯރެންޓަށް ބާގާއެއް ނުވަތަ ސަބްމެރިން އެއް ކާން ގޮސް ޗިޕްސް ނުވަތަ ފްރައިސް ޕޯޝަން ވަކިން ގެންނަ މީހުން މަދެއް ނޫނެވެ.\nއެގޮތުން ފްރެންޗް ފްރައިސް އަކީ އާލިއާ ބަޓް އެންމެ ކާ ހިތުން ކާ ކާނާއެވެ. ލުއި ކެއުމެއް ނަމަވެސް އާލިއާ ބަޓް ބުނަނީ ފްރައިސް ކައިގެން އޭނާ މާ ހިތްހަމަ ޖެހޭ ކަމަށެވެ. އަދި އެންމެ މީރުކޮށް ކެވެނީ ވެސް “ކްރިސްޕީ” ކޮށް ހުންނަ ފްރައިސް ކަމަށެވެ.\nއިންސްޓަގުރާމުގައި ފޮޓޯއާއިއެކު އާލިއާ ހިއްސާ ކޮށްފައި ވަނީ، ފްރައިސް އަކީ ފަލަވާ އެއްޗެއް ނޫން ކަމަށް ނުވަތަ ބައިސެޕް ވަރުގަދަ ކޮށްދޭ އެއްޗެއް ނޫން ކަމަށް ބުނާ ނުވަތަ އެފަދަ ގޮތަކަށް މާނަ ދޭހަވާ ލިޔުން ކޮޅެކެވެ.\nމިފަހަކުން ބޮލީވުޑުގެ މަޝްހޫރު އެކްޓްރެސްއެއް ކަމަށްވާ ދިޕިކާ ޕަޑުކޮން ވެސް ވަނީ އޭނާ އެންމެ ކާހިތުން ކާ ކާނާ ހަމަ މިފަދަ ގޮތަކަށް އިންސްޓަގުރާމުގައި ހިއްސާ ކޮށްފައެވެ. އަދި އެ ޕޯސްޓަށް ވެސް ގިނަ ބައެއްގެ ސަމާލުކަން ލިބިފައިވާއިރު، އާލިއާ ބަޓްގެ މި ޕޯސްޓަށް ވެސް ކުޑަ ވަގުތުކޮޅެއްގެ ތެރޭގައި ވަނީ ގިނަ ބައެއްގެ ސަމާލުކަން ލިބިގެން ގޮސްފައެވެ.\nއާލިއާ ބަޓް ހޮސްޕިޓަލުގައި އެޑްމިޓްކޮށްފި\nރަންބީރުއާ އާލިއާ ދިޔައީ އެންގޭންޖްވާކަށް ނޫން، އާ އަހަރު ފާހަގަ ކުރަން: ރަންދީރު ކަޕޫރު\nއާލިއާ އާއި ރަންބީރުގެ އެންގޭޖުމެންޓަށް އާއިލާއާ ރައްޓެހިން ޖެއިޕޫރަށް


އިންތިޒާރު 50 (ފަހުބައި) – Esfiya\nނިދަން އުޅުނުކަމުގައިވިނމަވެސް ޒާޔާއަށް ނުނިދުނެވެ. އެކިހިޔާލުތަކުން އެހިތް އަދިވެސް އިތުރަށް މާޔޫސްވަނީއެވެ. ރުއިމަކަށް ހުއްޓުމެއްވެސް ނައެވެ. ގިސްޖެހޭއަޑު ރާއިންއަށް އިވޭކަމެއްވެސް އޭރު ހަނދާން ނެތީކަންނޭނގެއެވެ. ޒާޔާއާ ދިމާ ބަލަހައްޓައިގެން އިންކަމުގައިވިޔަސް ރާއިންއަށް ޒާޔާ ގާތަށް ދާން ފަސްޖެހެވުނެވެ. ކައިވެނީގެ ފަހުން ޒާޔާ އެގޮތަށް ރޯ މިއީ ފުރަތަމަފަހަރެވެ. ޒާޔާ މެއާލާ ބޮޑިކޮށްލަން ބޭނުންވިނަމަވެސް ޒާޔާ ހިތްހަމަ ނުޖެހިދާނެތީ އެގޮތަށް ކަންތައް ކުރާކަށް ނުކެރުނެވެ.\nހެނދުނު ރާއިން ހޭލިއިރުވެސް ޒާޔާ އޮތީ ނިދިފައެވެ. ސުކޫލަށް ދަ ގަޑިޖެހެން ކައިރިވެފައި ހުރުމުން ރާއިން ގޮވަން ހިތަށްއަރާފަވެސް ނުގޮވަ ބޭއްވީ ރޭގަ ޒާޔާއަށް ނިދުނީ ވަރަށް ލަހުންކަން އެނގޭތީއެވެ. ދެން އޭނަ އުޅުނީ އޮފީހަށް ދާން ރެޑީވާށެވެ.\nޒާޔާއަށް ހޭލެވުނު އިރު ރާއިން ހުރީ އޮފީހަށްދާނެ ގަމީހެއް އިސްތިރިކުރާށެވެ. ޒާޔާގެ ހިތަށްކުރިއަސަރުން ލޯމަރާލެވުނެވެ. ކަރުނައެލޮލުން އޮހޮރުނީ އެހެން އޮއްވައެވެ. ރާއިންއަށް އޭނަ ހޭލަ އޮތްކަން ނާންގަންވެގެން އޮތީ އަތެއްފަޔެއް ގުޑުވާވެސް ނުލައެވެ. ރާއިންއަށް ހީވީވެސް އެހެނެވެ. ރެޑީވެލައިގެން ރާއިން ކޮޓަރިން ނުކުތީ ހިތްހަމަޖެހިލައިގެން ހުރެއެވެ. ޒާޔާ ހޭލާއިރު ހުންނާނީ ހަމަޖެހިފައޭ ހިތައެވެ.\nރާއިން ދިއުމުންވެސް ޒާޔާ ތެދުވީ އިރުގަނޑެއް ކޮށްފައެވެ. މިއަދު އޭނަ ދުނިޔެމަތިން ފޫހިވެއްޖެއެވެ. އޭނަ އުންމީދުކޮށްގެން ހުރީ ރާއިންވާހަކަ ދެއްކުމުން މަޢާފް ކޮށްފީމޭ ބުނާށެވެ. ނަމަވެސް މިހާރު ކަންތައްވެފަ އޮތްގޮތުން އޭނައަށް ރާއިންއާ ކުރިމަތިލުން ބޮޑުކަމަކަށް ވެއްޖެއެވެ. ލަދުގަނެއްޖެއެވެ. ރާއިން ކަންތައް ކުރީ ޒާޔާ ބޭނުންވިގޮތަށެވެ. ޒާޔާ އެދުނު ގޮތަށެވެ.ނަމަވެސް އެކަމުގެ ސަބަބުން ނުކުމެދާނެ ނަތީޖާއަށް އެއްފަހަރުވެސް ވިސްނާ ނުލެވުނީއެވެ. ހިތުން ރާއިންއަށް މަޢާފް ކުރިނަމަވެސް އެކަން ދުލުން ބުނަންމާ ލަސްވީއެވެ. ކަންތައް މާބޮޑުކޮށްލެވުނީއެވެ. ރާއިން އިސްވެ ވާހަކަ ދައްކާތޯ އިންތިޒާރުގަ ހުއްޓަ ދުވަސްތައް ވޭތުވީއެވެ. އެދެމެދުގައި ލެވިފައިވާ ހަމަހިމޭންކަމުގެ ފާރު ނެތިކޮށްލާނެ ގޮތެއް މިއަދު އޭނައަކަށް ނުވިސްނުނެވެ.\nމޫނުގައި އަތްއަޅައިގެން އެތަށް އިރަކު ޒާޔާ ދެރަވެފައި އިނެވެ. އެހިތަށް މިއަދަކު ހަމަޖެހުމެއްނެތެވެ.\n” އަހަރެން ކިހިނެތްތަ ހަމަޖެހޭނީ، ޔާސިރު ބުންޏަސް އަހަންނަކަށް ފަސޭހައެއްނޫން އެދެކުދިން އެހެން އުޅޭތަން ދެކޭކަށް، އަހަންނަށޭ ހުރިހާ މަންޒަރެއް ފެންނަނީ، ކައިވެނި ކުރިތާ މިހާރު6މަސްވަނީ، އަދިވެސް ދެމީހުންރަނގަޅަށް ވާހަކަ ދައްކަނީކީނޫން، އެކަކަށް އަނެކަކު ދޫނުކުރަން އެތިބެނީ” ސަލްމާއާއި ޔާސިރުތިބީ ކާކޮޓަރީގައެވެ. ސަލްމާގެ އަޑުގައި އަދިވެސް ވަނީ މާޔޫސްކަމެވެ. އޭރު ގަޑިން 11 ޖަހާ ބޮޑުވެއްޖެއެވެ.\n“އެކަމަކުވެސް ތިގޮތަށް ކަންތައް ކުރީމަ ދެން އެކުދިން ކީކޭތަ ހިތަށްއަރާނީ، އަނެއްކޮޅުން ސަނާ އެއިނީ ވިހަންވެފަ، އޭނަ އަށްވެސް ކިހާ އުނދަގޫވާނެ، މަންމައާއި ބައްޕަވެސް….”\n“ޔާސިރު އަހަރެންގެ ނިންމުން ބަދަލު ކުރަން ނޫޅޭ، ސަނާ ވިހައި ގަދަވީމައޭ އަހަރެން ދާނީ، އެކަމަކު އަހަންނަކަށް އަހަރެންގެ އަމިއްލަ ނަފްސަކަށް މައާފެއް ނުކުރެވޭނެ ރާއިންއާ ޒާޔާގެ ދިރިއުޅުން ހަމަނުޖެހެނީހެއް، ކޮންމެ ގޮތެއްވިޔަސް މިކަމުގަ ކުށްވެރިވަނީ ހަމައަހަން…..” ޔާސިރުގެ ވާހަކަ މެދުކަނޑާލާފައި ވާހަކަ ދައްކަމުން ދިޔަ ސަލްމާއަށް ކުއްލިއަކަށް ހުއްޓާލެވުނީ ކާކޮޓަރި ދޮރުމަތީގައި ހުރި ޒާޔާފެނިފައެވެ. އަވަސްއަވަހަށް މޫނު ފޮހެލާފައި ޒާޔާއަށް ގޮވާލަމުން ހިނިތުންވެލިއެވެ.\n“އާދޭ ދަރިފުޅު އަވަހަށް ސައިބޯން، މިއަދު ސުކޫލަށްވެސް ނުދާދުވަހަކީތަ؟” ހިނިތުންވެލަމުން ސަލްމާ ވާހަކަ ދެއްކީ ޒާޔާއަށް އެއްވެސްކަމެއް އަންގަންބޭނުން ނުވާތީއެވެ. ޒާޔާވެސް އެއްޗެއް އަޑުއިވުނުކަމަށް ނުހަދާ ސަލްމާއާ ވާހަކަ ދެއްކިއެވެ.\n“ބޮލުގަ ރިއްސާތީ އޮފެއް ނެގީ، މިގަޑީގަ ޖޫސްތައްޓެއް ބޯނީ، ބޭސްކައިގެން ނިދާލީމަ ރަނގަޅު ވެދާނެ ކަންނޭނގެ” މޭޒުމަތީގައި ހުރި ޖޫސްޖަގުން ޖޫސްތައްޓެއް އަޅައިގެން ޒާޔާ އެތަނުން އަވަހަށް ނުކުމެގެން ދިޔައީ އިތުރު ސުވާލު ކުރުމުގެ ފުރުސަތު ސަލްމާއަށް ނުދޭންވެގެނެވެ. ކޮޓަރިއަށް ވަތްގޮތަށް ޒާޔާއަށް އަނެއްކާވެސް ރޮވުނީއެވެ. ނުރޯން މަސައްކަތް ކުރުމުންވެސް ވީކަމެއް ނެތެވެ. އެންމެފަހުން މޫނުގައި ބާލީސްއަޅައިގެން އޭނަ އޮތީއެވެ. މީހަކު އަޔަސް އޭނައަށް ނުގޮވާނީ އޭރުންނޭ ހިތާއެވެ.\nމެންދުރު ކާން ވެސް އޭނަ ނުކުތީ އެންމެން ކައިގެން ނުކުންނާނެހާ އިރުކޮށްފައެވެ. ކައިނިމިގެން ކޮޓަރިއަށް ވަންނަނިކޮށް ސަނާއަށް ފެނުމުން ސުވާލުކުރުމުންވެސް ދިނީ ސަލްމާއަށް ދިންޖަވާބެވެ. ބެލްކަނީގައި ބޭރުބަލަން އިރުކޮޅަކު ހުރުމަށްފަހު ކުއްލިއަކަށް އެއްޗެއް ހަނދާންވިފަދައަކުން އަލަމާރިކައިރިއަށް އައެވެ. ރާއިންގެ އަންނައުނުތަކުގައި އަތްކާއްތާލަމުން އެތަނުން އެއްޗެއް ނަގާފައި ބަލާލިއެވެ. ދެން އިރުކޮޅަކުން ފެނުނީ ހުރިހާއެއްޗެއް ނަގައިގެން އެނދުމަތީ ބެހެއްޓިތަނެވެ. އިސްތިރިނަގައި ފަހަރަކު އެއްޗެއް އިސްތިރިކުރަން ފެށިއެވެ. އިސްނަމަވެސް އެލޮލުން އޮހޮރެމުން ދިޔަ ކަރުނައަކަށް ބަދަލެއް ނައެވެ. ހިތަށް ސިފަވަމުންދިޔައީ ރާއިން ކޮންމެ ދުވަހަކު އިސްތިރިކުރަން ހުންނަ މަންޒަރެވެ. އަތުގެ ނުފުށުން އިރު އިރުކޮޅާ މޫނުފޮހެލި ނަމަވެސް އޭނަގެ މަސައްކަތަކަށް ހުއްޓުމެއް ނާދެއެވެ.\n“ރާއިން ކީއްވެގެންތަ ޒާޔާ ބަލިވެގެން އުޅޭއިރުވެސް ތިހާލަހުން އޮފީހުން ތިއައީ، ދޭބަލަ އޭނަ ގޮވައިގެން ސައިބޯން އަންނަން، ނޫނީ މަންމަ މައްޗައް ސައިފޮނުވަދޭންތަ؟ މެންދުރުވެސް ނޭނގެ ރަނގަޅަށް ކޭކަމެއްވެސް”4ޖަހާ އެހާއިރު އޮފީސް ނިންމާފައި ގެއަށް އައި ރާއިންއަށް ފުރަތަމަވެސް މަންމަގެ ސުވާލު އަމާޒުވިއެވެ. ޖަވާބު ދޭނެގޮތެއްނޭނގިފައި ހުއްޓާ ކުޑަކޮށް ސިހުނީ ސަލްމާ ދެވަނަ ފަހަރަށް ގޮވާލުމުންނެވެ.\n“އެބަ އަންނަން ބަލާލާފަ” ސިޑިން މައްޗަށް އަރަމުން ރާއިން ބުނެލިއެވެ.\nކޮޓަރިއަށް ވަތް ރާއިން ހުރީ އޭނަގެ ލޮލަށް ފެންނަ މަންޒަރު ގަބޫލު ނުކުރެވިފައެވެ. އަމިއްލަ ލޮލުގައި މައްސަލައެއް އުޅެނީއޭ ނޫނީ އޭނަ މޮޔަވީއޭ އޭނަގެހިތަށް އެރިއެވެ. ދޮރާދިމާއަށް ފަރަގަސްދީގެން ޒާޔާ ހުރީ އޭނަގެ އެއްޗެހި އިސްރިކުރާށެވެ. އެގަޑީގަވެސް ޒާޔާ ރޮނީކަން އެނގުނީ އިރުއިރު ކޮޅާ މޫނު ފޮހެލާތީއެވެ. ރާއިންއަށް ދެލޯމަރާ ބާރުކޮށްލެވުނީ ކަންތައް ކުރަންވީގިތެއް އެވަގުތު ސިކުނޑިއަށް ނުވިސްނުމުންނެވެ.\nދޮރުހުޅުވުނުއަޑު ޒާޔާއަށްވެސް އިވުނެވެ. ރާއިން ގެއަށް އަންނަ ގަޑިކަންވެސް އެނގެއެވެ. ނަމަވެސް ފަހަތް ނުބަލަ ހުރީއެވެ. ރާއިން ކުރާނެ ސުވާލަކަށް، ބުނެފާނެ އެއްޗަކަށް ދޭނެ ޖަވާބެއް ހިތުގައި ނުވާތީއެވެ. ބުނަން ބޭނުންވިޔަށް ނުބުނެވޭނެތީއެވެ.\nބޯ ކަހާލަމުން ރާއިން ދޮރުލައްޕާލާފައި ސޯފާގައި އިށއިނެވެ. އަދި ބޫޓުބާލާފައިވެސް އޭނައަށް އިނދެވުނީއެވެ. އިސްތރިކޮށް ނިމުނު ގަމީސް އަލަމާރީގައި އަޅުވާފައި އެނބުރުނު ގަޑީގައި ރާއިންއަށް އެމޫނުފެނީ ހަމްދަރުދީވެވުނެވެ. އެދޮންމޫނުވަނީ ރޮއިރޮއި ރަތްވެފައެވެ. އެސްފިޔަތައް އަދިވެސް ހުރީ ތެތްކޮށެވެ. ތުންފަތުގައި ދަތްއަޅާލަމުން ރާއިން އިސްއޮބާލީ އެއްޗެކޭ ބުނެފިނަމަ ދެންވާނެގޮތް އެނގޭތީއެވެ.\nހުރިހާ އެއްޗެއް އިސްތިރިކޮށް ނުމުނުއިރު ޒާޔާހުރީ ފައިވާޅުވެފައެވެ. އެނދުގައި އިށިއިނީ ރާއިންއަދިވެސް އެއިންގޮށް ސޯފާގައި އިނީމައެވެ. ކޮޓަރީގެ ދޮރުގައި ޓަކިޖަހާލި އަޑަށް ދެމީހުންނަށްވެސްއެއްފަހަރާ ބަލާލެވުނެވެ. ޒާޔާއާދިމާ އެނބުރި ބަލާލުމަށްފަހު ރާއިން ދޮރުހުޅުވަން ތެދުވިއެވެ. ހުރީ ސަލްމާއެވެ.\n“ދަރިފުޅުނައީމަ މަންމަ މިއައީ ސައި ހިފައިގެން، މިއޮތީ ބޭސްވެސް” ސައި ޓްރޭ ރާއިންއަތަށް ދެމުން ސަލްމާ ބުނެލިއެވެ. އޭނަ ބޭނުންވަނީ ޒާޔާއާއި ރާއިން ވާހަކަ ދައްކާނެ ފުރުސަތެއް ހޯދަދޭށެވެ. ރާއިން ސައިތަބަށް ގެނެސްބެހެއްޓީ ސޯފާކައިރީގައި ހުރި މޭޒުމަތީގައެވެ. ޒާޔާ އެނބުރިބަލާލާތޯ އިރުކޮޅަކު މަޑުކުރުމަށްފަހު އަނެއްކާ ސަިތަބަށް ނަގައިގެންގޮސް އެނދުމަތީ ބެހެއްޓިއެވެ. ސައިތަށި ޒާޔާއަށް ދިނުމުން ދެކޮޅުހެދުމެއްނެތި ހިފިއެވެ. ކުޑަ އެތިފޮދުފޮދުން ބޮއި ސައިތަށި ހުސްކޮށްލުމަށްފަހު ތަބަކުގައި ބެހެއްޓުމުން ރާއިންބޭސްގުޅައެއް ނަގައި ދިނެވެ. ހިފާނެކަމުގެ އުންމީދާއިއެކުއެވެ. ފެންތަށިނަގާ ޒާޔާ ބޭސްގުޅަ ކައިލިއެވެ. ރާއިން އެތަނުން ތެދުވީދެނެވެ. ނަމަވެސް ފަހަތްއެނބުރި ބަލައިލީ އިސްއުފުލާ އެންމެފަހަރަކުވެސް ޒާޔާ ބަލާލާތޯއެވެ. މިހުރިހާއިރުވީއިރުވެސް ޒާޔާއިނީ އިސްޖަހައިގެނެވެ. ފުންނޭވައެއް ދޫކޮށްލަމުން ރާއިން ތަބަށްހިފައިގެން ކޮޓަރިން ނުކުތެވެ. އައިއިރު ޒާޔާއޮތީ އެނދުގައި އޮށުއޮވެގެނެވެ. ރާއިންއައިސް ޒާޔާގެ ގައިގައި ރަޖާއަޅާލުމަށްފަހު ސޯފާއަށް ވެއްޓިގަތެވެ. އޭނަ ކަންތައްކުރިގޮތުގެ ސަބަބުން ޒާޔާވަނީ ނުހަނު ހިތުގައި ޖެހިފަކަން އެނގުމުންނެވެ.\nޖެހިގެން އައިދުވަހެވެ. ސަނާ ބަނޑުގައި ރިއްސާތީ ހޮސްޕިޓަލަށް ގެންދިޔަވާހަކަ ސަލްމާ ގުޅާފައިބުނީ ޒާޔާ ސްކޫލުގައި ހުއްޓައެވެ. ސެޝަންނުނިމެނީސް އޭނައަށް ދެވެންނެތުމުން އެވާހަކަ ސަލްމާގާތުގައި ބުނަމުން ފޯނުކަނޑާލިއިރު އެމޫނުމައްޗަށް ހިނިތުންވުމެއް ވެރިވެފައިވިއެވެ. ކުރަންހުރިމަސައްކަތަށް އެނބުރި ދިޔައިރުވެސް އެހިނިތުންވުމަށް ބަދަލެއްނާދެއެވެ. ރާއިންގުޅީ އެހެންއިންދައެވެ. ހައިރާންވީ ރާއިންގުޅާތަން ފެނިފައެވެ. ކިތަންމެ ބޮޑުކަމެއްވިޔަސް ރާއިން ދުވަހަކުވެސް އޭނައަކަށް ނުގުޅައެވެ. ފޯނުނެގިއިރު ހިތްވެސް ހުރީ އަވަސްވެފައެވެ. ފޯނުނަގާ ކަންފަތުގައި ޖައްސާލުމުން ރާއިން ‘ހެލޯ” އޭބުނެލި އަޑުއަހާފައި ލޯމަރާލެވުނެވެ. މަޑުމަޑުން ހޫމް އޭ ބުނެވުނީ ދެވަނަފަހަރަށް ގޮވާލުމުންނެވެ.\n“މިގަޑީގަ ދެވޭތަ ހޮސްޕިޓަލްއަށް؟” ރާއިން ސުވާލުކޮށްލިއެވެ.\n“އަދި ކުލާހެއް އެބެއް،” ޒާޔާގެ އަޑުމަޑެވެ.\n“އޯކޭ، މެސެޖުކޮށްލާ ނިމުނީމަ” ޒާޔާގެ ޖަވާބަކަށް އިންތިޒާރުކުރުމެއްނެތި ރާއިން ފޯނުކަނޑާލުމުން ޒާޔާ ހިތްހަމަނުޖެހުނެވެ. ނަމަވެސް ހިތްހަމަނުޖެހުމުގެ އެއްވެސް ހައްގެއްއޭނައަކަށް ނެތޭހިތަށްއެރީދެނެވެ. ރާއިން އެގޮތަށްކަންތައް ކުރަންފެށީ އޭނަ ބޭނުންވެގެނެވެ.\nސަނާވިހެއީ ޒާޔާއަށް ހޮސްޕިޓަލަށްދެވުނުތާ އެތައްއިރެއްވީފަހުންނެވެ. ވިހެއިތާ މާގިނައިރެއްނުވެ ސަނާ ޕްރައިވެޓް ކޮޓަރިއަކަށް ބަދަލުކުރެވުނެވެ. އެންމެންގެ މޫނުމަތީގައިވެސް ވީ އުފާވެރިކަމުގެ ހިނިތުންވުމެކެވެ.\n“ކޮންގްރޭޓްސް ދޮންބެ ދައްތާ….” ސަނާގައިގައި ކުޑަކޮށް ބައްދާލަމުން ޒާޔާ ބުނެލިއެވެ.\n“ޒަކޫ.. އިޓްސް އޯކޭ އޭ، ގާލްސް މާ ލޯބިވާނެ އޭ ދޮންބެމެންދެކެ” ޒަކުވާން ހިތްހަމަނުޖެހިފަ ހުރީ ސަނާއަށްލުބުނީ އަންހެން ކުއްޖަކަށް ވީމައެވެ. އަދި އޭނައެހެންބުނުމުން އެހެން މީހުން ހޭންފެށުމުންނެވެ.\n“ޒާޔާ ދަރިފުޅު ބޭބީ އުރާނުލާނަންތަ…” ޒާޔާއަށް ބަލާލަމުން ސަލްމާ އަހާލިއެވެ. ހިނތުންވެލަމުން އޭނަގެއަތަށް ދިނުމަށް ޒާޔާބުންޏެވެ. ޒާޔާގާތުގައި ހުރި ރާއިން ބޭބީގެ ބޯދަށުން ހިފަހައްޓާލީ ޒާޔާއަށް ފަސޭހަކޮށްދިނުމަށެވެ. ހިނިތުންވެފައި ޒާޔާއަށް ރާއިންއަށް ބަލާލެވުނީ ބޭއިހުތިޔާރުގައެވެ.\n“މަންމަ މިހާރު އެންމެ ދެކެންބޭނުންވާދުވަހަކީ މިއީ، ދަރިފުޅުމެންގެ ދިރިއުޅުން ފުރިހަމަވާނެ ދުވަހެއް” ޒާޔާގެ އަތުގައި އޮތް ސަނާގެ ދަރިފުޅުގެ ބޮލުގައި ފިރުމާލަމުން ރާއިންއާ ޒާޔާއާދިމާއަށް ބަލައިލަމުން ސަލްމާ ބުނެލިއެވެ. އިސްޖަހައިގެން އިނުންފިޔަވާ އިތުރުކަމެއް ޒާޔާއަކަށް ނުކުރެވުނެވެ. ރާއިންގެ ބޮލުގައި ފިރުމާލަމުން ސަލްމާ އެތަނުން ދުރުވިއެވެ. ދަނޑިވަޅުބަލައި ޝާން ރާއިންމެންގެ ފޮޓޯއެއްނެގިއެވެ. އިސްޖަހައިގެން ޒާޔާ އެކުޑަކުއްޖާއަށް ބަލަހައްޓައިގެން އިންއިރު ރާއިން އިނީ އެކުއްޖާގެ ބޮލުގައި ހިފަހައްޓާލައިގެނެވެ.\nގެއަށް އައިއިރުވެސް ޒާޔާއަށް ވިސްނެމުން ދިޔައީ ހޮސްޕިޓަލްތެރޭގައި ވީކަންތަކާމެދުގައެވެ. އޭނަ ހީކުރީ ސަލްމާބުނި ވާހަކައާމެދު ރާއިން ކޮންމެވެސް އެއްޗެކޭ ބުނާނެކަމަށެވެ. ނަމަވެސް ގެއަށް އަންނަންދަކަށްވެސް އެދެމެދުގައިވީ އެހެންފަހަރު ތަކާއިވެސް އެއްގޮތަށް ހަމަހިމޭންކަމެވެ.\nރާއިންގެ ފަހަތުން ކޮޓާރިއަށްވަތް އިރު ޒާޔާގެ ލޮލަށް ކަރުނަ ޖަމާވެއްޖެއެވެ. ދޮރުވެސް ނުލައްޕާ އެތާގައި މަޑުކޮށްލެވުނީ އިތުރު ހިތްވަރު ނެތުމުންނެވެ. ރާއިން ފަހަތަށް ބަލާލީ ޒާޔާ ނޭފަތްދަމާލި އަޑަށެވެ. ޒާޔާއެގޮތަށް ރޯތަން ދެކޭކަށް ރާއިންއަކަށް ކެތެއްނުވެއެވެ. ޒާޔާ ކުރިއަށް އެންމެފިޔަވަޅެއްވެސް ނާޅާނެކަން އެނގުމުން ރާއިން ޒާޔާގާތަށް ހިނގައިގަތެވެ.\n“ޒާ….” ލޯބިން ފުރިގެންވި އަޑަކުން ރާއިން ޒާޔާއަށް ގޮވާލިއެވެ.\nރާއިންގެ ގައިގައި ޒާޔާއަށް ބައްދާލެވުނީ އިހުތިޔާރަކާނުލައެވެ. ގިސްލާފައި އޭނައަށް ރޯންފެށުނެވެ. ރާއިން ޒާޔާގެ ބޮލުގައި ބޮސްދެމުން ފިރުމާލިއެވެ.\n“ޒާ ހުއްޓާލަބަ، ޕްލީޒް، ޒާ ބޭނުންވާގޮތެއް ބުނެބަ” އިރުކޮޅެއްފަހުން ރާއިން ބުނެލިއެވެ.\n“އަހަރެން….. އަހަރެން ބޭނުންވަނީ ވަރިވާން” ރުއިމުގެ ތެރެއިން ޒާޔާ ބުނެލިއެވެ. “ޒާ…” އަސަރާއެކު ރާއިން އަށް ބުނެވުނެވެ. ޒާޔާ އެހެންބުނެފާނޭ ދުވަހަކުވެސް ރާއިން ހިތަކަށް ނާރައެވެ.\n“އަހަރެން ބޭނުމީ ވަރިވާން” ދެވަނަފަހަރަށްވެސް ޒާބުނީ ހަމައެކަނި އެހެންނެވެ. ރުޅިއިސްނުކުރަން މަސައްކަތްކުރިނަމަވެސް ރާއިންއަކަށް ކެތެއްނުކުރެވުނެވެ. ޒާޔާގެ ދެއަތުގައި ހިފާ ދުރުކޮށްލަމުން ބަލާލީ ނުރުހުންވެފަ ހުރެގެނެވެ. އެލޮލުގައިވި ތެތްކަން ފެނިފައި ޒާޔާއަށް އިތުރަށްރޮވުނެވެ. ރާއިން ބުނަންބޭނުންވި ބަސްތައް ބަހައްޓަންޖެހުނީ އެހެންވެގެނެވެ. ޒާޔާ ކޮށްޕާލުމަށްފަހު ރާއިން ދުރަށް ހިނގައިގަތެވެ. ބޮލުގައި ދެއަތްއަޅާލުމަށްފު ޒާޔާއާ އަނެއްކާ ކުރިމަތި ލިއެވެ.\n“ތިއީތަ ހަމަ ޒާ ބޭނުންވާގޮތަކީ” ޒާޔާއާދިމާއަށް ބަލައިލަމުން ރާއިންއަހާލިއެވެ. ހިތަށްލިބިގެން ދިޔަ ބޭން އިތުރުވީ މޫނުގައި އަތްއަޅާލައިގެން ހުރެ ޒާޔާ އާއެކޭ ބުނުމަށް ބޯޖަހާލުމުންނެވެ.\n“ކީއްވެ؟” މޫނުގައި އަޅާފައިވާ ދެއަތް ދުރުކޮށްލަމުން ރާއިން ސުވާލުކުރިއެވެ. އޭނައަށްވެސް މިހާރު ރޮވިއްޖެއެވެ. ދޭނެ ޖަވާބެއް ޒާޔާއަކަށް ނުލިބުނެވެ. އިސްޖަހައިގެން ހުރީއެވެ.\n“މާފު ހައްގުވާވަރު އަދިވެސް އަހަންނަށް ނުކުރެވެނީތަ، ތިހިތުގަ އަހަންނަށް ކުޑަވެސް ލޯތްބެއް ނުވަނީތަ، ކުޑަވެސް އިތުބާރެއް އަހަރެންގެ މައްޗައް ނުވަނީތަ؟” ޝަކުވާ ކުރެވުނީ އިހުތިޔާރަކާ ނުލައެވެ.\nކުއްލިއަކަށް ރާއިންއަށްވީ ކީއްކަމެއް ނޭނގުނެވެ. ޒާޔާއެހުރިތަނަށް ދޫކޮށްލާފައި ރާއިން ފޮށިނަގާ އޭނަގެ އެއްޗެހިތައް އަޅަން ފެށިއެވެ.\n“ރާއިން ކީއްކުރަން ތިއުޅެނީ” ޒާޔާއަށް ރާއިންގެ ކައިރިއަށް އާދެވުނީ ދުވެފައެވެ. އެއްޗެކޭ ނުބުނެ ރާއިން އެއްޗެހިތައް ބޮނޑިކޮށްފައި ފޮއްޓައް އަޅަންފެށިއެވެ. ކަބަޑުތެރޭއޮތް ޕާސްޕޯޓުނެގުމުން ޒާޔާއަށް އަނެއްކާ ރާއިންއަށް ގޮވާލެވުނެވެ. ރާއިންގެ އަތުގައި ހިފަހައްޓަމުން ރާއިންއަށް ގޮވިއެވެ.\n“ދޫކުރޭ މަގޭއަތުން” ބާރަށް ހަޅޭލަވައިގަންނަމުން އެހެންބުނުމުން ކުއްލިއަކަށް ރާއިންގެ އަތުން ދޫކޮށްލަމުން ޒާޔާއަށް ފަހަތަށް ޖެހެވުނެވެ. އެއަޑު އިވުނީ ގެއަށް އެއްޗެއްބަލައި އައި ސަލްމާއަށެވެ. ރާއިންމެންގެ ކޮޓަރި ދޮރުނުލައްޕާ ހުރެފައި ގޭތެރޭގައި އެއްވެސް އަޑެއްނެތުމުން އެއަޑު ކިތަންމެ ރީއްޗަކަށްވެސް ސަލްމާއަށް އިވުނެވެ. ކޮޓާރިއާ ކައިރިވިއިރު ޒާޔާގެ ރުއިމުގެ އަޑުވެސް އިވެއެވެ.\n“ރާއިން” ގިސްލުމުގެ ތެރެއިން އަނެއްކާވެސް ޒާޔާ އަށް ގޮވާލެވުނެވެ.\n“ނުބުނާތި، އެކެއްޗެކޭވެސް ނުބުނާތި، މަށެއްނު ގޯހީ، އެހެންވެނުން ތިވަރަށް ޒާޔާ ރޯންޖެހެނީ، އެހެންވީމަ ދާނީވެސް އަހަރެން” ފޮށިނަގާ ކޮޅަށްޖަހަމުން ރާއިން ބުނެލިއެވެ. ރުޅިއައިސްފަ ހުރުމުން އޭނަގެ އަޑުވެސްހުރީ ގަދަވެފައެވެ. ރާއިންގެ މިސިފަ ދުވަހަކުވެސް ޒާޔާއަށް ފެނިފައެއް ނުވެއެވެ. ކަންތައް މިހެންވެދާނެއެކޭ ހިޔެއްނުކުރެއެވެ.\n“މިތަނުން ދިއުމަށްފަހު ޒާޔާބޭނުންވެގެން ތިއުޅޭ ކަންތައްވެސް….” ރާއިން ހުއްޓުންއެރީ ފަހަތުން ސަލްމާ ސުވާލުކުރި އަޑުއިވިފައެވެ.\n“ރާއިންއާއޭ މިސުވާލުކުރަނީ، ކީއްވެގެންތަ މިއުޅެނީ” ސަލްމާ ސުވާލުކުރީ ހިތްހަމަނުޖެހިފަ ހުރެއެވެ.\n“ވީއާރ ފައިން މަމް” ހުރިގޮތަށްހުރެ ރާއިން ޖަވާބުދިނެވެ. އެއަޑުގައިވީ ރުންކުރުކަމެވެ.\n“ފައިން ނަމައެކީ ތިވަރަށް ހަޅޭތިލަވަނީ ކީއްވެގެންތަ، ޒާޔާ ނުވެސްރޯނެދޯ ކަމެއްނުވާނަމައެކީ” އެތެރެއަށް ވަންނަމުން ސަލްމާވާހަކަ ދެއްކިއެވެ.\n“މީ ކޮންފޮއްޓެއް، ރާއިން ޒާޔާ…، ވެގެން އުޅޭގޮތެއް މަންމަގާތު ބުނެފާނަންތަ” ރާއިންގެ އަތުގައި ހިފާލަމުން ސަލްމާ ބުނެލިއެވެ. ޒާޔާގެ ރުއިމަކަށް އޭރުވެސް ބަދަލެއްނާދެއެވެ.\n“މަންމާ، ޕްލީޒް މިތަނުން ދޭ، އެވްރިތިންގ އިޒްގޮނަބީ އޯކޭ” މޫނު އަނބުރާލަމުން ރާއިން ބުނެލިއެވެ. އަދި ފޮށީގައިހިފާ ހިނގައިގަތެވެ.\n“ރާއިން” ޒާޔާހީވީ މޮޔަވިހެނެވެ. ދުވެފައިގޮސް ރާއިންގެގައިގައި ފަހަތުން ބައްދައިގެތެވެ. ރާއިން ގަދަކަމުން ޒާޔާގެ ދެއަތްނައްޓަވާލިއެވެ.\n“ޒާޔާ ބޭނުންވިގޮތަށޭ ކަންތައްކުރަން މިއުޅެނީ، މުޅިއުމުރަށް ޒާއާ ދުރަށްދާން މިއުޅެނީ، ޒާވަރިކުރަންށޭ މިއުޅެނީ،” ސަލްމާއަށާއި ޒާޔާއާ ދެމީހުންނަށް ރާއިންއަށް ގޮވާލެވުނީ އެއްފަހަރާއެވެ.\n“ނޫން ނޫން ނޫން” ޒާޔާ ރޮމުން އަނެއްކާވެސް ރާއިންގެ ގައިގައި ބައްދާލިއެވެ. މިފހަރު ރާއިން ޒާޔާ ދުރެއްނުކުރެއެވެ. ނަމަވެސް ޒާޔާގައިގަ އަތްވެސް ނުލާހުރީއެވެ.\n“ދަރިފުޅާ ވާހަކަ ދައްކައިގެން މައްސަލަ ހައްލުކުރެވިދާނެއޭ އަދި، ރުޅިމަޑުކޮށްފަ ޒާޔާ ހުއްޓުވާބަ” ސަލްމާ ބޭނުންވީ އެދެމީހުން އެމައްސަލަ ހައްލުކުރާށެވެ. އޭނަ އެތާގައި ހުރީމަވެސް އިތުރަށް ކަންތައްގޯސްވެދާނެއޭ ހިތާއެވެ.\n“ޕްލީޒް ނުދޭ، އައި ލަވްޔޫ، ވަރަށް ބޮޑަށްލޯބިވޭ،…. ވަރަށް ބޮޑަށް” ރާއިންއަށްއޭނަގެ ކަންފަތަށް އިތުބާރެއްނެތެވެ.\n“އެހެންވެގެންތަ ވަރިކުރާށޭ ބުނީ، ޒާޔާގެ ހިތަށް އެކައްޗެކޭވެސް ހިތަށްނޭރިތައެހެން ބުނިއިރު، ޒާބޭނުންވިގޮތަށް މިއުޅެނީ މިހުރިހާދުވަހު، ހިތްހަމަނުޖެހޭކަމެއް އަހަރެންފަރާތުން ފެނުނުތަ، އަހަރެން މިތަނުން ދިޔައީމަ މާބޮލަށް ފަސޭހަވާނެ، އޭރަކުން ނުޖެހޭނެ މަންމަމެން ގޮސްފާނެތީ އުޅޭކަށް، ޒާ ހިތްހަމަނުޖެހޭކަމެއް ކުރެވިދާނެތީ އުޅޭކަށް، މޮޔަވެދާނެ ދެންއިތުރަށް މިހެން އުޅެންވެއްޖެނަމަ” ރާއިންހުރީ ބޯގޮވާފައެވެ.\n“އައި ޑޯންޓް ޑިޒާވ ޔޫ، ރާއިންގެ ލޯތްބެއް އަހަންނަކަށް ހައްގެއްނޫން، އަހަރެންމާބޮޑަށްގޯސް، އެންމެން އަހަރެންދެކެ ފޫހިވާނެ، ރާއިންވެސް ފޫހިވާނެ، އެހެންވެ އަހަރެންނާހެދިގެން ފަހުން އެހާވަރުން ނޫޅުނީ، އަހަންނަށް ކިހިނެއްތަ ކެރެނީ ރާއިން އެހާއިގްނޯ ކުރާއިރު ވާހަކަ ދައްކަން، މަންމަމެން މައްސަލަޖެހިގެންވެސް އެއުޅެނީ އަހަންނާހެދި، އަހަންނަކަށް ފަސޭހައެއްނޫން އެމީހުނަނާ ފޭސްކުރާކަށް، ރާއިންއަށް އެއްވެސް އުފަލެއްވެސް އަހަރެން ނުދޭ، އައި ޑޯންޓް ޑިޒާވ ޔޫ” ޒާޔާގެ ހިތުގައިވާ އެއްޗެއް ރާއިންއަށް އެނގުނީ އަދިކިރިޔާއެވެ.\n“އަހަންނަށްވެސް ތިހެންބުނެވޭނެތްނު، އައި ޑޯންޓް ޑިޒާވް ޔޫ އޭ، ޒާއަކަށްނޭނގޭތަ ހަމަ ޒާ މައާފްކުރާނެ އިރެއްގެ އިންތިޒާރުގަކަމެއް މިހުރީކީ” ޒާޔާގެ މޫނުގައި ދެއަތުން ހިފާލަމުން ރާއިންވެސް ބުނެލިއެވެ.\n“ބުނެބަ، އަހަންނަށް މަޢާފް ކުރާނަންތަ” ރާއިން އެހެން ބުނެލުމާއެކު ކަރުނައާއެކުވެސް ޒާޔާ ބޯޖަހާލަމުން ހިނިތުންވެލިއެވެ.\n“ވަޓް” ރާއިން މޫނުގާތްކޮށްލިތަނާ ޒާޔާ ދުރަށް ޖެހިލުމުން ލޯހަނިކޮށްލަމުން ރާއިން ބުނެލިއެވެ. ހިނިތުންވެލަމުން ޒާޔާ އިސްޖަހާލިއެވެ. “މޭއައި…” ޒާޔާގެ މޫނާއި އެއްހަމައަށް ތިރިވެލަމުން ލާނެތްކަމާއެކު ރާއިން ބުނެލިއެވެ. ކޮލުގައި ބޮސްދީފައި ހެމުން ޒާޔާ އަތްދަނޑިމައްޗަށް އުފުލާލަމުން އެނބުރިލިއެވެ. ޒާޔާއަށްވެސް މިފަހަރު މަޖުބޫރުވީ ރާއިންގެ އެހުނުމުގައި ބައިވެރިވާށެވެ. އެހިނިތުންވުން އެންމެފަހުން އެދެމެދުގައިވި ހިމޭންކަމަށް ދިރުންގެނެސްދީފިއެވެ.\nރާއިންގެ ކޮޓަރީގެ ދޮރުކައިރީ މަޑުކޮށްލައިގެން ހުރި ސަލްމާގެ ލޮލުގައިވީ އުފާވެރިކަމުގެ ކަރުނައެވެ. އޭނަބޭނުންވީ އެޙަބަރު އެންމެފުރަތަމަވެސް ޔާސިރުއަށްދޭށެވެ.\nދުވަސކޮޅެއްފަހެވެ. ޒާޔާއާއި ރާއިންގެ ގުޅުން ރަނގަޅުވިކަން ގޭގެ އެންމެންނަށްވެސް ފާހަގަވިއެވެ. ޒާޔާ ފެންނަނީ އަބަދުވެސް ހިނިތުންވެލައިގެން ހުންނަތަނެވެ. ރާއިން ޒާޔާ ފެންނަހިސާބުން ދުރަށްނުދެއެވެ.\n“ކޮބާތަ ސަޕްރައިޒް އަކީ..” ވީޑީއޯ ކޯލްއަކުން ރާއިން ވާހަކަ ދައްކަމުން ދިޔައީ ޒަޔާންއާއި ޔާނާ އާއެވެ.\n“ވެލް…. ވީ އާ ޕްރެގްނެޓް، އީއީއީ…” ދެމީހުން އެއްކޮށް ބުނެލީ ހިނިތުންވެލާފައި ބުނެލިގޮތުން ރާއިންއަށް ހެވުނެވެ.\n“އައި ހޭވްއަ ސަޕްރައިޒް ޓޫ، ވެއިޓް” ރާއިން ބުނެލިއެވެ. އަދި ޑްރެސިންގް ޓޭބަލްކައިރީ ޝޯލްއަޅަން ހުރި ޒާޔާކައިރިއަށްގޮސް ޒަޔާންމެންނަށް ފެންނާނެހެން ޒާޔާގެ ކޮލުގައި ބޮސްދިނެވެ. ޒާޔާ ރާއިންއޭ ކިޔާފަ ގޮވާލިއިރު ރާއިންގެ ލާނެތް ހުނުންމުގެ އަޑު އިވިގެން ދިޔައެވެ.\n“ކޮންގްރާ ބްރޯ،” ޒަޔާން ބުނެލިއެވެ.\n“ފައިނަލީ އެވްރީތިންގް އިޒް ޕާރފެކްޓް” ޒަޔާންގައިގައި ބައްދާލަމުން ޔާނާ ބުނެލިއެވެ. ރާއިންއަށްވުރެ ބޮޑަށް މިއަދު އުފާވެފަ ހުރީ ޒަޔާންއެވެ. ޒާޔާގެ ދިރިއުޅުމަށް އުފާވެރިކަން އައުމުންނެވެ. އަބަދަށް އޭނަގެ ލޯބިހޯދައިދެވުމުނެވެ.\nhere is the last ep of the story, hope everyone will like it. thank you everyone who encouraged me and thanks to all the readers. 🙂\nNimun v kada….\nMaa avas aruvaafa ninmaaly thi….\nVarah reethi nimunee dho\nY nimaalee adhi nimun genan maa avas\nSo sad, maa avahy nimun,\nAsluves nimun vvv kada\nWe r pregnant ey?…..\nHahaha dhemeehun ves preg tha ? ??\nPis pis, eiy talk kuraairu beynun kuraa gothekey, suchanarrow minded\nAssumes nimun vvvvvvvvvvvvvvvvvv kada?????????maa avas aruvaafa ninmaaly thi ?????\nAsluves nimun vvvvvvvvvvvvvvvvvv kada?????????maa avas aruvaafa ninmaaly thi ?????\nv reethi . ninmaali iru thankoheh bodah romantic bai genesdhin nama zaaya n raain ge hope to seeanew story from u .\nWow mihaathanah kiyunu enme salhi vaahaka\noverall koh mi vaahaka v v salhi ehn avahaka thakaa balaaafa..but nimun kamaku nudhey..nimun eha avas aruva nulaa gendhiya nama hama perfect vaans ???..keep it up..waitin for the. next story of u\nmy god….”we are pegnant”????\ndhemyhun ves preg???????????\nnarrow minded… huhh….\nWOW… V NYC STORY…\nthis isawonderful story.. miah vure rythi vaahaka eh nukiyan adhi eh..\nAdhikiriyaa mivaahaka mikiyaalee vaahaka ehkon kiyaaleema maa salhi. Mi story vvv reethi v dherave kiyaaliru hsma rovey.. ninmaali iru v romantic kon genesdhin nama v reethivees.\nލޯބީގެ ޙިމާޔަތުގައި (ފަސްވަނަ ބައި)\nލޯބި July 1, 2018


Fitness dhahvumun Martial aai Pogba baakeekohfi | Mihaaru\nމި ސީޒަނުގައި މެންޗެސްޓާ ޔުނައިޓެޑް ކުޅުނު މެޗެއްގެ ތެރެއިން މާޝިއަލް (ކ) އާއި ޕޮގްބާ އުފާފާޅުކުރަނީ.-- ފޮޓޯ: އޭއެފްޕީ\nފިޓްނަސް ދަށްވުމުން މާޝިއަލް އާއި ޕޮގްބާ ބާކީކޮށްފި\n13 ނޮވެމްބަރ 2018 - 09:15\nޕެރިސް (ނޮވެމްބަރު 13) - ފްރާންސް ގައުމީ ޓީމުގެ ކުޅުންތެރިން ނެގުމުގެ ކުރިން ހެދި ފިޓްނަސް ޓެސްޓުން ފާސްނުވުމުން މެންޗެސްޓާ ޔުނައިޓެޑްގެ އެންތަނީ މާޝިއަލް އާއި ޕައުލް ޕޮގްބާ ސްކޮޑުން ބާކީކޮށްފި އެވެ.\nދުނިޔޭގެ ޗެމްޕިއަން ފްރާންސް އަންނަ ހުކުރު ދުވަހުގެރޭ ޔުއެފާ ނޭޝަންސް ލީގުގައި ކުޅޭނީ ނެދަލެންޑްސްއާ ދެކޮޅަށެވެ. އެ މެޗުން މޮޅުވެއްޖެނަމަ އަންނަ އަހަރު އޮންނަ ނޭޝަންސް ލީގުގެ ފަހު ބުރުން ފުރުސަތު ލިބޭނެ އެވެ. ނެދަލެންޑްސް މެޗަށް ފަހު އަންނަ ހަފްތާގައި އެކުވެރިކަމުގެ މެޗެއްގައި ފްރާންސް ކުޅޭނީ އުރުގުއޭއާ ދެކޮޅަށެވެ.\nމި ވަގުތު ރަނގަޅު ފޯމެއްގައި ހުރި މާޝިއަލް ވަނީ އެންމެ ފަހުން ޔުނައިޓެޑަށް ކުޅުނު ފަސް މެޗުގައި ހަ ގޯލު ޖަހައިފަ އެވެ. މި ފަހަރުގެ ވޯލްޑް ކަޕް ކާމިޔާބުކުރި ފްރާންސް ޓީމުގައި ވެސް މާޝިއަލް ނުހިމެނެ އެވެ. އެކަމަކު ފަހަކަށް އައިސް އޭނާ އަންނަނީ މޮޅު ކުޅުމެއް ދައްކަމުންނެވެ.\nފްރާންސް ޓީމުން ހެދި ޓެސްޓްތަކުން މާޝިއަލްގެ އުކުޅުވަޅަށް އަނިޔާވެފައިވާތީ އޭނާ ބާކީކޮށްފައި ފުރަތަމަ ނެގީ އާސެނަލްގެ ފޯވާޑް އަލެކްސެންޑަ ލަކަޒޭޓް އެވެ. އެކަމަކު ފަހުން އެ ނިންމުން ބަދަލުކުރުމަށް ފަހު ފްރާންސުން ވަނީ ބޮރޫޝިއާ މޮންޗެންގްލަޑްބެކްގެ ފޯވާޑް އަލެކްސެންޑަ ޕްލެއާ އަށް ފުރުސަތު ދީފަ އެވެ.\nޕްރިމިއާ ލީގުގައި އެންމެ ފަހުން ޔުނައިޓެޑް ކުޅުނު މެޗުގައި ފަލަމަސްގަނޑަށް ލިބިފައިވާ އަނިޔާއެއްގެ ސަބަބުން ޕޮގްބާ ނުކުޅެ އެވެ. އެ އަނިޔާ އިން އަދި އެއްކޮށް ރަނގަޅުވާން ދުވަސް ނަގާނެ ކަމަށް ޔުނައިޓެޑުން ވެސް ވަނީ ބުނެފަ އެވެ. ފްރާންސް ޓީމުން ހެދި ޓެސްޓްތަކުން ވެސް އެކަން ޔަގީންވެފައިވާއިރު، ޕޮގްބާގެ ބަދަލުގައި ޓީމުގައި ހިމެނީ ޓޮޓެންހަމްގެ މޫސާ ސިސޯކޯ އެވެ.\nމީޑިއާ ރިޕޯޓްތައް ބުނާގޮތުން މެޗު ކުޅޭ ދުވަހަށް މާޝިއަލް އާއި ޕޮގްބާ އަނިޔާއިން ރަނގަޅުވި ނަމަވެސް އެ ދެ ކުޅުންތެރިން ސްކޮޑުން ބާކީކުރަން ފްރާންސްގެ ކޯޗު ޑިޑިއޭ ޑިޝޯމްޕްސް ބޭނުންވީ މެޑިކަލް ޓީމުގެ ލަފާގެ މަތިންނެވެ. އެއީ ވަރުގަދަ ދެ މެޗު ގާތްގާތުގައި ކުޅެވޭ ވަރަށް އެ ދެ ކުޅުންތެރިންގެ ފިޓްނަސް ނުހުންނާނެތީ އެވެ.\nސިޓީގެ ވާތުބެކް ބެންޖަމިން މެންޑީ ވެސް ވަނީ ޓީމުން ބާކީކޮށްފަ އެވެ. އޭނާ އަށް ފުރުސަތު ނުލިބުނީ ކަކުލަށް ލިބިފައިވާ އަނިޔާގައި ހުރެ ގިނަ މެޗުތަކެއް ކުޅެފައިވާތީ ފްރާންސް އިން ބަލާ މިންގަނޑަށް އޭނާގެ ފިޓްނަސް ލެވެލް ނެތުމުންނެވެ.


SDFC in ithuru2loaneh tha'aaraf koffi - vNews.mv\nމަރްޔަމް ލީން 18 April 2019, 19:39\nއަލަށް ފަށާ ވިޔަފާރިތަކަށާއި، މިހާރު ހިނގަމުންދާ ވިޔަފާރިތަކަށް މާލީ އެހީތެރިކަން ފޯރުކޮށްދިނުމުގެ ގޮތުން އެސްއެމްއީ ޑިވެލޮޕްމެންޓް ފައިނޭންސް ކޯޕަރޭޝަނުން އިތުރު ދެ ލޯނެއް ތާރަފްކޮށްފިއެވެ.\nއެސްޑީއެފްސީން މިއަދު އާންމުކުރި ނޫސް ބަޔާނެއްގައި ބުނެފައިވަނީ، ކުދި އަދި މެދު ފަންތީގެ ވިޔަފާރިތަަކަށް ބޭނުންވާ މާލީ އެހީތެރިކަން ފޯރުކޮށްދިނުމަށް ކުރާ މަސައްކަތް އިތުރަށް ފުޅާކުރުމުގެ ގޮތުން އަލަށް ވިޔަފާރި ފަށައިގަންނަން ބޭނުންވާ ފަރާތްތަކަށާއި، މިހާރު ހިނގަމުންދާ ވިޔަފާރިތަކަށް އަމާޒުކޮށްގެން "ފަށާ ވިޔަފާރި" އަދި "ވިޔަފާރި ތަރައްގީ" ގެ ނަމުގައި އިތުރު ދެ ލޯނެއް ތައާރަފްކޮށްފައިވާ ކަމަށެވެ.\nއެސްޑީއެފްސީން އާންމުކޮށްފައި ބަޔާނުގައި ބުނެފައިވަނީ، އެ ލޯނުތައް ދޫކުރާނީ ހަތަރު ޕަސެންޓާއި ނުވަ ޕަސެންޓާ ދެމެދުގެ އިންޓަރެސްޓް ރޭޓެއްގައި ކަމަށާއި ގިނަވެގެން 10 އަހަރުގެ ތެރޭގައި އަނބުރާ ދައްކާ ގޮތަށް ކަމަށެވެ. ލޯނުގެ އަދަދާއި ވިޔަފާރިއަށް ބެލުމަށްފަހު، ރަހުނަކާ ނުލައި ވެސް ލޯނު ދޫކުރެވޭނެ ކަމަށް ވެސް އެސްޑީއެފްސީން ވަނީ ބުނެފައެވެ. އަދި ލޯނު ދޫކުރެވޭނެ އިންޓަރެސްޓް ރޭޓާއި މުއްދަތު ކަނޑައެޅޭނީ ލޯނު އެޕްލިކޭޝަންތަކާއި ވިޔަފާރީގެ ރިސްކު އަދި ފީސިބިލިޓީއަށް ބެލުމަށްފަހު ކަމަށް ބަޔާނުގައި ބުނެފައިވެއެވެ.\nއާ ދެ ލޯނާ އެކު، ކުދި އަދި މެދު ފަންތީގެ ވިޔަފާރިތަކަށް ޖުމުލަ ހަ ލޯނެއް އެސްޑީއެފްސީން ދޫކުރެއެވެ. އޭގެ ސަބަބުން ކުދި ވިޔަފާރިތަކަށް ލޯނު ހޯދުމުގައި ހުރި ދަތިތަކަށް ލުޔެއް ލިބޭނެ ކަމަށް އެސްޑީއެފްސީން ބުންޏެވެ. އަދި އެ ކޯޕަރޭޝަނުން ކުރަމުންދާ މަސައްކަތްތައްވެސް އިތުރަށް ފުރިހަމަވެގެންދާނެ ކަމަށް ނޫސްބަޔާނުގައި ބުނެފައިވެއެވެ.\nމި ލޯނުތަކާ ބެހޭ މައުލޫމާތާއި، އެޕްލިކޭޝަން ފޯމު އެ ކޯޕަރޭޝަންގެ ވެބްސައިޓުން މިހާރު ލިބެން އެބަހުއްޓެވެ.\nއެސްޑީއެފްސީ އަކީ މިސަރުކާރުގެ އެއް ވައުދު ކަމުގައިވާ އެންމެ ކުދި ވިޔަފާރިތަކާއި ކުދި އަދި މެދު ފަންތީގެ ވިޔަފާރިތަކަށް ދިމާވާ ދަތިތައް ހައްލުކުރުމަށްޓަކައި ފަސޭހައިން ލޯނު ލިބޭނެ މަގެއް ހަމަޖައްސައިދިނުމުގެ ގޮތުން ގާއިމްކޮށްފައިވާ ކުންފުންޏެކެވެ.


Dheen: Meehegge haggaka vanee arigen fai, eynaa maafe nukuri, dhen vaanee kihine? – adduLIVE\nމީހެއްގެ ހައްޤަކަށްވަނީ އަރައިގަނެވިފައި! އެކަމަކު މާފެއް ނުކުރި! ދެން ވާނީ ކިހިނެއް؟\nMay 06, 2020, 15:13 މުހައްމަދު ޠޮއްޔިބް\nދުނިޔެމަތީގައި އިންސާނާއަށް ކުރެވިފައިވާ ފާފަތަކުން ތައުބާވާއިރު، އާދަމުގެ ދަރިއެއްގެ ޙައްޤަކަށް އަރައިގަނެފައިވާނަމަ އެޙައްޤު ދުނިޔެމަތީގައި އަދާކޮށް އެކަމުން ޚަލާޞްވެގަތުމީ ތައުބާގެ ޝަރުޠުތަކުގެ ތެރޭގައި ޢިލްމުވެރިން ބަޔާން ކުރައްވާ ކަމެކެވެ.\nނަމަވެސް މިކަން ފުރިހަމަ ކުރުމަށް މަސައްކަތް ކުރާ ބައެއް މީހުންނަށް ކުރިމަތިވާ ހުރަހަކީ ނުވަތަ ދަތިކަމަކީ އެފަދަމީހުން އެޙައްޤު ކަނޑައި ނުދީ އޭނާއަށް މާފް ނުކުރުމެވެ. މިޙާލަތުގައި ކިހިނިތްތޯ ހަދާނީ؟\nއާދެ! ޝައްކެތް ނެތް ގޮތުގައި ތައުބާގެ ޝަރުޠު ތަކާއެކުވާ ތައުބާއަކީ ﷲ ގެ ޙަޟްރަތުގައި ޤަބޫލުވެގެންދާނެ ތައުބާއެކެވެ. ތައުބާގެ ޝަރުޠުތަކުގެ ތެރޭގައި ޢިލްމުވެރިން ބަޔާންކުރައްވާ ޝަރުޠުތުތަކަކީ ވަޤުތުން ފާފަކުރުން ދޫކޮށްލުމާއި މާޒީވެދިޔަތަނާމެދު ދެރަވެ ހިތާމަކުރުން، އަދި (ފާފައަށް) އެނބުރި އިޢާދަ ނުވުމަށް އަޒުމުކަނޑައެޅުން، މިޝަރުޠުތަކަކީ ﷲ ގެ ޙައްޤުތަކާއި ގުޅިފައިވާ ކަންކަމުން ތައުބާވުމަށް ފުރިހަމަ ވާންޖެހޭ ޝަރުޠުތަކެވެ.\nއަދި މަޚްލޫޤުންގެ ޙައްޤުތަކާއި ގުޅިފައިވާ ކަމެއްނަމަ ޢިލްމުވެރިން4ވަނަ ޝުރުޠެއް އިތުރުކުރައްވައެވެ. އެއީ އޭނާ އަނިޔާ ދިން މީހުންގެ ޙައްޤުތައް އަދާކޮށް އެބައިމީހުންގެ ކިބައިން މާފުލިބިގަތުން މިއެވެ.\nދުނިޔެމަތީގައި މީހެއްގެ ޙައްޤަކަށް އަރައިގަނެފައިވާނަމަ އެޙައްޤު އޭގެ ވެރިފަރާތަށް އަދާކޮށް ދޭން ޖެހޭނެއެވެ. އެއީ ރުފިޔާ ފައިސާ ނުވަތަ މުދަލެއްނަމަ ނަމަ އެރައްދުކޮށްދޭންޖެހޭނެއެވެ. ޤަޒްފެއްކޮށް ފައިވާނަމަ މާފަށް އެދެންޖެހޭނެއެވެ. ޣީބަ ބުނެފައިވާނަމަ އަނެކާގެ ހިތް ޙައްލާލު ހޯދަންޖެހޭނެއެވެ.\nއެހެނީ މިއިން ކަމެއް ނުކޮށް ހުއްޓައި މާދަން މަރުވެއްޖެނަމަ ޤިޔާމަތް ދުވަހުން މިކަމުގެ ބަދަލު ދޭންޖެހޭނީ ތިމާކޮށްފައިވާ ހެޔޮ ޢަމަލުންނެވެ.\nމީހެއްގެ އަތުން ވައްކަން ކޮށްގެން ހޯދި މުދަލެއްނަމަ އެކަން އޭނައަށް އެނގުމުން މަސްލަޙަތު ގޯސްވެދާނެކަމަށް ހީވާނަމަ އެހެން މީހަކު މެދުވެރިކޮށްގެންވިޔަސް އެމުދާ އޭނާއަށް ރައްދުކޮށްދޭން ޖެހޭނެއެވެ.\nއަދި މިޒަމާނުގައި ފައިސާ ޓްރާންސްފާވެސް ކޮށްލެވިދާނެއެވެ. އެފައިސާ އޭނަ ޤަބޫލުކުރަން ދެކޮޅު ހަދާނަމަ ކާކުކަން ނޭގޭ ގޮތަށް އެފައިސާ އޭނާއަށް ރައްދުކޮށްދެވިދާނެއެވެ. މުހިންމު ކަމަކީ ކޮންމެ ޙާލަތެއްގައިވެސް އެލާރި އޭނާއަށް ރައްދުކޮށް ދިނުމެވެ.\nހަމަ އެގޮތަށް މިހަކާއި މެދު ޣީބަ ބުނެފައިވާ މީހާވެސް އޭނަގެ ކިބައިން ރިވެތިގޮތުގައި މާފަށް އެދެންޖެހޭނެއެވެ.\nއެމީހާއަށް ހެޔޮށް ހިތައި ހަދިޔާ ދީހަދާށެވެ. މާލީގޮތުން އެހީތެރިވާށެވެ.\nސީދާ ސީދަލަށް އޭނާއާއި އެވާހަކަ ދެއްކުމުން މަސްލަހަތު ގެއްލިދާނެކަމަށް ޤަބޫލު ކުރެވޭނަމަ ނުވަތަ ދެމީހުންގެ ގުޅުން އިތުރަށް ގޯސްވެ ހަމަނުޖެހުން އުފެދިދާނެކަމަށް ފެންނަ ނަމަ، ގިނަ ގިނައިން އިސްތިޣްފާރުކުރާށެވެ. އަދި ތިމާގެ އަޚާއަށް ހެޔޮދުޢާކުރާށެވެ. އަދި ތިބާ އޭނާގެ ނެތި ނުބައި ވާހަކަ ދެއްކި މަޖްލީސްތަކުގައި އޭނާގެ ހެޔޮ ކަންކަމުގެ ވާހަކަ ދައްކާށެވެ. މިއީ ޣީބައިގެ ކައްފާރާއެއްގޮތުން ކުރެވިދާނެ ކަންމުގެ ގޮތުގައި ޢިލްމުވެރިން ބަޔާންކުރައްވާފައިވާ ބައެއް ކަންކަމެވެ.


ރޭބަން އަދި ފޭސްބުކް ގުޅިގެން "ސްމާރޓް ގްލާސް" ބާޒާރަށް\nހޮލީވުޑް ގެ ގިނަ ފިލްމު ތަކުން، ޚާއްސަކޮށް ސިއްރު އޭޖެންޓުން އުޅޭފަދަ ފިލްމު ތަކުގައި ވަރަށް ގިނައިން ސްމާރޓް ގްލާސް ފެނެއެވެ. ގިނަ ބަޔަކު އެ އެއްޗެއް ތަޖުރިބާ ކޮށްލާ ހިތްވާ، ފަހުގެ ޓެކްނޮލޮޖީ ބޭނުންކޮށްގެން އުފައްދާފައިވާ މި ފަދަ އައިނަކީ ވަރަށް މަދުންނޫނީ އަސްލު ދިރިއުޅުމުގައި ނުފެންނަ ވައްތަރެއްގެ އައިނެކެވެ.\nއެހެންނަމަވެސް، އަައިނު އުފައްދާ މަޝްހޫރު ކުންފުނި ރޭބަން އަދި ފޭސްބުކް ގުޅިގެން މިފަހަރު ގެނެސްދެނީ މިފަދަ 'ސްމާރޓް ގްލާސް' އެކެވެ. އަދި މި އައިނު ގަންނާކަށް ސިއްރު އޭޖެންޓަކަށް ވާކަށް ނުޖެހެއެވެ.\nއަލަށް ނެރުނު މި ސްމާރޓް އައިނާ، އާދައިގެ އައިނަކާ ބަލާބެލުމަށް މާބޮޑު ތަފާތެއް ނެތެވެ. ކިރިޔާވެސް ފާހަގަކުރެވޭނީ އެ އައިނުގައިވާ ކުޑަ ކެމެރާ އެވެ. މި ކެމެރާ ވެގެން ދާނީ އެންމެ މި އައިނުން ފާހަގަކުރެވޭނެ އެންމެ އަޖައިބުކުރަނިވި އަދި އެންމެ ނުރައްކާތެރި ފީޗަރ ކަމަށް ގިނަ ބަޔަކު ސިފަކުރެއެވެ. ސަބަބަކީ، މި އައިނުގެ ކެމެރާއިން ސިއްރުން ވީޑިއޯ އަދި ފޮޓޯ ނެގޭނެތީއެވެ.\nމިއައިނުގެ އަގުތައް އުޅެނީ 299 ޑޮލަރާއި 379 ޑޮލަރާއި ދެމެދުގެ އަގުތަކެއްގަ އެވެ.\nމި އައިނުން ކުރެވެނީ ކީއް؟\nރޭބަން އަދި ފޭސްބުކް އިން ނެރުނު މި އައިނުގެ ތަފާތު ކުލަތަކާއި ލެންސުގެ ވައްތަރުތައް ހިމެނެއެވެ. އޭގެ ތެރޭގައި، އަވި އައިނާއި، ނަންބަރު އައިނު އަދި ޕްރޮގްރެސިވް އައިނުގެ އިތުރުން އާދައިގެ އައިނު ލިބެން ހުރެއެވެ.\nފަހުގެ ޒަމާނީ ވަޞީލަތްތައް ބޭނުންކޮށްގެން އުފައްދާފައިވާ މި އައިނުން މައިގަނޑު3ކަމެއް ކުރެވެއެވެ. އައިނުގައި އިންނަ ކުޑަ ކެމެރާއިން ފޮޓޯ އަދި ވީޑިއޯ ނެގޭނެއެވެ. އަދި އެ ތަކެތި ފޯނަށް އެޅޭ ޚާއްސަ އެޕްލިކޭޝަނަށް ފޮނުވާ އެ ނެގި ފޮޓޯތައް އެކި ގޮތްގޮތަށް ހިއްސާ ކުރެވޭނެއެވެ. ހަމެއެއާއެކު، އައިނުގެ ދުނިގަނޑުގައި އިންނަ ކުޑަ ސްޕީކަރަކުން 'އޯޕެން އެއަރ' އަޑު އިތުރު ހެޑް ސެޓަަކާއި ނުލާ އިވޭނެއެވެ. ތިންވަނަ ކަމަކަށް، އައިނުގެ ދެފަޅީގައި އިންނަ 'ޓްވިން ކެމެރާ' އިން އެ ބޭނުންކުރާ ފަރާތްތަކަށް 3ޑީ އެފެކްޓް އައިނުންނަގާ ފޮޓޯތަކުގައި ބޭނުން ކުރެވޭނެއެވެ.\nއައިނުގައި މާގިނައިރު ޗާރޖު ނުހިފެއްޓި ނަމަވެސް، އައިނުލާ ފޮށިގަނޑަކީ އޭގައި އައިނު އޮންނައިރު އޭތި ޗާރޖުކޮށްދޭ ވަސީލަތެކެވެ. އެހެންކަމުން، އައިނު ފޮށި ޗާރޖުކުރުމަށްފަހު އައިނު ޗާރޖު ދާނެކަމާމެދު ހާސްވާކަށް ނުޖެހޭނެއެވެ.\nފޭސްބުކްގެ ޕްރޮޑަކްޓް މެނޭޖްމެންޓްގެ ޑިރެކްޓާރ މޮނިޝާ ޕާރކާޝް އާއި ހަވާލާދީ 'ދަ ގާޑިއަން' މެގަޒިން އިން ރިޕޯޓު ކޮށްފައިވާ ގޮތުން ފޭސްބުކްގެ އަމާޒަކީ ކޮންމެ ތާކު، ކޮންމެ ވަގުތަކުވެސް އެކަކު އަނެކަކާއި ގުޅުވައިދޭ ފަދަ ވަޞީލަތްތައް އުފެއްދުމެވެ.\nއައިނާ ދޭތެރޭ މީހުން ދެކެނީ؟\nގިނަ ބޭނުންތަކެއް ކުރެވޭ ފެންވަރު ރަނގަޅު މި އައިނަކީ އަދި މާގިނަ ބައެއްގެ މަޤުބޫލުކަން ލިބިފައިވާ އެއްޗެއް ނޫނެވެ. ސަބަބަކީ، މި އައިނު ބާޒާރަށް އައިސްފައިވަނީ މީގެ އެންމެ ހަފްތާއެއް ކުރިން ކަމުގައި ވާތީއެވެ. އެހެނަސް، ބޭރުގެ ބައެއް ލިއުންތަކުގައި ބުނެފައިވާވާގޮތުން، އައިނުގެ ކެމެރާ ފީޗަރ އަށް ބައެއް ފަރާތްތަކުން އަންނަނީ ފާޑު ކިއަމުންނެވެ. އެއީ އޭގެން ސިއްރުން މީހުންގެ ހައްގުތަކަށް އަރައިގަތުމަށް މަގުފަހިވާތީކަމަށް އެ ފަރާތްތަކުން ބުނެއެވެ.\nމި ފަރާތްތަކަށް ފޭސްބުކުން ރައްދުދެމުން ބުނީ ފޯނަކުން ނުކުރެވޭ ފަދަ ކަމެއް އެއައިނަކުން ނުކުރެވޭނެކަމަށެވެ. އަދި ކެމެރާ ކުރެވެމުން ދާވަގުތު އިނގޭނެކަން ފާހަގަކޮށް ފޭސްބުކުން ބުނީ ކެމެރާގެ ކައިރީގައި ހުދު ކުލައިގެ އަލިކޮޅެއް ދިއްލޭނެކަމަށެވެ.\nއެހެނަސް، އެނގެންޖެހޭނޭ ހަގީގަތަކީ، ފޯނަކާއި ކުޑަ އައިނަކާ އެތައް ހާސްތަނެއް ތަފާތު ވާނެކަމެވެ. ފޯނަކުން ވަގަށް ރެކޯޑު ކުރާނަމަ، ފޯނު އެ ދިމާލަކަށް ސެޓު ކުރުމާއި ފޯނު ހުޅުވުމާއި އަދި މިފަދަ އެތައް ސަކަރާތެއް ޖަހަންޖެހެއެވެ. ނަމަވެސް، މި އައިނުން އަނގައިން ކޮމާންޑު ކުރުމުން ނުވަތަ ދުނިގަނޑުގައި އިންނަ ޓަޗް ޕެޑުގައި އަތްޖައްސާލުމުން އެ ބަލަހައްޓައިން އިންދިމާލެއްގެ ފޮޓޯ ނުވަތަ ވީޑިއޯ ނަގައިދެއެވެ.\nRay-Ban Stories, las nuevas gafas inteligentes.#LaberintoTecnológico 🤖\nFacebook anunció el lanzamiento de su primer par de gafas inteligentes en colaboración con la reconocida marca Ray-Ban.\n¿Quieres conocerlos? ¿Te gustaría comprarlos? Échales un vistazo: pic.twitter.com/Gnun1KEUpn\n— Museo Laberinto (@museolaberinto) October 12, 2021\nވީއާރ އާއި އޭއާރ ގެ ޒަމާން!\nމި ކުޑަ އައިނުގެ ތެރެއަށް ކެމެރާ އަދި ސްޕީކަރު ފަދަ ތަކެތި ހިމަނައިފާވުމުން ދޭހަވަނީ ބޮޑެތި ހައިޓެކް ސިފަތަށް ކުދި ފްރޭމްތަކަށް ލެވޭނެކަމެވެ. މި އައިނުގެ ސަބަބުން ވާޗުއަލް ރިއަލިޓީ (ވީއާރ) އަދި އޯގްމެންޓެޑް ރިއަލިޓީ (އޭއަރ) ބޭނުން ކުރުމަށް ޝައުގުވެރިވާ ފަރާތްތަކުގެ ހުވަފެންތައް ހަގީގަތަކަށް ވުމާ ގާތެވެ.\nވީއާރ އަކީ އަސްލު ދުނިޔޭގެ 360 ސްޓިމިއުލޭޝަން، ގޮގްލް އެއްގެ އެހީގައި ފޯރުކޮށްދިނުމެވެ. އަދި އޭއާރ އަކީ ކޮމްޕިއުޓަރުން ފޯރުކޮށްދޭ ފޮޓޯ އަދި ވީޑިއޯ އަސްލު ދުނިޔެއާއި އެކުވެގެން ފެންނަފަދަ ގޮތަކަށް ދައްކާފަދަ ޓެކްނޮލޮޖީއެވެ. މިފަދަ ވާޗުއަލް ރިއަލިޓީގެ އައިނެއް އަޅާލައި ވަށައިގެންވާ މާހައުލު ޑިޖިޓަލްކޮށް އިހުސާސްކޮށްލަން ކިހާ ސަޅިވާނެ ނޫންހެއްޔެވެ!\nވީއާރ އާންމުކޮށް ބޭނުން ކޮށް އުޅެނީ ގޭމު ކުޅުމަށެވެ. އެހެނަސް، ތައުލީމީ ކަންކަމަށާއި ތެރެޕީގެ ކަންކަމުގެ އިތުރުން އަސްކަރީ ކަންކަމުގައިވެސް މިޓޭކްނޮލޮޖީ ބޭނުން ކުރެވޭނެއެވެ. ވީއާރ އަދި އޭއާރ އުފެއްދުމުގެ ބައެއް މާހިރުންގެ ނަޒަރުގައި މީގެ 10 ވަރަކަށް އަހަރު ފަހުން ގިނަ މީހުން އުޅޭނީ ވީއާރް އަދި އޭއާރް އައިނު ހިފައިގެންކަމަށެވެ.\nFacebook ve Ray-Ban tarafından geliştirilmiş bu gözlükle müzik dinleyip, telefon görüşmesi yapabilmenin yanında gördüklerinizi Hikaye (story) olarak Instagram’a gönderebiliyorsunuz, ya da Facebook’ta albümünüze atabiliyorsunuz. pic.twitter.com/OQF4HTwTQ9\n— Armageddon (@Zagoza35) October 16, 2021\n21 ވަނަ ގަރުނުގެ ޒަމާނީ ވަޞީލަތްތަކުން ކުރިއަރާފައިވާ މި ދުނިޔޭގައި މިފަދަ އެތައް ވަޞީލަތެއް އަންނަނީ އުފައްދަމުންނެވެ. ކުރީގަ ގެންގުޅުނު ހަމައެކަނި ގުޅަން ބޭނުންކުރާ ބޮޑު ޓެލެފޯނުގެ ބަދަލުގައި ސްމާރޓު ފޯނު އައިސް، މުޅި ދުނިޔޭގެ ހުރިހާ ކަމެއް ބަލާލެވެއެވެ. ބޮޑު ފޮށި ޓީވީން ތުނިތުނި 3ޑީ ޓީވީ ތަކައް ބަދަލުވެއްޖެއެވެ. ކާރު ދުއްވަމުން އައިސް މިހާރު އުދުހޭ ކާރު ނެރެންވެސް ތައްޔާރުވަނީ އެވެ. ސައިންސްވެރިންނާ ޑިވެލަޕަރުން އަންނަނީ ދުވަހަކަށް ވުރެ ދުވަހެއް، ތަފާތު އައު އުފެއްދުންތަކާ މައުލޫމާތު ހޯދަމުންނެވެ. ރޭބަން ސީރީޒްގެ 'ސްމާރޓް ގްލާސް' އަކީ ވެސް، މިފަދަ ގޮތަކަށް ތަރައްގީވެގެން އައި އެއްޗެކެވެ.


ފެވިފާ ތިނަންވޭ މިހިތުގާ…34 | FenvaruOnline\nފެވިފާ ތިނަންވޭ މިހިތުގާ...34\n16:50 - 22 ޖޫން 2019 -7comments\nޔުމާން ސިހޭގޮތްވިއެވެ. އެއްފަހަރު ސިޓީއުރައަށް އަނެއް ފަހަރު ރިޔާޒަށް އޭނަ ބަލައިލިއެވެ. އެއަށްފަހު މަޑުމަޑުން ގުދުވެ، ސިޓީއުރަ ނެގިއެވެ. ބަންދު ނުކޮށް އޮތް އެސިޓީއުރައިގެ ތެރޭގައިވާ އެއްޗެހިތައް ނަގައި ބަލައިލުމާއިއެކު ޔުމާންގެ ދެލޯ ބޮޑުވެގެން ދިޔައެވެ. ސިޓީއުރަ އަތުން ދޫވެގެން ދިޔުމާއިއެކު، ހައިރާންވެފައި ރިޔާޒާއި ދިމާއަށް ބަލައިލެވުނެވެ. އޭރު ދެޖީބަށް އަތްޖަހާލައިގެން ރިޔާޒު ހުއްޓެވެ. މޫނުމަތިން ފެންނަމުންދިޔައީ އިންތިހާ ދަރަޖައިގެ ރުޅިވެރިކަމެވެ.\n"މީ... މީ ހަޤީގަތެއް ނޫން... މި ފޮޓޯތައް މިހުރީ އެޑިޓުކޮށްފަ... މަންމަ އަކީ މިވަރުގެ ވިޔާނުދާ ކަމެއް ކުރާނެ މީހެއް ނޫން..." ޔުމާންގެ ދެފައިގެ ވަރު ދޫވެ، ހުރިތަނަށް ތިރިވިއެވެ.\nމުށިތަކުގެ މަތީގައިވާ ތަސްވީރުތައް ނަގައި އެތަކެތި ވީދަމުން ދިޔައިރު، ޔުމާން ހީވަނީ މޮޔަވެފައިވާ މީހެއް ހެންނެވެ. އޭނަގެ މަންމަ، އެހެން ފިރެހެނަކާއި އެކު ގައިގޯޅިކޮށް ހުއްޓައި ނަގާފައިވާ އެފޮޓޯތައް ފެނި އެއީ ޙަޤީގަތެއްކަން ޤަބޫލުކުރާކަށް ޔުމާންގެ ޟަމީރު އެއްބަހެއް ނުވިއެވެ.\n"އެނގޭތަ ފޮޓޯތަކުން ފެންނަން ތިހުރި ނުބައި އިންސާނަކީ ކާކުކަން؟..." ރިޔާޒު ދެދަތްޕިލަ ޖައްސައި ބާރުކޮށްލިއެވެ.\n"އެއީ އިވްޔާގެ ބައްޕަ ޙުސައިން... އިވްޔާ އާއި ދުރުން އުޅެން އަހަރެން ޔުމާންއަށް އެންގީ ކީއްވެކަން އެނގިއްޖެދޯ މިހާރު... ޔުމާން ހީކުރީ ޔުމާންގެ މަންމައަކީ ވަރަށް މާތް މީހެއް ކަމަށްތަ؟... އެއީ ތި ހީކުރާވަރުގެ މާތް މީހެއް ނޫން..." ރިޔާޒު އައިސް ހުއްޓުނީ ޔުމާންގެ ކުރިމަތީގައެވެ. އެއަށްފަހު ޔުމާންގެ ދެކޮނޑުގައި ހިފައި ނެގިއެވެ.\n"ސްޓޮޕް... މަންމައޭ ކިޔައިގެން ފާޑުފާޑުގެ ދޮގު ވާހަކަތައް ދައްކާނެ ކަމެއް ނެތް... އެންމެން ތިހާ ނުބައެއް ނުވާނެ..." ރިޔާޒުގެ އަތް ފޮޅުވާލާފައި އެތަނުން ނުކުތުމަށް ޔުމާން ހިނގައިގަތެވެ.\n"ޔުމާން އާއި ލޭގެ ގޮތުން ގުޅުންހުރި އިތުރު މީހަކު އެބަހުރި..." ޔުމާން ގޮސް ދޮރާއި ހަމައަށް އެރިތަނައި ރިޔާޒު ބުންޏެވެ.\nޔުމާންގެ ފިޔަވަޅުތައް ހުއްޓުނެވެ. ދެލޯ ބޮޑުކޮށްލަމުން ފަސް އެނބުރި ބަލައިލިއެވެ. ޔުމާން ބަލައިލުމާއިއެކު، ގޮތް ހުސްވެފައިވާ މީހަކު ފަދައިން ރިޔާޒު އިސްޖަހައިލިއެވެ. އެ މޫނުމަތިން ފެންނަމުންދިޔަ ޔަޤީންކަން ޔުމާންގެ ހިތް އިތުރަށް ނުތަނަވަސް ކުރުވިއެވެ. ލަސްލަހުން ފިޔަވަޅުތައް ނަގަމުން އައިސް ރިޔާޒުގެ ކުރިމަތީގައި ހުއްޓުނެވެ. އޭރު ޔުމާންގެ ހިތް ތެޅެމުން ދިޔައީ އޮބި ނޯންނަ ވަރަށެވެ. ކަރުނައިން ދެލޯ ފުރި، ބަންޑުންވާކަށް ގިނައިރެއް ނުނެގިއެވެ.\n"ކާކު؟..." ޔުމާންއަށް ހިންދިރުވައިލެވުނެވެ. އޭރު ނޭނގޭ ބިރުވެރިކަމަކުން މުޅި މީހާ ވަށާލާފައިވާ ކަމުގެ އިޚްސާސް ކުރެވެމުން ދިޔައެވެ.\nޔުމާންގެ ހިތުގެ ކަނަކުން ބުނަމުންދިޔައީ އެމީހަކީ އިވްޔާއަށް ވެދާނޭ ކަމެވެ. އެހެންވެއްޖެނަމަ، އޭނަ ދުނިޔެއިން މޮޔަވެދާނެއެވެ. ދެމީހުންގެ ކައިވެނި ޙަލާލުނުވާ ޙާލު އޭނަގެ ދަރިއެއް އިވްޔާގެ ބަނޑުން އުފަންވެސް ވީއެވެ. ޔުމާންގެ ސިކުނޑި ސުމަކަށް ދިޔައެވެ. ބޮލަށް ބާރުކުރަން ފެށުމާއިއެކު އިސްކުރެވުނީ ރުޅިވެރިކަމެވެ. ހުރިހާ ކަމެއްވީ އޭނަގެ މައިންބަފައިން ކަންކަން ސިއްރުކުރުމުންނެވެ. މިއަދު ދެން އޭނަ ދުނިޔެއަށް ދައްކާނެ މޫނެއް ނެތެވެ. ގޮތް ހުސްވެއްޖެއެވެ. ހަތަރުފަރާތުން އައިސް މުޅި މީހާ ވަށައިލީއެވެ.\n"އެމީހަކީ އިވްޔާތަ؟... އިވްޔާ ހޭ؟..." ރިޔާޒުގެ ދެކޮނޑުގައި ހިފައި ތަޅުވައިގަންނަމުން ޔުމާން ހަޅޭއްލަވައިގަތެވެ.\nހުޅުމާލޭގެ އެންމެ މަޝްހޫރު ރެސްޓޯރެންޓް "ޒެޑް ބީ" ގެ ހިތްގައިމު މާހައުލުގައި ރިޒްވީން އާއި އިވީޝާ ތިބިއިރު، މޭޒުމަތީގައި އާވި އަރައަރައި ހުރި ދެ ކޮފީތަށި ހުއްޓެވެ. އިވީޝާ އިނީ ކުރިމަތިން ފެންނަން އޮތް ސާފު މޫދާއި ދިމާއަށް ބަލަހައްޓައިގެންނެވެ. މާލޭގެ ހަލަބޮލި މާހައުލު ދޫކޮށް އެފަދަ ހިތްގައިމު މާހައުލަކަށް އާދެވުމުން އެ ސިކުނޑިއަށް ލުއިވިހެންވެސް ހީވިއެވެ.\nއިވީޝާ ތެދުވިއެވެ. އަރައިގެން ހުރި ފައިވާން މޭޒު ކައިރީގައި ބޭންދުމަށްފަހު، މޫދާއި ދިމާއަށް ހިނގައިގަތެވެ. ހުސްފައިގައި ހުރެ، ދޮންވެލި ފަސްގަނޑުގައި ހިނގުމަކީ އޭނަ އަބަދުވެސް ވަރަށް ކުރާހިތްވާ ކަމެކެވެ.\nއިވީޝާގެ ހަރަކާތްތަކަށް ބަލަހައްޓައިގެން ރިޒްވީން އިނެވެ. އެ މަޑުމައިތިރިކަން އޭނައަށް ފެނުނު އެއީ ފުރަތަމަ ފަހަރެވެ. ކޮފީ ތަށިން އެތިފޮދެއް ބޯލުމަށްފަހު ރިޒްވީން ތެދުވިއެވެ. އިވީޝާގެ ފަހަތުން ހިނގައިގަތްއިރު، ދައްކަން އުޅޭ ވާހަކަ ފަށާނެ ގޮތަކާއިމެދު އޭނަ ދިޔައީ ވިސްނަމުންނެވެ.\nއިވީޝާ ގޮސް ހުއްޓުނީ ރާޅުފަށުގައެވެ. ލައިގެން ހުރި ޖީންސް ކުޑަކޮށް އޮޅާލުމަށްފަހު ކުރިޔަށް ޖެހިލިއެވެ. ދެލޯ މަރާލަމުން އިވީޝާ މައްޗަށް ބަލައިލީ ހުރިހާ ނުތަނަވަސްކަމަކުން ދުރުވެއްޖައީމޭ ބުނާ ފަދައިންނެވެ. ރިޒްވީން އައިސް ކައިރީގައި ހުއްޓުނު ކަމުގެ އިޚްސާސް ކުރެވުމާއިއެކު އިވީޝާ ބަލައިލިއެވެ. ދާދި ކައިރީގައި ރިޒްވީން ހުރިތަން ފެނުމުން އިވީޝާ ހަދިޔާކޮށްލީ ލުއި ހިނިތުންވުމެކެވެ. އެއަށްފަހު އަނެއްކާވެސް އެނަޒަރު މޫދަށް ހުއްޓައިލިއެވެ.\n"އިވީޝާ..." ރިޒްވީން ގޮވާލި އަޑު އިވިފައި އިވީޝާ މަޑުމަޑުން ބޯޖަހައިލިއެވެ.\n"އަހަންނަށް އެނގޭ އިވީޝާވެސް މިކައިވެނި ކުރަން ބޭނުން ނުވާކަން... މީ އަހަރެންވެސް ބޭނުންވެގެން ކުރަންއުޅޭ ކަމެއް ނޫން... މީ އަހަރެން، އަހަރެންގެ ކޮއްކޮއަށްޓަކައި ކޮށްދޭ ކަމެއް... އިވީޝާ ތިގޮތަށް ނުކައި ރުޅިހަދައިގެން އުޅެންޏާ، އިވީޝާގެ ބައްޕަގެ ޚިޔާލު ބަދަލުވެދާނެ... އޭރުން އަނެއްކާ ރައިންގެ ޚަޔާތް..." ރިޒްވީން ދޫކޮށްލީ ފުން ނޭވާއެކެވެ. އޭނަ އެހުރިހާ ކަމެއް ކުރަނީ ރައިންއަށް ދެރަގޮތެއް ވާން ނޭދޭތީއެވެ.\nއިވީޝާ އާއި ދިމާއަށް ރިޒްވީން ބަލައިލިއެވެ. އޭރު އިވީޝާ ހުރީ އިސްޖަހާލައިގެންނެވެ. ފައިގެ އިނގިލިތައް ވެލިގަނޑުގެ ތެރެއަށް ކޮށްޕާލައިގެން ހުރިއިރު، އިސްޖަހައިގެން ހުރުމުން އެމޫނުމަތީގެ ކުލަވަރު ތަރުޖަމާ ކުރާކަށް ރިޒްވީންއަކަށް ފަސޭހައެއް ނުވިއެވެ.\n"ކޮއްކޮ އަބަދުވެސް އުޅުނީ ވަރަށް ހިތްދަތި ދިރިއުޅުމެއް... މަންމައެއްގެ ލޯބިން މަޚުރޫމްވުމަކީ ކިހާ ވޭންހުރި ކަމެއްކަން އިވީޝާއަށްވެސް އެނގޭނެ ކަންނޭނގެ... އަހަރެން ބޭނުމެއް ނޫން މިއަދު އަނެއްކާވެސް އެ ކޮއްކޮ އެއްވެސް އުފަލަކުން މަހުރޫމްވެގެން ދާތަން ދެކޭކަށް..."\n"އިވީޝާ..." ވާހަކައިގެ ތެރެއިން ރިޒްވީން ގޮވައިލިއެވެ.\nކުޑަކޮށް ތެޅިގަނެފައި، އިވީޝާއަށް ރިޒްވީން އާއި ދިމާއަށް ބަލައިލެވުނެވެ. އޭރު އެދެލޮލުގައި ކޮންމެވެސް ވަރަކަށް ކަރުނައިގެ އަޞަރު ވިއެވެ. ރިޒްވީންގެ އަޑުގައި ހުރި ވޭން އިވީޝާއަށް އިޚްސާސް ކުރެވުނެވެ. އަރުތެރެ ބެދިގެން ދިޔައީ އޭނަގެ ސަބަބުން އެންމެންގެ ޚަޔާތަށް ވަރުގަދަ ޒަލްޒަލާއެއް އައިކަން އެނގުމުންނެވެ.\n"އަހަރެން އިވީޝާދެކެ ލޯބި ނުވިޔަސް، ފިރިއެއްގެ ޒިންމާތައް އަދާކޮށްދޭނަން... އިވީޝާގެ އެއްވެސް މިނިވަން ކަމަކަށް ހުރަސް އަޅާކަށްވެސް ނެތިން... ރައިންގެ ކައިވެނި ކުރެވޭ ދުވަހު އަހަރެމެންވެސް ކައިވެނި ކުރުން އެއީ އިވީޝާގެ ބައްޕަ ބޭނުންވާ ގޮތް..." ރިޒްވީން ހުރީ އިވީޝާގެ ދެލޮލަށް ނަޒަރު ހުއްޓާލައިގެންނެވެ. ދެޖީބަށް އަތް ޖަހާލައިގެން ހުރިއިރު، އިންތިޒާރު ކުރަމުންދިޔައީ އިވީޝާގެ ޖަވާބަކަށެވެ.\n"ބައްޕަ އެއުޅެނީ އަހަންނާ ހެދި އުނދަގޫވެގެންތަ؟... ސިއްރުން ހުރިހާ ކަމެއް ނިންމާލާއިރު އަހަރެން ކައިރީ ބުނެލުންވެސް ބައްޕައަކަށް މުހިއްމެއް ނުވި... ކީއްވެ؟..." އިވީޝާގެ ހިތުގައި ޝަކުވާތައް ފުނިޖެހެމުން ދިޔަނަމަވެސް ދުލާއި ހަމައަށް ގެންނާނޭ ހިތްވަރެއް ނުލިބުނެވެ.\nއިވީޝާ އެއްޗެއް ބުނޭތޯ ރިޒްވީން ކުޑައިރުކޮޅަކު މަޑުކޮށްލިއެވެ. އެހެނަސް އެ ވަގުތެއް ނައެވެ. އިސްޖަހައިލިގޮތަށް އަތުގެ އިނގިލިތަކާއި ކުޅެލަކުޅެލައި ހުރީއެވެ.\n"ވިސްނާލާފަ ޖަވާބެއް ދިނަސް އެންމެ ރަނގަޅު... އަހަރެން އުއްމީދުކުރަން މާދަމާ ރޭގެ ކުރިން ޖަވާބެއް ލިބޭނެކަމަށް..." މޭޒާއި ދިމާއަށް ހިނގައިގަންނަމުން ރިޒްވީން ބުންޏެވެ.\n"އަހަރެން ބޭނުމެއް ނޫން އެއްވެސް މީހެއްގެ ދިރިއުޅުމުގެ ތެރެއަށް ގަދަކަމުން ވަންނާކަށް..." އިވީޝާގެ އަޑުގައި މާޔޫސްކަމުގެ އަޞަރު ވިއެވެ.\nރިޒްވީންގެ ފިޔަވަޅުތައް ހުއްޓުނެވެ. އަނބުރާލާފައި ގޮސް އިވީޝާގެ ކުރިމަތީގައި ހުއްޓިފައި އެމޫނަށް ވަރަށް ފަރުވާތެރިކަމާއިއެކު ބަލައިލިއެވެ.\n"މިއިން އެއްވެސް ކަމެއްގަ އިވީޝާގެ އެއްވެސް ކުށެއް ނެތް... މިހާރު އަހަރެންވެސް ބޭނުންވަނީ ރީތި ދިރިއުޅުމެއް ފަށަން... ހިނގާ... ކޮފީ ތަށި ހިހޫވެދާނެ..." ހިނިތުންވެލަން މަސައްކަތް ކުރަމުން ރިޒްވީން ބުންޏެވެ.\nކައިވެނީގެ ތައްޔާރީތަކުގައި އެންމެން އަވަދިނެތި އުޅުނެވެ. ސަލްމާ ފިޔަވައެވެ. ކޮޓަރިންވެސް ނުކުންނާކަށް ސަލްމާ ބޭނުމެއް ނުވިއެވެ. ސަލްމާ ހުރީ އެންމެން އައިސް އޭނަގެ ކައިރީގައި އާދޭސް ކުރާނެ ކަމަށް ހީކޮށްގެންނެވެ. ޚާއްސަކޮށް ނަޝީދު އިސްވެ، އޭނަގެ ކައިރީގައި އެކަންކަމުގައި އުޅެން އެދޭނޭ ކަމަށެވެ. އަމިއްލައަށް ރުޅިގަނޑު ފިނިކޮށްފައި ނުކުންނާކަށް ސަލްމާ ބޭނުމެއް ނުވެއެވެ. އެކަމަކު ކަންތައްވީ އޭނަ އުއްމީދުކުރި ގޮތަކަށް ނޫނެވެ. ކައިވެންޏަށް އެއްދުވަހަށް ވީއިރުވެސް، އެއްވެސް މީހެއްގެ ދުލުން އޭނަގެ ކައިރީގައި އެކަމާއި ގުޅުވައިގެން އެއްވެސް އެއްޗެއް ނުބުންޏެވެ. ކޮޓަރިއަށް ވަދެވަދެފައި ނުކުންނައިރުވެސް، ނަޝީދުއަށް ސަލްމާ އެ ކޮޓަރީގައި އުޅޭހެންވެސް ހީނުވެއެވެ. އެންމެފަހުން ސަލްމާގެ ރުޅިގަނޑު ފަޅައިގެން ދިޔައެވެ. ނަޝީދު އޭނަ ދުރުކޮށްލިވަރު ފެނި މާބޮޑަށް އެ ހިތުގައި ޖެހުނީއެވެ.\n"އެއްވެސް މީހަކަށް އަހަރެން މީ މުހިއްމު މީހަކަށް ނުވަނީތަ؟... އެހާ ބޮޑުކަމެއް ހިނގައިގެން ދާއިރު، އަހަންނަށް އަންގާލާނެ މީހަކުވެސް ނުވޭ..." ނަޝީދު އައިސް ކޮޓަރިއަށް ވަނުމާއިއެކު ސަލްމާ ކުދިކިޔަން ފެށިއެވެ.\nނަޝީދުގެ މޫނުމަތިން ފެނުނީ ފޫހިކަމެވެ. އެއްޗެއް ނުބުނެ ދާން އުޅެފައިވެސް މަޑުކޮށްލިއެވެ. ސަލްމާ ކަންތައް ކުރާގޮތުން ނަޝީދު ހުރީ ފޫހިވެފައެވެ. ރައިން އަށާއި ރިޒްވީންއަށްވެސް ސަލްމާއަށް އެއްވެސް ކަމެއް ޚިއްސާކުރުން މަނާކުރީ އޭނައެވެ. އެއީ ސަލްމާއަށް އެއްޗެއް ވިސްނޭނެ ކަމަށް ހީކޮށެވެ.\n"ސަލްމާއަށް އެބަ އެނގޭތަ ސަލްމާއަށް ތިކިޔޭ އެއްޗެއް... ދަރިންގެ ކަންތަކުގަ މަވެސް މިއުޅެނީކީ ކޮންމެހެން އެކުދިން ބުނެގެނެއް ނޫނޭ... ދަރިންނަށް ކޮށްދޭންޖެހޭ ކަންތައް މަށަށް އެނގޭތީ..." މަޑުވެސް ކޮށްލުމެއްނެތި ނަޝީދު ގޮސް ވަނީ ފާޚާނާއަށެވެ. ނުކުތްއިރުވެސް، ސަލްމާ ހަމަ އެ ހުރިތަނުގައި ހުއްޓެވެ.\n"އަހަރެން އެ އިވްޔާދެކެ ރުޅި އަންނަ ސަބަބު އެނގެއެއްނު... އޭގެ މާނައެއް ނޫނެއްނު އަހަރެންގެ ދަރިންދެކެ އަހަރެން ރުޅި އައީއޭ... އެއްވެސް ކުއްޖަކުވެސް އަހަންނަކާ އަނގައިން ނުބުނެއޭ... ބަލަ އަހަރެންމީ އެކުދިންގެ މައިމީހާއޭ..." ސަލްމާ އައިސް ނަޝީދުގެ ކުރިމަތީގައި ހުއްޓުނެވެ. ހިތުގައި ޖެހުނުވަރުން އަރުބެދޭގޮތްވެ، އިސާހިތަކު ދެލޯ ކަރުނުން ފުރާލިއެވެ.\n"ސަލްމާ..." ނަޝީދު ދޫކޮށްލީ ފުން ނޭވާއެކެވެ.\n"އަހަންނަށް އެނގޭ ސަލްމާވެސް އެކުދިންދެކެ ލޯބިވާކަން... ލޯބިވާތީކަން އެކަހަލަ ކަންކަމަށް ބާރު ފޯރުވަނީ... އެކަމަކު އެއީ އެކުދިންގެ ދިރިއުޅުން... ހެޔޮ ގޮތުގައި ދިރިއުޅުމެއް ފަށަން އެކުދިން އެ މަސައްކަތް ކުރަނީ... ދަރިންގެ ޒާތީ ކަންކަމާއި މައިންބަފައިން ނުފޫޒު ފޯރުވަން ވެއްޖެއްޔާ، ކިތަންމެ ރަނގަޅު ދަރިއެއް ވިޔަސް ކެތްކުރާނީ ވަކި ވަރަކަށް... ބައެއް ފަހަރު ޖެހޭނެ އަހަރެމެން ބޭނުންވާ ގޮތް ދޫކޮށްލާފަ އެކުދިންގެ އުފާތަކަށްވެސް އިސްކަންދޭން..." ނަޝީދުގެ އަޑުގައިވީ މަޑުމައިތިރިކަމެވެ.\n"އަދިވެސް ވަގުތު ފާއިތެއް ނުވޭ... ދޭ... ގޮސް އެކުދިންގެ އުފާތަކުގަ ބައިވެރިވެލާ ހަދާލާ... ދަރިންނާ ގުޅިގެން އުޅުންހާ އުފާވެރިކަމެއް މިދުނިޔެއަކު ނުވޭ... އެކުދިންވެސް ސަލްމާދެކެ ހާދަ ލޯބިވެޔޭ..." ނަޝީދު ހިނިތުންވެލިއެވެ.\nދުވަސްކޮޅަކަށްފަހު ނަޝީދު ވާހަކަދެއްކުމުން ސަލްމާއަށް އުފަލުން ރޮވުނެވެ. ނަޝީދުގެ މޭގެ ތެރޭގައި މޫނު ފޮރުވާލައިގެން ހުރެ، އެތައް އިރަކު ރުޔެވެ. އެންމެންނާއި އެކަހެރިވެގެން ސަލްމާ ހޭދަކުރީ ޚަޔާތުގެ އެންމެ ހިތްދަތި ދުވަސްތަކެވެ. އެކަމުން އޭނައަށް ލިބުނީ ހިތުން ނުފިލާ ވަރުގެ ފިލާވަޅެކެވެ. ނަޝީދު އެބުނިހެން ދަރިންނާއި ގުޅިގެން އުޅުންހައި އުފާވެރިކަމެއް މިދުނިޔެ މަތީގައި ނުވެއެވެ.\nރައިން ގުޅާފައި ބައްދަލުކޮށްލަން ބޭނުންވާ ވާހަކަ ބުނުމުން އިވްޔާ ހުރީ ގެއިން ބޭރަށް ނުކުމެއެވެ. އިންތިޒާރުގެ ވަގުތުތައް ގުނަގުނައި ހުއްޓައި ސައިކަލުގައި އައިސް މަޑުކޮށްލި ރައިން ފެނި އިވްޔާގެ ދެލޯ ބޮޑުވެގެން ދިޔައެވެ. މަޑު އަޅިކުލައަކަށްދާ ޖީންސަކާއި، ހަމަ އެކުލައިގެ ޓީޝާޓެއްގައި ރައިން ފެންނަލެއް ވަރަށްވެސް ފުރިހަމައެވެ. ވަކީން ފުރިހަމަވެފައިވީ އެ ތުންފަތް މައްޗަށް ވެރިކުރުވައިގެން އިން ހިނިތުންވުމެވެ. އަނގަ ހުޅުވުނު ގޮތަށް ލައްޕަންވެސް ނޭނގިފައި އިވްޔާއަށް ހުރެވުނީ ރައިންއަށް ބަލާށެވެ.\nއިވްޔާ ބަލަން ފެށުމުން ރައިންގެ ހިތް އުފަލުން ނަށައިގަތެވެ. ސައިކަލުގެ ހުންގާނުގައި އެއް އަތް އަޅުވައިލަމުން އިވްޔާ އާއި ދިމާއަށް އެއްލޯ މަރައިލިއެވެ. އެއާއިއެކު އިވްޔާ އަވަސް އަވަހަށް ނޫންކަމަށް ހަދައިލިއެވެ. އެތަން ފެނި ރައިންއަށް ހެވުނެވެ.\n"ހޭންޑްސަމްވީމަ ހިތް ކީތަ؟..." ރައިން ސަމާސާ ކޮށްލިއެވެ. ރައިން ވާހަކަ ދައްކައި ނުނިމެނީސް އިވްޔާ އޭނާގެ އަނގަޔަށް ގޮތެއް ހަދާލަމުން ދެފަރާތަށް ބޯހޫރާލިއެވެ.\n"ޔޫ ލުކް ޕްރިޓީ..." ރައިންގެ އެ ޖުމްލަ އާއިއެކު އިވްޔާ ލަދުން އިސްޖަހައިލިއެވެ.\n"ކީއްވެ ސައިކަލުގަ ތިއައީ؟ ކޮންއިރަކު ލައިސަންސް ނެގީ؟... " މައުޟޫޢު ބަދަލުކޮށްލުމުގެ ގޮތުން އިވްޔާ ފެށީ އެހެން ވާހަކައެކެވެ.\n"ތެޔޮ ނާށި ކާޅު ޖަހައިގަނެފާނެތީ ބިރުގަތީ..." ރައިން ފެށީ ހޭށެވެ. ރައިންގެ ސަމާސާ މިޒާޖު އިވްޔާއަށް ވަރަށް ކަމުދިޔައެވެ. އެފަދަ ސަމާސާ ކުރުންތަކަށް ހޭނެން ފެށިއެވެ.\n"ލައިސަންސް ލިބުނީ މިއަދު... މަ ބޭނުމެއް ނޫން ދެން އެހެން މީހެއްގެ ސައިކަލު ފަހަތުގައި ޕްރިންސަސް ބައިންދާކަށް... އެހެން ނޫނަސް ތީ މިހާރު ހަމައެކަނި މަގޭ ޙައްޤެއް..." މޭގައި އަތުން ޖަހައިލަމުން ރައިން ބުންޏެވެ.\nރައިންގެ އެ ޖުމްލަ އާއިއެކު އިވްޔާގެ ހިނިގަނޑު ދިޔައީ ފަޅައިގެންނެވެ. ރައިން ދެއްކީ ޔުމާންގެ ވާހަކަ ކަން އެނގުމުންނެވެ. ބަނޑުގައި އަތް އަޅައިގެން އޮވެ އިވްޔާ ހޭތަން ފެނި ރައިން ދެފަރާތަށް ބޯ ހޫރާލިއެވެ.\n"ޔުމާން އާއެކީ ދިޔައީމަ ބޮކި ދިއްލުނީތަ؟... މިހާރުވެސް ދިއްލިފަ ދޯ؟..." ހެމުން ހެމުން އިވްޔާ ބުންޏެވެ.\n"މީނީ ދިއްލިފަ އެއްނު..." ސައިކަލަށް އިޝާރާތް ކުރަމުން ރައިން ބުންޏެވެ.\n"ދެންވެސް އާދެބަލަ ދުއްވާލަން ދާން... އެހެންނޫނީ އެހެން ކުއްޖަކު ގޮވައިގެން ހިނގައިދާނަން..." ރައިން އިންޒާރު ދިނީ ލޯބިންނެވެ.\nސައިކަލާއި ދިމާއަށް އިވްޔާ ހިނގައިގަތުމާއިއެކު މަޑުކޮށްލުމަށް އެދިފައި، ރައިން އަވަސްއަވަހަށް ސައިކަލުގެ މަޑި ފުހެލަދިނެވެ.\n"މީ ހަމަ މިއަދު ނެގި ސައިކެއް... ފުރަތަމަވެސް މިއައީ ޕްރިންސަސް އާއިއެކީ ދުއްވާލަންދާން..." ރައިން ހިނިތުންވެލިއެވެ.\nއިވްޔާ ހުރީ ހިނިތުންވެލައިގެންނެވެ. ރައިން އުޅޭލެއް ލޯބިކަމުން އޭނައަކީ އިއްޒަތްތެރި ރާނީއެއްހެން ހީވާ ފަހަރުވެސް މަދެއް ނޫނެވެ.\nއިވްޔާ ސައިކަލަށް އެރުމުގެ ކުރިން، ރައިން އަވަސްވެގަތީ ސައިކަލު ސްޓާޓް ކުރާށެވެ. އެވަގުތު ފަހަތުން މީހަކު ވަރަށް ބާރަށް ކޮނޑުމަތީގައި ޖަހައިލުމާއިއެކު ރައިން ސިހުނެވެ. ކުޑަކޮށް ހަޅޭއްލަވައިގަނެފައި ފަސް އެނބުރި ބަލައިލި ވަގުތު ފެނުނު ސޫރައަކުން ރައިންއަށް ތެޅިގަނެވުނެވެ.\nމާލީ ބަޔާން ހުށަނާޅާ 39 ކެނޑިޑޭޓުންނާއި މެދު ގޮތެއް ނިންމުން މާދަމާ\nތިން ބައުޒަރާއި ލޯންޗެއްް އަނދައި ހަތް މީހުން ފިހި، އެކަކު އައިސީޔޫގައި\nފެވިފާ ތިނަންވޭ މިހިތުގާ...(ފަހުބައި)\n❤Story lover ❤\n22 ޖޫން 2019, 23:00\n23 ޖޫން 2019, 09:16\nAin….. Kaakubaa?? Hama neyvaa hifahattaalanjehey vaguthu kolheh.. 🤔🤔🤔🤔🤔🤔🤔🤔🤔🤔🤔🤔🤔🤔 Dhen ekamves vaahaka midhaagiiy vvvv habeys 💕💕💕💕💕💕💕💕💕💕💕💕💕💕💕 Vvvv interesting. Hurihaa kamehves hama v perfect.. 😍😍😍😍😍😍😍😍😍💙💙💙💙💙💙💙💙💙💙💙💙💙💙💙 Waiting for the next part 💜💜💜💜💜💜💜💜💜💜💜💜💜💜💜💜💜💜😘😘😘😘😘😘😘😘😘😘🌹🌹🌹🌹🌹🌹🌹🌹🌹🌹🌹🌹🌹🌹🌹🌹🌹\n23 ޖޫން 2019, 09:17\nMaasha Allah vvvv furihama ingey. Vvv reethi\n💕 besty 💕\n23 ޖޫން 2019, 09:22\nWow wow wow vvvvv furihama ingey.. Komme jumulaehvea hama ehaa interesting.. Jumulathah liyelaada hunna gothun vvvv salhivey story ithurah. My dear believe me. Thee hama emme best emme perfect meehaa 💙💙💙💙💙💙💙💙💙💙💙💙💙💙💙💙💙💙💙💙💙💙💙💙 V inthizaaru kuran Tuesday ah. Keep it up my dear. 😍😍😍😍😍😍😍😍😍😍😍😍😍😘😘😘😘😘😘😘😘😘😘\n23 ޖޫން 2019, 09:28\nހިތަށްއަރާ ބުނާނީވެސް ވަކި ކީކޭ ހެއްޔެވެ. އަހަރެންގެ ހިތް މިވަނީ ހަމަ ތައުރީފުން ފުރިފައެވެ. މާޝާﷲ އޭޝް ވަރަށް ހުނަރުވެރިއެވެ. ތިޔައީ ހަމަ މި ފަންނުގައި ތަރިއެކެވެ. ވާހަކަ ވަރަށް ފުރިހަމައެވެ. ވަރަށް ހިތްގައިމެވެ. ކުރިއަށް އޮތް ބަޔަށް އިންތިޒާރު ކުރަމުން ވަކިވެލަމެވެ. މިވަގުތަށެވެ 😘😍\n24 ޖޫން 2019, 14:47\nވަރަށް ވަރަށް ރީތި. ކުރިޔަށް އޮތް ބަޔަށް އިންތިޒާރުގަ\n25 ޖޫން 2019, 16:28\nMasha Allah v v v furihama vefa rythi mi story n v v v curious vehje eyee kaaku thw balaalaa hiyy 😘😘😘😘\nހއ. ދިއްދޫގައި އިމިގްރޭޝަންގެ އޮފީހެއް ހުޅުވައިފި\nދޮންފަނު އިންވިޓޭޝަން ކަޕް 2019: މުބާރާތުގައި ބައިވެރިވުމުގެ ފުރުޞަތު ހުޅުވާލައިފި\n18 ސެޕްޓެމްބަރު 2019\nޢަޒުމަކީ، މިފެށޭ އަހަރަކީ މާތްﷲގެ ވާގިފުޅާއެކު، މި ސަރުކާރުގެ އެންމެ ކާމިޔާބު އަހަރު ކަމުގައި ހެދުން: ރައީސް ޔާމީން\n31 ޑިސެމްބަރު 2017\n29 އޮކްޓޯބަރު 2018\nފެމިލީ އެންޑް ޗައިލްޑް އިންވެސްޓިގޭޝަން އޮފިސަރސް ކޯހުގެ 12 ވަނަ ބުރުގެ ބައިވެރިންނަށް ހަނދާނީ ލިޔުން ދީފި\n6 ސެޕްޓެމްބަރު 2017\nދެމެޗުގެ އެގްރިގޭޓުން މޮޅުވެ މެޑްރިޑުން ސުޕަ ކަޕް ކާމިޔާބުކޮށްފި


COVID-19 aa gulhigen alhaafaivaa fiyavalhuthakaa dhekolhah muzaaharaathah fashaifi | Fenvaru Online\nކޮވިޑް-19 އާ ގުޅިގެން އަޅާފައިވާ ފިޔަވަޅުތަކާ ދެކޮޅަށް މުޒާހަރާތައް ފަށައިފި\n08:46 - 14 ސެޕްޓެމްބަރު 2020 -0ކޮމެންޓް\nކޮވިޑް-19 އާ ގުޅިގެން އަޅާފައިވާ ފިޔަވަޅުތަކާ ދެކޮޅަށް އޮސްޓްރޭލިޔާގައި މުޒާހަރާތައް ފަށައިފިއެވެ. އިއްޔެ ކުރި މުޒާހަރާގައި 74 މީހުންވަނީ ފުލުހުންގެ ބެލުމުގެ ދަށަށް ގެންގޮސްފައެވެ.\nއޮސްޓްރޭލިޔާގެ ސަރުކާރުން އަޅާފައިވާ ފިޔަވަޅުތަކާ ދެކޮޅަށް ސެންޓްރަލް ކުއީން ވިކްޓޯރިޔާ މާކެޓް ކައިރީ އިއްޔެ ކުރި މުޒާހަރާ ވަނީ ވަރަށް ހޫނުވެފައެވެ. މިމުޒާހަރާގައި 250 މީހުން ބައިވެރިވެފައިވާކަމަށް އެގައުމުގެ ފުލުހުންނާ ހަވާލާދީ މީޑިޔާތަކުގައިވެއެވެ. މީގެ އިތުރުން މުޒާހަރާގެ ބައިވެރިން ފުލުހުންނާއި ދެކޮޅަށް ބާރުގެ ބޭނުންކޮށް މުޒާހަރާ ވަރަށް ހޫނުވި ކަމަށް ފުލުހުން މައުލޫމާތުދިނެވެ.\nމިދިޔަ ޖުލައި މަހު ކުރީކޮޅުން ފެށިގެން އޮސްޓްރޭލިޔާގެ ވިކްޓޯރިޔާ ސްޓޭޓްވަނީ ކޮވިޑްގެ ސަބަބުން ފުރަބަންދުކޮށްފައެވެ. އޮސްޓްރޭލިޔާ ސަރުކާރުންވަނީ ފުރަބަންދުގެ މުއްދަތު އެއްމަހަށް އިތުރުކޮށްފައެވެ. މިކަމާ ހިތްހަމަނުޖެހިގެން އޮސްޓްރޭލިޔާގައި ވަނީ މިހަފްތާ ބަންދުގައިވެސް މުޒާހަރާކޮށްފައެވެ. މިއީ މިކަމާ ގުޅިގެން ކުރެވުނު ދެވަނަ މުޒާހަރާކަމަށް ރިޕޯޓްތަކުގައި ބުނެފައިވެއެވެ.\nކޮވިޑްއާ ގުޅިގެން އެގައުމުން އަޅާފައިވާ ފިޔަވަޅުތަކުގެ ތެރޭގައި ރޭގަނޑު9އިން ފެށިގެން ފަތިހު5އަށް ބޭރުގައި އުޅުމަކީ މަނާކަމެކެވެ. އަދިކޮންމެ ދުވަހަކުވެސް ދެގަނޑިއިރު ކަސްރަތް ކުރަން ބޭރުގައި އުޅެވިދާނެކަމަށް ވަނީ އަންގާފައެވެ. މީޑިޔާ ރިޕޯޓްތަކުގައި ބުނާގޮތުން އެގައުމުގައި އަޅާފައިވާ ފިޔަވަޅުތަކަށް މަޑުމަޑުން ލުއިދެމުންދާނެ ކަމަށް ސަރުކާރުން ވަނީ އަންގާފައެވެ.\nއޮސްޓްރޭލިޔާގައި މިހާތަނަށް 33،159 ކޮވިޑް ކޭސް ފެނިފައިވާއިރު 756 މީހުންވަނީ މިބަލީގައި މަރުވެފައެވެ. އޮސްޓްރޭލިޔާއިން ކޮވިޑް ޖެހިން އެންމެ ގިނަ މީހުން މަރުވެފައިވަނީ ވިކްޓޯރިޔާ ސްޓޭޓްގައެވެ.\nގައްދޫ ހޯމްކަރަންޓީނުގައި ހުރި މީހަކު ކޮވިޑްއަށް ފައްސިވެއްޖެ\nމިދުވަސްވަރަކީ ޒަރޫރީ ބޭނުމެއްނެތި މަގުމަތީ އުޅެން އެހާ ރަނގަޅު ވަގުތެއްނޫން: ޑރ.އަފްޒަލް\nބައެއް މީހުން ސާމްޕަލް ނަގަން ދެކޮޅުހަދާ: ޑރ.ނަޒްލާ


ކުކުޅު ސަބްމެރީން | Lonumedhu\nސަބްމެރީން އަކީ ވަރަށް ފާޑު ފާޑުގެ ގޮތްގޮތަށް ތައްޔާރުކުރެވޭ އެއްޗެކެވެ. އަހަރުމެންގެ މި ރެސިޕީއަކީ ވަރަށް ބައިވަރު ޗީޒްއާއި ކުޑަކޮށް މުރަނަކޮށް ހުންނަ ކުކުޅު ބޭނުން ކޮށްގެން ތައްޔާރުކުރާ ސަބްމެރީން އެކެވެ.\n1. ކުކުޅު ކޮޅު ކުދިކޮށް ކޮށާލާށެވެ. ގާތްގަނޑަކަށް2ސެންޓިމީޓަރުގެ ގޮޅިތަކެއް ވަރަށެވެ.\n2. ބޮޑު ތެއްޔަކަށް ތެޔޮކޮޅު އަޅައި އެ ރަނގަޅަށް ހޫނު ކުރުމަށްފަހު ކުކުޅުކޮޅު އޭގެ ތެރެއަށް އަޅާލާށެވެ. ތެލުލާނީ ކުކުޅުކޮޅަށް ރަނގަޅަށް ރަން މުށި ކުލަ އަރައި އެއަށް ކުޑަކޮށް މުރަނަ ކަމެއް އަންނަންދެނެވެ. މިކަމަށް ގާތްގަނޑަކަށް ވިއްސަކަށް މިނެޓު ނަގާފާނެއެވެ. ކުކުޅުކޮޅު ތެލުލާއިރު ގިނި ބަހައްޓާނީ ކޮންމެވެސް ވަރަކަށް މަޑުކޮށެވެ.\n3. ލޮނުމެދުތައް ޗަސްކޮށްލާށެވެ. އަދި ފިޔައާއި ބެލް ޕެޕަރ އާއި ޓޮމާޓޯވެސް ކުދިކުދި ކޮށް ކޮށާލާށެވެ. ކުކުޅު ކޮށި ވަރަށްވުރެ އަދި ކުޑަތަންކޮޅެއް ކުދިކޮށް ކޮށާލީމާ ރަނގަޅުވާނެއެވެ.\n4. ތެއްޔެއްގެ ތެރެއަށް ތެޔޮކޮޅު އަޅާލުމަށްފަހު އެ ރަނގަޅަށް ހޫނު ކުރުމަށްފަހު އޭގެ ތެރެއަށް ފިޔާކޮޅާއި ލީކްސްކޮޅާއި ގިތެޔޮ މިރުސްކޮޅު އަޅާލާށެވެ. ގިތެޔޮ މިރުސްކޮޅު ކޮށާލާފައިވެސް އަޅާލެވިދާނެއެވެ. އަހަރުމެން މި ސަބްމެރީން ހެދިއިރު މިރުސް އޮތް ގޮތަށް ލާފައި ބަނަހަށް މަސްއެޅުމުގެ ކުރިން މަސްގަނޑުގެ ތެރެއިން މިރުސް ނެގީއެވެ. ފިޔާތައް ރަނގަޅަށް މަޑުވެލަންދެން ކައްކާލާށެވެ.\n5. ދެން ޗަސްކުރި ލޮނުމެދުކޮޅު އަޅާލާފައި ބައިމިނެޓެއްހާވަރު ކައްކާލާށެވެ.\n6. ތެލީގެ ތެރެއަށް ބެލް ޕެޕަރތައް އަޅާލާފައި ރަނގަޅަށް އެއްކޮށްލުމަށްފަހު އަނެއްކާވެސް މިނެޓެއްހާއިރު ކައްކާލާށެވެ.\n7. ދެން ޓޮމާޓޯ ކޮޅާއި ކުކުޅުކޮޅު އަޅާލާ ރަނގަޅަށް އެއްކޮށްލުމަށްފަހު ތެލީގައި މަތި ޖަހާފައި މަޑު ގިނީގައި ހަތަރު ވަރަކަށް މިނެޓު ކެކިލަން ބަހައްޓާށެވެ.\n8. ޗީޒް ފޮތިތައް ތެލީގެ ތެރެއަށް އަޅާލާ އެއްކޮށްލުމަށްފަހު ޗީޒްތައް ވިރެންދެން ކައްކާލާށެވެ.\n9. ބޯތަށްޓެއްގެ ތެރޭގައި މެޔޮނައިސްއާއި ޗިލީ ސޯސްކޮޅު އެއްކޮށްލާށެވެ.\n10. ދެން ސަބްމެރީން ބަނަސްތައް އަރިމަތިން ފަޅާލާށެވެ. އަދި ކޮންމެ ބަނަހެއްގެ ބޭރުގައި ރަނގަޅަށް ބަޓަރު އުނގުޅުމަށްފަހު ހޫނުކޮށްފައިވާ ތަވައެއްގެ މަތީގައި ޓޯސްޓް ކޮށްލާށެވެ. ދެ ފުށް ވެސް ޓޯސްޓް ކުރަންވާނެއެވެ.\n12. ކުރިން ތައްޔާރުކުރި މެޔޮނެއިސް އާއި ޗިލީ ސޯސް ބަނަސް ފަޅާލި ތަނުގެ އެތެރެއިން ދެ ފަރާތުގައި އުނގުޅާލާށެވެ.\n13. ދެން ކުރިން ތައްޔާރުކުރި މަސްގަނޑު ތިން ބަޔަށް ބަހާލުމަށްފަހު ބަނަހުގެ ތެރެއަށް އަޅާލާށެވެ.


Dhiraagun nukulhedhey kudheenah eheevaane dhoreh!\nދިރާގުން ނުކުޅެދޭ ކުދީންނަށް އެހީވާނެ ދޮރެއް!\nދިރާގުން ނުކުޅެދުންތެރިކަން ހުންނަ ފަރާތްތަކަށް ބޭއްވި ހާއްސަ އިވެންޓެއްގެ ތެރެއިން- ފޮޓޯ: ދިރާގު\nނުކުޅެދޭ މީހުންނަށް އެހީވާން ދިރާގުން ދޮރެއް ހުޅުވާލައިފި އެވެ. ރޯދަ މަހާ ދިމާކޮށް އެ ކުންފުނިން ނެރެފައިވާ "ސްޕެޝަލް ރޯދަ ބަންޑަލް ޕެކެ"އެއް ގަތުމުން އެ ދޮރު ހުޅުވުނީ އެވެ. ޑޭޓާގެ ހާއްސަ އިނާޔަތްތަކާއެކު ވިއްކާ މި ޕެކް ނެގުމުން އެހީވެވެނީ ނުކުޅެދުންތެރިކަން ހުންނަ މީހުނަށެވެ. މި ޑޭޓާ ބަންޑަލްތައް ވިއްކައިގެން ލިބޭ ފައިސާ އިން 10 ޕަސެންޓް ދިރާގުން ދެނީ، ނުކުޅެދުންތެރިކަން ހުންނަ ފަރާތްތަކަށް އެހީވާން ހިލޭ ސާބަހަށް މަސައްކަތްކުރާ ޖަމިއްޔާ، އެމްއޭޕީޑީ އެވެ.\nދިރާގުން މި ފަހަރުގެ ރޯދަ މަހާ ދިމާކޮށް ތައާރަފުކުރި ޑޭޓާ ޕެކޭޖްތަކުގެ ތެރޭގައި ހިމެނެނީ، 200 ރުފިޔާ އަށް 2.5 ޖީބީ ޕެކާއި އަދި 300 ރުފިޔާ އަށް5ޖީބީ ލިބޭ ޕެކެވެ.\nސޯޝަލް މީޑިއާއަކީ ގިނަ ކަސްޓަމަރުން ބޭނުންކުރާ ޕްލެޓްފޯމް ތަކަށް ވާތީ މި ޑޭޓާ ބަންޑަލްތަކުގައި މަގުބޫލް ސޯޝަލް މީޑިއާ އެޕްތައް ބޭނުންކުރަން އެއް ޖީބީ ދިރާގުން ވަނީ ހިމަނާފަ އެވެ. މީގެ ތެރޭގައި ހިމެނޭ ސޯޝަލް މީޑިއާ އެޕް ތަކަކީ ފޭސްބުކް، ވަޓްސްއެޕް، ވައިބާ، އިންސްޓަގްރާމް އަދި ސްނެޕްޗެޓެވެ. މި ޑޭޓާ ބަންޑަލް އެކްޓިވޭޓް ކުރެވޭނީ #8*123* އަށް ގުޅައިގެންނެވެ. މި ބަންޑަލް ތަކުގެ މުއްދަތަކީ އެއްމަހެވެ.\nދިރާގުން ދޭން ނިންމި މި އެހީއާ ބެހޭ ގޮތުން، އެމްއޭޕީޑީގެ ޗެއާމަން އަހުމަދު މުހައްމަދު ވިދާޅުވީ ނުކުޅެދުންތެރިކަން ހުންނަ ކުދިން މުޖުތަމައުގައި ބޭނުންތެރި ބަޔަކަށް ހެދިދާނެ ކަމަށެވެ.\n"އަޅުގަނޑުމެން އެންމެން ގުޅިގެން މި ކުދިންނަށް ތައުލީމާއި، ހުނަރު ދަސްކޮށްދީ، ވަޒީފާ އަދާކުރުމުގެ ގާބިލިއްޔަތު ހުރި ބަޔަކަށް ހެދި ދާނެ. މި ކުދިންގެ ހުރި ތަފާތާއެކު ބަލައިގަނެ، މުޖުތަމައުގައި ޝާމިލް ކުރެވިދާނެ،" މުހައްމަދު ވިދާޅުވި އެވެ.\nދިރާގުން ހިންގާ އިޖްތިމާއީ ޒިންމާގެ ގިނަ ހަރަކާތްތައް ނުކުޅެދުންތެރިކަން ހުންނަ ފަރާތްތަކާއި ކުޑަކުދިންނަށް އަމާޒުކުރެ އެވެ. ދިރާގު ސްޕެޝަލް ސްޕޯޓްސް ފެސްޓިވަލްއަކީ 2011 ވަނަ އަހަރުން ފެށިގެން ދިރާގުން ނުކުޅެދުންތެރިކަން ހުންނަ އެންމެ ގިނަ ކުދިން ބައިވެރިވާ އަދި ނުކުޅެދުންތެރިކަން ހުންނަ ކުދިންނަށް ހާއްސަކޮށްގެން ރާއްޖޭގައި ބާއްވާ ހަމައެކަނި ކުޅިވަރު ފެސްޓިވަލެވެ.\nދިރާގުން ނުކުޅެދުންތެރިކަން ހުންނަ ކުދިންނަށް ބޭއްވި އިވެންޓެއްގައި އެ ކުންފުނީގެ ދެ މުވައްޒަފުން- ފޮޓޯ: ދިރާގު\nމި ދިޔަ އަހަރު ރޯދަމަހު ދިރާގު ރޯދަ ޑޭޓާ ބަންޑަލް ތަކުން ލިބުނު ފައިސާގެ 10 ޕަސެންޓް އެ ކުންފުނިން ދިނީ ޓައިނީ ހާޓްސް އޮފް ދަ މޯލްޑިވްސް އަށެވެ.\nދިރާގުގެ ސާފު ފައިދާ އިތުރު ވެއްޖެ


Facebook Ah Vure Ginain Dhivehin Barahana Website Thakah Vahnan Fashaifi - Vaguthu\nކޮވިޑް-19: ތިލަދުންމަތި ބޮޑު ބިރުވެރިކަމަކަށް! -5ގަޑިއިރު ކުރިން\n2 މަސް ކުރިން ( ޖުލައި 6, 2020 )\nފޭސްބުކަށް ވުރެ ގިނައިން ދިވެހިން ބަރަހަނާ މަންޒަރު ވެބްސައިޓްތަކަށް ވަންނަން ފަށައިފިއެވެ.\nދުނިޔޭގެ އެންމެ ގިނަ މީހުން ބޭނުން ކުރާ މީސް މީޑިއާ ޕްލެޓް ފޯމް ކަމަށްވާ ފޭސްބުކަށް ވުރެ ގިނައިން ދިވެހިން ބަރަހަނާ މަންޒަރު ފެންނަ ވެބްސައިޓްތަކަށް ވަންނަކަން ވެބްސައިޓް ރޭންކުކުރާ "ސިމިލާވެބް" ގެ ރޭންކިން އިން މިހާރު ދައްކައެވެ.\nވެބްސައިޓް ރޭންކިން ދައްކާ ގޮތުގައި ގޫގުލް އާއި ޔޫޓިއުބަށް ފަހު ދެން އެންމެ ގިނަ ދިވެހިން ޒިޔާރަތް ކުރަނީ ބަރަހަނާ މަންޒަރު ފެންނަ ވެބްސައިޓަކަށެވެ. މީގެ ކުރިން އެންމެ ގިނަ މީހުން ތިން ވަނަ އަށް ވަންނަ ވެބްސައިޓަކީ ފޭސްބުކެވެ.\nރޭންކިން އަށް ބަލާއިރު ފޭސްބުކަށް ފަހު ފަސް ވަނަ އަށް އެންމެ ގިނަ ދިވެހިން ޒިޔާރަތް ކުރަނީ ވެސް ބަރަހަނާ މަންޒަރު ފެންނަ ވެބްސައިޓަކަށެވެ.\nއަދިވެސް އެންމެ ގިނަ ދިވެހިން ޒިޔާރަތް ކުރާ ދިވެހިރާއްޖޭގެ ވެބްސައިޓަކީ "ވަގުތު" އެވެ. "މިހާރު" ނޫސް ރޭންކިންގައި އެއްދަރަޖަ ވެއްޓި މިހާރު އޮތީ ދިހަ ވަނައިގައެވެ. "ސަން" އޮންލައިން ހަތަރު ދަރަޖަ ވެއްޓި މިހާރު އޮތީ ރޭންކިންގެ 16 ވަނައިގައެވެ. "އަވަސް" އެއް ދަރަޖަ ވެއްޓި މިހާރު އޮތީ ރޭންކިންގެ 19 ވަނައިގައެވެ. "މިއަދު" ނޫސް ފަސް ދަރަޖަ ވެއްޓި ރޭންކިންގެ 32 ވަނައިގައި އޮތް އިރު "ދެން" އޮތީ ތިން ދަރަޖަ ވެއްޓި 34 ވަނައިގައެވެ. "ސީއެންއެމް" 48 ވަނައިގައި އޮތް އިރު ރާއްޖޭގެ އެހެން އެއްވެސް ނޫހެއް ރޭންކިންގެ 50 ގެ ތެރޭގައި ހިމެނިފައެއް ނުވެއެވެ.\nފޭސްބުކަށް ވުރެ ގިނައިން ދިވެހިން ބަރަހަނާ މަންޒަރު ވެބްސައިޓްތަކަށް ވަންނަން ފަށާފައި ވާއިރު ބަރަހަނާ މަންޒަރު ފެންނަ ވެބްސައިޓްތައް ރާއްޖެ އިން ބްލޮކް ކުރާ ވާހަކަ 2015 ވަނަ އަހަރު ދެކެވުނެވެ. ނަމަވެސް އެކަމަށް އަމަލީ ސިފައެއް ގެންނަން އަދި މިހާތަނަށް އެއްވެސް މަސައްކަތެއް ކޮށްފައިވާކަން އެނގިފައެއް ނުވެއެވެ.،\nރާއްޖޭގެ ނޫހަކަށް ކުރިން ނުލިބޭވަރުގެ ކުރިއެރުމެއް ރޭންކިންގައި "ވަގުތު" އަށް ލިބިއްޖެ\nމީޑިއާތަކުގެ ރޭކިންއަށް އަނެއްކާވެސް ބޮޑު ބަދަލެއް\nރާއްޖޭގެ ނޫސްތަކުގެ ރޭންކިންއަށް އަނެއްކާވެސް ބޮޑު ބަދަލެއް\nޖުލައި 6, 2020 21:50\nމަ އަގާ ޓޭޕް!\nޖުލައި 8, 2020 15:34\nބަރަހަނާ ސައިޓްތައް ބަލަބަލަ ބަލާފަ މި ނުލަފާ މީހުންތައް ކުޑަކުދިންނާ އަންހެނުން ރޭްޕް ކުރަނީ.... މިކަން ހުއްޓުވަން ޖެހޭ\nނަން ހަނދާން ނެތިއްޖެ\nޖުލައި 6, 2020 21:59\nޕިސްޕިސްޕިސްޕިސް... ދެންވެސް މި ބަރަހަނާ ސައިޓުތައް ބްލޮކް ކޮށްބަލަ. ލަދެއްގެ ކަންފުޅެއްވެސް ނެތެއްނު މި ދިވެހިންގެ، 100% މުސްލިމް ޓެގު ޖަހައިގެން ތިބެ ކުރާ ކަންތައް ދޯ.... ލަދުން ބޯހަލާކު\nޖުލައި 6, 2020 22:03\nރާއްޖޭގައި ރޭޕް ކުރުމާއި ކުޑަކުދީންނައް ޖިންސީ ގޯނާ ކުރުމާއި އެއްޖިންސުން ގުޅުން ހިންގުން އިތުރުވަމުންދާ ސަބަބު ތިހިރަ އެނގެނީ. ކީއްވެތޯ ދިރާގު އުރީދޫ އަދި އާރްއޯއެލްއިން ބަރަހަނާ ސައިޓްތައް ބުލޮކު ނުކުރަނީ..؟ ކީއްވެތޯ ހޯމް މިނިސްޓަރު މިކަމައް ހައްލެއް ގެންނަން ކޮމިއުނިކޭޝަން އޮތޯރިޓީ މެދުވެރިކޮއް މަސައްކަތް ނުކުރަނީ. ؟ ކީއްވެތޯ ރައީސުލް ޖުމްހޫރިއްޔާ އާއި ޕާލިމެންޓު މެމްބަރުން މިކަމާއި މެދު ވާހަކަ ނުދައްކަނީ..؟ ކީއްވެތޯ އިސްލާމިކް އެފެޔާސް މިނިސްޓުރީއިން މިކަން ހައްލުކުރުމައް ގޮވާ ނުލަނީ..؟ ކީއްވެތޯ ކުޑަކުދީންގެ ހައްގުތަކައް މަސައްކަތްކުރާ ޖަމީއާތަކުން މިކަމާއި އޭނެ ނޭދެވޭ އަސަރުން ކުދީން ރައްކާތެރިކުރުމައް ނުގޮވާލަނީ..؟ މިއީ އަޖައިބު އަންތަރީސް ވާވަރު ކަމެއް މި ދެންނެވުނު އެއްވެސް މުއައްސަސާއަކުން މިކަން ހުއްޓުވަން ނޫޅޭތީ.\nޖުލައި 7, 2020 09:20\nއެންމެ ގިނައިން ބަރަހަނާ ސައިޓްތަކަށް ވަންނަނީ މަޖިލިސް މެމްބަރުން.\nޖުލައި 6, 2020 22:16\nލާދީނީ ސަރުކާރެއް. ހައިރާން ވާވަރު ކަންތަކެއް ނޫން މީ!\nޖުލައި 6, 2020 23:41\nހަމަ ކަމެއްވާއިރަށް ޖެހޭތަ ސަރުކާރޭކިޔަން....\nރައްޔިތުންނޭ ކިޔާބަލަ.... ރައްޔިތުން ހޮވަނީ ރައްޔިތުމީހާ.\n2015 ގަވެސް ބްލޮކް ނުކުރެވުނު ވާހަކަ އެބައޮތް. ހަމައެއްތާކު ޖެހިފައެއްނުން ތިއޮތީ. ޑރ.ޝަހީމު މިހާރު އުޅޭނެ ފަޔަށް ހިނިއަރައިގެން މިޚަބަރު ކިޔާފަ. ލޮލް\nޖުލައި 7, 2020 08:26\nބަލަގަ ގައުމާއި ހަވާލުވެގެން އޮތީ ސަރުކާރެއް ނޫންތަ..؟ މުޖުތަމައުގެ ވަކި ކަންތައްތަކަކައް އެކަނިތަ ސަރުކާރުން ޒިންމާވާންޖެހެނީ..؟ ގާނޫނު އަސާސީގަ އޮތީ ކީކޭތަ..؟ ބުރޯޑުކާސްޓު ކުރުމާއި ދޫކުރުމާއި މުއާސަލާތީ ވަސީލަތަތްތައް ރެގިއުލޭޓު ކުރުމަކީ ރައްޔިތުމީހާގެ ޒިންމާއެއްތަ ނޫނީ ސަރުކާރުގެ ޒިންމާއެއްތަ.؟ އެކަމައް މުއައްސަސާ ހަދާފަ ނުހުރޭތަ ސަރުކާރުގެ އެތެރޭގެ.؟\nޖުލައި 6, 2020 22:27\nސަރުކާރުން ބޭނުމިއްޔާ ހުއްޓުވޭނެ. ދުޢާ ދެއްވާފައި ހުރި ސޯލިޙެއްގެ ވެރކަންމީ ނިކަން ނަމާއެއްގޮތަށް ސޯލިޙަކަށްވެ ބަލަ .މިކަން ހުއްޓުވަބަލަ.\nޖުލައި 6, 2020 22:34\nބަރަހަނާ ސައިޓު ގެ ވާހަކަ ވެސް ވަގުތު ނޫހުގައި\nޖުލައި 6, 2020 22:39\nކޮންމެހެން މިވާހަކަ ވަގުތުގަ ލިޔަން ޖެހޭތަ.\nޖުލައި 6, 2020 22:54\nހެޔޮނުވާނެ ތިބަރަހަނާ “ ސައިޓް ތައް ބްލޮކް ކޮށްބަަލަ، އޭރުން މިދިވެހި ފިރިހެނުން އިސްލާހުވެސް ވެދާނެ، ތިކަހަލަ އެއްޗެހި ބަލާތީ ވިއްޔާ “ ރޭޕް” ފަދަ ބޮޑެތި ކުށްތައް މި އިސްލާމީ މިޖުތަމަޢުގައި ގިނަވެގެން މިދަނީ!! ޙަޤީޤަތުގައި ސައްތަ އިން ސައްތަ އިސްލާމީ ޤައުމެއްގައި ތިފަދަ ފާޙިޝް ޢަމަލުތައް ކުރާ ސައިޓްތައް ފެނިގެން ނުވާނެ! މިހާރުން މިހާރަށް ތިކަހަލަ ހުރިހާ ސައިޓްތައް ބްލޮކް ކުރަން ގޮވާލަން!?\nޖުލައި 7, 2020 09:16\nބަރަހަނާ ސައިޓްތައް ނޯންނައިރު މާ ކުރީ ޒަމާނުގައިވެސް ރޭޕްކޮށް ކުޑަ ކުދިންނާ ބެހި ފާރުމަތިން ގިފިލިބަލާ ހަދާ. އެކަން އޭރުގައި ގިނަ ކޭސްތައް އޮންނާނީ ޔަގީނުން ވިއްޔާ އާއިލާ ތެރޭ ސިއްރު ކޮށްފަ. އެއިރަށް ވުރެ މިހާރު މީހުން ހޭލުން ތެރިކަން ބޮޑުވެފައި ރިޕޯޓްކުރާ މިންވަރު އިތުރު. އެއްގޮތަކަށްވެސް ސައިޓްތައް ބްލޮކް ކުރުމާ ދެކޮޅު ހަދަނީއެއް ނޫން ހަމަ ބުނެލީ.\nޖުލައި 7, 2020 09:48\nދެން ތިބުނަނީ އެހެނޭ ކިޔާފަ ބަރަހަނާ ސައިޓުތައް ބޭންނުކޮއް ތިބޭށޭތަ..؟\nޖުލައި 6, 2020 22:57\nދެން ގޭގަ ތިބޭ މީހުން ގަޔައް އަރާނީ\nޖުލައި 6, 2020 23:02\nއޭތި ދެން ބެސްޓުތަ. އެއަށްވުރެ މާ ބެސްޓު އެއްޗެއް އޮތީމާ ތިރިއެއްގަ.\nޖުލައި 6, 2020 23:19\n""ދިވެހިންނޭ ކިޔާފަ ދިވެހިންގެ ބޮލައް އެކަނި ޖަހާއިރު ބުރޯ ތިހުރީީީީީި ހަމަހޭގަތަ ؟؟؟ރާއްޖޭގަ އުޅޭ ބިދޭސީން ބީ ބަލާވަރު ނޭނގޭތަ ؟؟ އެއް\nޖުލައި 7, 2020 07:58\nބިދޭސީންނައްވެސް ބެލެނީ ސަރުކާރުން އެ ސައިޓްތައް ބޭން ނުކުރާތީ..\nޖުލައި 6, 2020 23:20\nމިބަލާފަދޯ ޑާޓާހުސްވެގެން ދިރާގާ އުރީދުލައް ތިބަވަނީ .\nޖުލައި 6, 2020 23:21\nއެވަރު ކަމެއްތަ ދެން މިއީ އަނެއް ދިވެހިރާއްޖެ އެއްނުން އެޖެންޑާ19އި ގަ ހުރިހާ ކަމެއް ހުއްދަވާނެ\nޖުލައި 6, 2020 23:36\nތި މިރައްޖެގެ އައިއެސްޕިތަކައް ކުރަން އެހަ އުނދަގުކަމެއް ނުން އެންމެ ކަމެއް ކޮއްލަން ޖެހެނި ބޮލޮކް ކުރިމަ މައްސަލަހައްލުވި\nޖުލައި 6, 2020 23:37\nބަރަހަނާ ކޮށް އުޅޭ ވެރިން ވެސް އެހާ ގިނަ\nޖުލައި 7, 2020 00:15\n200000 (ދެލައްކަ) ބަގް ލަދޭސް މީހުން ތިޔަ ސައިޓައް ވަނީމަވެސް ވާނީ ދިވެހިން ކަމަށް . ތިޔަސާވޭ ކުރިމީހުން ނަކައް ނޭން ގޭނެ މިހާރު ސާވޭއެ މިޤައުމުގެ ކަމެއްގަ ކުރާކަށް.\nޖުލައި 7, 2020 08:00\nބިދޭސީންނައްވެސް ވަދެވެނީ ސަރުކާރުން އެ ސައިޓްތައް ބޭން ނުކުރާތީ..\nޖުލައި 7, 2020 00:16\nތިޔަ ސައިޓްތައް ހުއްޓުވާކައްނޭގުނުދޯ. އިސްތިހާރުކުރޭ އަދިވެސްބޮޑައް.\nޖުލައި 7, 2020 01:33\nރޭޕް ހުއްޓުވާށޭ ކިޔާފަ ކޮން ސަކަރާތެއް މިޖަހަނީ\nމިހުރީ އެކަމަށް އެންމެ ބޮޑަށް މަގު ފަހި ކޮށްދޭ ސަބަބުތައް ހުޅުވާލާފަ\nޖުލައި 7, 2020 01:55\nބަރަހަނާ ވެބްސައިޓްތަކާހެދިތަ ޝަމްޝުއްދީންގެ 32 އަހަރުވީ ރަސްކަން އޭނަގެ ދަރިކަލުން ހަސަން އިއްޒައްދީން ގެ ސަބަބުބުން ވެއްޓުނީ. އިއްޒައްދީން އާއި އެކު އޭނަގެ ގަނޑުވަރު މުލިއާގޭގައި ރޭގަނޑު ނާޗަރަންގީ ކުޅެން އުޅޭ ކުދިން ކުއްވެރިވެގެން ފަނޑިޔާރުގެޔައް ގެންދިއުމުން ހިނގި ހަމަނުޖެހުމުގައި ރަސްކަން ވެއްޓުނީ. ދެން އޮތީ ރައީސް މުހައްމަދު އަމީން ވަރަށް އަނިޔާވެރިކޮށް މަރާލަންޖެހުނީ ކޮން ސަބަބަކާހެދިތަ . ތިބުނާ ސަގާފީ ކުޅިވަރު ހުއްޓުވައި އަންހެނުން ކުރިޔަށް ނެރެން ކުރި މަސައްކަތުގެ ސަބަބުން . ހަމަ ޔަގީނުންވެސް އެއިރަކު ޓީވީއެއް ބައިސްކޯފްގެއެއް ބަރަހަނާ ފިލްމް ބަލާކަށް ނުހުރޭ . މިއީ ތާރީޚީ ހަގީގަތްތަކެއްް. ކޮމެންޓް ގައިޑްލައިނާއި ޚިލާފުވެދާނެތީ އެހާ ތަފްސީލުކޮށް ނުލިޔުނީ .\nޖުލައި 7, 2020 08:03\nމީ ޝަމްސުއްދީނެއް ގަމަރުއްދީނެއް އުޅޭޒަމާނެއް ނޫން.. މި ކިޔަނީ މިހާރު މިއަދުގެ ސަރުކާރަކުން ބަރަހަނާ ވެބްސައިޓް ބޭން ކުރަން ހަމަ އެއްކަމެއްވެސް ނުކުރެޔޭ.. ނުކޮއް ތިބެޔޭ ކުޑަކުދިންގެ ހައްގުތަކޭ އަދި ޖިންސީ މައްސަލަތަކޭ ކިޔަނީ.\nޖުލައި 7, 2020 01:56\nވަކި ދިވެހިން އެކަންޏެއްނޫން. ބޭރު މީހުންވެސް އެވަރަށް ވަދޭ ތިކަހަލަ ސައިޓުތަކަށް.\nޖުލައި 7, 2020 05:12\nޙަގީގަތަ ކީ ދިވެހިން އަދި ރާއްޖޭގައި އުޅޭ ބޭރު އެހެން މީހުން މި ކަހަލަ ތަންތަނަށް ވަންނަ ކަން. މި ކަހަލަ ތަންތަނަށް ވަނުމަ ކީ ވަރަށް ނުރައް ކާތެރި ކަމެއް. ނުރައް ކާތެރިވާ ބައެއް ކަންތައް ތަ ކުގެ ތެރޭގައި\n1. ކުޑަ ކުދިންނަށް ވަރަށް ފަސޭހައިން މިހާރު މި ކަންތައް ފެންނަން ހުންނާނެ. ގިނަ ކުދިންނަށް ބެލެނިވެރިން ތިބެނީ އެއްވެސް ހުރަހަ ކާއި ނުލާ ފޯންދީފައި. މިހާރު ކުދިން ކުޅޭ ގޭމް ތަ ކުންނާއި ވެބްސައިޓުން ހުންނަނީ ނޭދެވޭ އެއްޗެހި އިސްތިހާރު ކޮށްފައި. ކިރިޔާވެސް ވަދެވިއްޖެޔާމުން އެއަށް ދެވިހިފުމާއި މައުސޫމް ސި ކުނޑި ބަދަލުވެގެން ދަނީ އަބަދަށް. މި ކަމުގެ ސަބަބުން އެ ކުދިން އެ ކަހަލަ އަމަލުތައް ކުރަން ޝައުގު ވެރިވެއެވެ. ކުޑަ ކުދިން މި ކަހަލަ އެއްޗެހިން ދުރު ކުރުމަށް މައިން ބަފައިންނާއި އަދި ކަމާބެހޭ ފަރާތުން ސަމާލު ވާންޖެހޭނެ އެވެ.\n2. ބަރަހަނާ ވެބްސައިޓްއަ ކީ ރޭފް ކުރުމާއި، ކުޑަ ކުދިންނާއި ބެހުމާއި، މީހުންނާއި އަދި މި ކަހަލަ ނުރަނގަޅު ކަންތައް މަގުފަހި ކުރުވާ އެއްޗެ ކެވެ. ސިގިރެޓް ކަހަލަ ނުބައި އެއްޗެހި މުޖްތަމައުގެ ރައް ކކަލަށް ކޮންޓްރޯލް ކުރާ ގޮތަށް މީ ކޮންޓްރޯލް ކުރަން ޖެހެއެވެ.\n3. މި ކަހަލަ ސައިޓް ތަ ކުން މީހުނަށް ދަސް ކޮށް ދެނީ ނުބައި އާދަތަ ކެކ ކެވެ. ދެމަފިރި ކަމުގެ ގުޅުމަށް ވެސް މިހަލަ ކަންތަކުގެ ސަބަބުން ބޭނުން ނުވާ ކަހަލަ އެ ކްސްޕެ ކްޓޭޝަން އުފަން ކުރުވައެވެ. އޭރުން އެ ރިލޭޝަންޝިޕް ދެ ކެ ހިތްހަމަ ނުޖެހި، ދެމެފިރިކ ކަމުގެ ހާގީގުޅުމަ ކީ ކޯއްޗެއް ކަން އޮޅިގެންދެ އެވެ.\nމި ކަމުގެ ނޭދެވޭ ބައިވަރު އެހެން ކަންތައް ވެސް އެބަހުއްޓެވެ. ބޮޓޮމް ލައިނަ ކީ މިއީ ރަނގަޅު ކަމެއް ނޫނެވެ. ރާއްޖޭގައި މި ކަހަލަ ތަންތަނަށް ވަނުމަށް އެއްވެސް ހުރަހެއް ނެތެވެ. ދިވެހިން މިތަންނަށް ވަންނަ ކަން އެނގޭ ކަމުގައި ވަނީނަމަ ކަމާބެހޭ ފަރާތްތަ ކުން މި ކަން ކޮންޓްރޯލް ކުރެވެން ޖެހޭނެ.\nޖުލައި 7, 2020 05:16\nމިތާގަ އުޅޭބަޔަކު ނޫޅޭ ކަމެއް ހައްލުކުރާކަށް. އެއީ ހުސް ްަނގަ ތަޅަނީ. ބަޔަކަށް ކަމެއް ދައްކަން. އެހެންނަމަ ތިބުނާ ހައްުލުތަކަށް މަސައްކަތް ކުރާ ޖަމާޢަތްތަކުން ތިފަދަ މައްސަލަތަކަށް ހައްލު ހޯދަން އުޅެން މާ އައުލާއެއްނޫންތާ! ްޯސްކަންކަމަށް ފަހިވާ މަގުތަށް ހުންނަނީ ހުޅުވާފަ. އެއަށްފަހު މިގޮވަނީ ގޯނާ ކޮށްފިއޭ ރޭޕްކޮށްފޮއޭ. ކަމުގެ އަސްލު ހުއްޓުވާކަށް ނޫޅެވޭ. ދިރާގު އުރީދޫ ރައީސް އޮފީސް ރމަޖިލިސް ހޯމްމިނިސްޓްރީ އިންފޯޝަން މިކނިސްޓްރީ އިސްލާމިކް މިސްޓްރީ މިހެންގޮސް މި އެންމެހާ ތަންތަނަށްވެސް ފައިދާ ބޮޑީމިގޮތް. އެހެންވެތާ މިކަންކަން ނުހުއްޓުވާ މުޅި ޤައުމަށް ހުޅުވައިގެން އުޅެނީ. މިމީހުންމަށް ވަރިހަމަ ހަރާމް ލާރި ކާންލިބުނަސް. މުސްލިމު ޤައުމެކޯ! ނެތް ނުކުރާނެކަމެއް މަދަރިންނޭ، ދެންވެސް ކިޔަނީ އިސްލާމުންނޭ⁹!!\nޖުލައި 7, 2020 07:07\nމަށަށް ފެންނަގޮތުގައި ތިޔަ ސައިޓްތަކަށް ގިނައިން ވަންނާނީ ބިދޭސީން ޚާއްސަކޮށް ބަންގާޅީ ބޭފުޅުން. ރޯޔަލް ރޭޕިސްޓުންނާ ލާދީނީ ގުރޫޕްތައް އެކްޓިވްކޮށް ފެންނައިރު އެމީހުން ނުވަންނާނެއެކެ ނޫން މިބުނަނީ.\nޖުލައި 7, 2020 07:23\nބަރަހަނާ ސައިޓުތައް ބުލޮކު ނުކުރާނަމަ އޭގެ މާނައަކީ ސަރުކާރުން އެފަދަ ސައިޓްތައް މަނާނުކުރައޭ.. އެހެންވީމާ މަނާ ނުކުރާ ކަމުގަވާނަމަ އެސައިޓްތަކައް ވަނުން ގާނޫނީ ގޮތުން އެއިތީ ހުޅުވިފަ. ވަގުތު ނޫހުގަ ޔާއި އެހެން ނޫސްތަކުގަވެސް އެސައިޓްތަކުގެ ފޮޓޯ ލާ އިސްތިހާރުވެސް ކުރެވުދާނެ.. މިއީ މިރާއްޖޭގެ ހާލު. މިތަނަކީ އެއްވެސަ ދީނެއް ގަބޫލު ނުކުރާ މަޖޫސީންގެ ގައުމެއްގެ ހާލަތު އޮތް ތަނެއް.\nޖުލައި 7, 2020 07:42\nއެއްވެސް ދީނެއް ގަބޫލުނުކުރާ ޖަނަވާރުތަކެއް ފަދައިން ހައްދެއްނެތި ޖިންސީ ގުޅުން ހިންގުމައް ހުޅަންގުން ބޭނުންވޭ.. އެހެންވެ އެމީހުން އެއްޖިންސުން ގުޅުން ހިންގުމަކީ އާންމެ ކަމެއްގޮތުގަ ސިފަ ކުރުވަނީ. މުސްލިމުން ނައް 1 އަންބައް ވުރެ ގިނަ އަނބީން ހަލާލު ވީމަ އެޔައް ފާޑުކީ ހުޅަނގުން މިހާރު އަނބިމީހާއާއި ފިރިމީހާގެ ލޯބިވެރީންވެސް އާއިލާގައި ތިބޭ ލައިފްސުޓައިލްތައް އުފައްދައިފި. އަދި ފުރަގަސަ ފަރާތް އެމީހުންނައް ވަނީ މާ ފައްކާ ކަަމަކައް. ޝައިތާނާ އެމީހުންނައް އެކަންކަން ވަނީ އެމީހުންނައް ޒީނަތްތެރިކޮއްދީފަ. އެ މަންޒަރުތައް ބަލާގެން ދޮންމީހުން އުޅޭގޮތައް އުޅެންބޭނުންވާ ބަޔެއް ދިވެހީންގެ ތެރޭވެސް އެބައުޅޭ..\nޖުލައި 7, 2020 08:29\nއެމީހުން ބޭނުންވޭ އެމީހުން ގޭގެ ގެންގުޅޭ ކުއްތާޔާ އިންނަންވެސް..\nޖުލައި 7, 2020 07:47\nމި ސަރުކާރަކީ ގުރޫޕު ސަރުކާރެއް..އެހެންވީމާ އެކަމެއް ހުއްޓުވާކައް ނޫޅޭނެ..\nނުކުރާނެ. ދިރާގާއި އުރީދޫއަށް ލިބޭ ފައިސާއެއް ނުލިބޭނެ\nޖުލައި 7, 2020 08:09\nއެހެންވީމައޭ ބުނަންޖެހެނީ ދިރާގު ޝެއާއިން ލިބޭ ފައިސާ ހުއްދައެއް ނުވާނެޔޭ.. އަދި މިތިބަ ސައިޓްތަކައް އެކްސެސްދީ ހޯދާ ފައިސާއިން މި މީހުން މީހުން ހައްޖައްވެސް ފޮނުވަފާނެ. އިސްލާމް ދީނުގެ އެއްވެސް އަސާސެއް މިވެރިންނަކައް އެނގޭކަމެއް ނުވޭ. މާތް ރަސްކަލާނގެ މިވެރިންނައް ބުއްދި ދެއްވިޔަސް އެތިބެނީ ރާމާ މަކުނުގެ ދަރަޖައިގަ.\nޖުލައި 7, 2020 07:57\nދިވެހިން ހަދާ ބަރަހަނާ ފިލްމު އަަދި ތިޔަ ވެބްސައިޓުތަކުގައި ވިއްކާ އެކަން ކުރާ މީހުންނައް އެވޯޑު ނުދީފިއްޔާ ރަނގަޅު. މިހާރުވެސް ބަޔަކު އެބައުޅޭ ގާތްގަނޑަކައް އޮރިޔާމުން ހުރެ އިންސްޓަގުރާމައް ފޮޓޯތައް ލައިގެން ގިވްއަވޭ ބަހަބަހާފަ މާމޮޅުކަމަކައް ހަދައިގެން.. މިއީ ހުސް މަގުފުރެދިފަ ތިބި ދިވެހީން.. އެމީހުންނައް އެމީހުންގެ އާޚިރަތް ވަނީ ހަނދާން ނައްތާލެވިފަ.\nޖުލައި 7, 2020 07:59\nވެރިންތަށް ވެސް ހުރީ ބަރަހަނާވެފަ ..?\nޖުލައި 7, 2020 08:06\nމި ސަރުކާރުން ދިވެހީންނައް ބަރަހަނާ ފިލްމު އުފައްދާ މާކެޓްކޮއް އަދި އެއީ ސިނާޔަތަކައް ނެހެދިއްޔާ ރަނގަޅު.\nޔާﷲ އެނުބައި ބިރުވެރި އާދައިން ދިވެހިން ސަލާށމަތް ކުރައްވާށި! އޭ ލޮބުވެތި މުސްލިމުނޭވެ. ހޭއަރާށެވެ. މާތްﷲ ގެ ކޯފާއިން ސަލާމަތް ވެވޭނޭ ހަމަ އެއްގޮތެއްވެސް ނޯންނާނެއެވެ. ސަދޫމާއި މަދުޔަނާއި ފުރްޢައުނުގެ ޤިބްތީންނާއި މިފަދަ ޖީލުތަކަށް ދިމާވި ބިރުވެރިކަން ހަނދާން ކުރާށެވެ. ސުނާމީ އެންމެ ބިރުވެރި ރާޅަކުން އަހަރެމެން ގޮތްހުސްވާން ޖެހުނުކަން ހަނދާންކުރާށެވެ. އޭ ޒުވާނުންނޭވެ. މިއަދު ޒުވާނަކަސް މާދަމާ ތިވެރިންވެސް މުސްކުޅިވެ ގައިބާރު ދެރަވާނެއެވެ. ދަރިންނަށް ހެޔޮ ނަޞޭޙަތް\nޖުލައި 7, 2020 08:10\nޔާﷲ އެނުބައި ބިރުވެރި އާދައިން ދިވެހިން ސަލާށމަތް ކުރައްވާށި! އޭ ލޮބުވެތި މުސްލިމުނޭވެ. ހޭއަރާށެވެ. މާތްﷲ ގެ ކޯފާއިން ސަލާމަތް ވެވޭނޭ ހަމަ އެއްގޮތެއްވެސް ނޯންނާނެއެވެ. ސަދޫމާއި މަދުޔަނާއި ފުރްޢައުނުގެ ޤިބްތީންނާއި މިފަދަ ޖީލުތަކަށް ދިމާވި ބިރުވެރިކަން ހަނދާން ކުރާށެވެ. ސުނާމީ އެންމެ ބިރުވެރި ރާޅަކުން އަހަރެމެން ގޮތްހުސްވާން ޖެހުނުކަން ހަނދާންކުރާށެވެ. އޭ ޒުވާނުންނޭވެ. މިއަދު ޒުވާނަކަސް މާދަމާ ތިވެރިންވެސް މުސްކުޅިވެ ގައިބާރު ދެރަވާނެއެވެ. ދަރިންނަށް ހެޔޮ ނަޞޭޙަތްދޭން ބޭނުންވާނެވެ. ވީއިރު ބަދުއަޣްލާޤީ ސިަފަދަ ތިބާމެންގެ ކިބައިގާ ހަރުލައި ހުރެއްޖެނަމަ ދަރީންނަށް ވަކީން ދޭނެ ނަޞޭޙަތެއް އޮންނާނެހެއްޔެވެ. އަދި އެންމެ ބިރުވެރީ އާޚިރަތެވެ. އެއީ ދާއިމީ ގޮވަތިކަމަށް ވާތީއެވެ. މި ވަގުތީ ފާލަމުން ދާއިމނީ މަކާނަށް ދާއިރު ވާނޭގޮތް ހިތަށް ގެނެސް މާތްﷲ ގެ ޢަޒާބަށް ބިރުވެތިވެ އެކަލާންގެ ސަވާބަށް ދަހިވެތިވަމާ ހިގާށެވެ.\nޖުލައި 7, 2020 08:16\nމިހާރު އޮތީ އެޖެންޑާ 'ބަރަހަނާ'.. އޭގެ އެންމެ ކުރީގައި އެއޮތީ ލިސްޓުން ވަނަ ހޯދާފަ..ދިވެހިން ވާ ތަސައްރަފެއް އަގަލައެއް އަޚުލާގެއް ނެތް.. އެހެންވެތާ މިހާރު ޚަބަރުތަކުން ޖިންސީ މައްސަލަތަކުގެ ޚަބަރު ހުސްނުވަނީ..\nޖުލައި 7, 2020 09:09\nތި ގޮތައް ތި ކޮމެންޓު ކުރާ މީހުން މާ ވަރު ހުންނާނެ،،،،،،،ކަލޭމެން އަސްލު އެންމެ ގޯސް ސައިޓުތަކުގައި އުޅޭނީ\nޖުލައި 7, 2020 09:27\nބަރަހަނާ ސައިޓުތައް ބޭންކޮއް ދިރާގު އުރީދޫ ޖޫރިމަނާކޮއް ފިޔަވަޅުއަޅާ.....ބަރަހަނާ ސައިޓުތައް ބޭންކޮއް ދިރާގު އުރީދޫ ޖޫރިމަނާކޮއް ފިޔަވަޅުއަޅާ.....ބަރަހަނާ ސައިޓުތައް ބޭންކޮއް ދިރާގު އުރީދޫ ޖޫރިމަނާކޮއް ފިޔަވަޅުއަޅާ.....ބަރަހަނާ ސައިޓުތައް ބޭންކޮއް ދިރާގު އުރީދޫ ޖޫރިމަނާކޮއް ފިޔަވަޅުއަޅާ.....ބަރަހަނާ ސައިޓުތައް ބޭންކޮއް ދިރާގު އުރީދޫ ޖޫރިމަނާކޮއް ފިޔަވަޅުއަޅާ.....ބަރަހަނާ ސައިޓުތައް ބޭންކޮއް ދިރާގު އުރީދޫ ޖޫރިމަނާކޮއް ފިޔަވަޅުއަޅާ.....ބަރަހަނާ ސައިޓުތައް ބޭންކޮއް ދިރާގު އުރީދޫ ޖޫރިމަނާކޮއް ފިޔަވަޅުއަޅާ.....\nޖުލައި 7, 2020 09:34\nސަރުކާރުން މި ސައިޓްތަކާއި އޭގެ ވިޑިއޯތައް ރައްޔިތުންނައް ނުފެންނާނޭހެން ބޭން ނުކުރާނަމަ އާންމު ޓީވީއިންވެސް އެމަންޒަރު ގެނެސްދޭންވީނުން.. މަނާ ނުކުރެވޭކަމެއް ކީއްކުރަން ނުގެނެސްދޭންވީ.. އެއޮތީ މިރާއްޖޭގައި އެކަމައް އޮތް ޑިމާންޑު ފެންނާށެއްނޫން.. ޕީއެސް އެމްއިންވެސް ބަރަހަނާ ފިލްމު އުފައްދާފަ ބުރޯޑުކާސްޓުކުރަންވީނުން..\nޖުލައި 7, 2020 09:38\nނޫނޭ ކަލޭނޭ... ޕަބުޖީ ބޭން ކުރަން އުޅޭ އަދުވެސް...\nޖުލައި 7, 2020 09:45\nކެކެ.170000 ބަންގާޅިންގެ ކޮންމެ މީހަކު އަތުގަ ވަރުގަދަ ފޯނެއް. ޢަނބިދަރިންނާ ދުރުގަ. ޢަހަރން ވަޒީފާ އަދާކުރާ އޮފީހުގަ މިވެރިން 8 ގަޑިއިރެއްގެ ޑިއުޓީގަ4ގަޑިއިރު ހޭދަކުރާނީ ބަރަހަނާ ސައިޓް ތަކުގަ.ދިވެހި ރާއްޖޭގެ އާބާދީ ގެ 15 އަހަރާ 40 އަހަރާ ދެނެދުގެ އާބަދީ އައް ބަލާއިރު ބަންގާލު މީހުންގެ ނިސްބަތް ގިންވާނެ. ޑިވެހިން ނުވަދެޔެކޭ ނޫން މިބުނީ.. މި މީހުންވެސް އޭގެ ބޯޑު % ހިއްސާ ކުރާ ވާހަކަ މިބުނީ\nޖުލައި 7, 2020 09:58\n3 ލައްކަ ދިވެހިން އަތުގަ ގެންގުޅޭ ފޯނާއި އިންޓަނެޓުގެ ބޮޑުޕެކޭޖުތަކާއި ފައިބާ ލޭންޑު ލައިން މަތިން ހަނދާން ނެތުނީތަ.4ފަސް އައިލެޑާއި2ލެޕްޓޮޕާއި ގެންގުޅޭ ދިވެހީން އިންޓަނެޓުގަތިބެ އަބަދު ގުރްއާން ތޯ ކިޔަވަނީ. ؟\nޖުލައި 7, 2020 09:47\nނުހުއްޓުވާނެ ދިރާގާ އުރީދޫއަށް އެންމެ ގިނަ ފައިސާ ލިބެނީ އެސައިޓްތަކަށް ވަނުމުން\nލާހިކު ކުޅަދާނެއެއް ނޫން ހުއްޓުވާކަށް ދިރާގުގެ ހިއްސާ އަންނި ވިއްކާލުމުން ސަރުކާރުގެ ބާރު ވަނީ ކެނޑިފައި.. މިހާޜު ދިރާގާ އުރީދޫގެ މައި ހިއްސާ ދާރަކީ ބެޓެލްކޯ ކިޔާ ކުންފުންޏެއް\nމިކަމާ އެލެކްސް ބުނާނީ ކީކޭބާ ހެހެ\nޖުލައި 7, 2020 09:54\nދިރާގު އެއްވެސް ހިއްސާއެއް ނެތަސް. ސަރުކާރައް މުއާސަލާތީ ޚިދުމަތްތައް ގާނޫނު ހަދައިގެން ރެގިއުލޭޓް ކުރެވޭނެ. ގައުމުގައި ދީނާއި ދިނާ އިދިކޮޅު ބޮޑުހަރާމް ކަމެއް މިހެން ދޫވެފައި އޮންނަ އޮތުމައް ފިޔަވަޅުއެޅުމަކީ ސަރުކާރުގެ ވާޖިބެއް. މުއާސަލާތީ ރެގިއުލޭޓާ އަކީ ކޮމިއުނިކޭޝަން އޮތީރިޓީ..އެތަން ހިނގަނީ ހޯމް މިނިސްޓަރުގެ ދަށުން.. އޭނާއަށް އެތަން މެދުވެރިކޮއް މިކަން ހައްލު ކުރެވޭނެ.\nޖުލައި 7, 2020 09:50\nދިރާގާ އުރީދޫ އަށް އެންމެ ގިނަ ފައިސާ ވަންނަނީ މިކަމުން އެމީހުން ރީތި ކޮށްލަން ބުނެފާނެ މިހާރު މަނާ ކުރަނީއޭ އެއީހުސް ދޮގު އާނމް ދަނީގެ 50 އެއި އޮރިޔާން ސައިޓް ތަކުން ލިބޭ ފައިސާ އިންޓަރ ނެޓް ގެ އަގުވެސް ހެވެއް ނުވާނެ ސަރުކާރުގެ ބާރު ވަނީ ކެނޑިފައި އަންނި ދިރާގުގެ ހިއްސަ ވިއްކާލީމާ އުރީދޫގެ ގެ ވެސް މައި ކުންފުންޏަކީ ބެޓެލްކޯ.... މިކަމާ މަޖިލިހުގެ ރައީސް ކޭކޭ ބާ ބުނާނީ އޭރު ވެރިކަން ކުރީ އޭނަ އެއް ނޫނޭތަ\nޖުލައި 7, 2020 09:51\nއިނެްމެ ގިނަ އާންމުދަނީ ދިރާގަށާއި އުރީދޫއަށް ވަންނަނީ ތިޔަ ސަައިޓް ތަކުން\nސިންގަޕޫރުގައި އެކަމަށް ސަރުކާރުން ޚާއްސަ ޓީމެއް އޮވެގެން އަބަދު އޮރިޔާން ސައިޓްތައް އެދަނީ ބްލޮކް ކުރަމުން\nޖުލައި 7, 2020 09:59\nމިއަދުން ފެށިގެން ބަރަހަނާ ސައިޓުތައްބުލޮކު ކޮއްފިން\nޖުލައި 8, 2020 11:33\nއަހަރެމެންގެ ސަރުކާރުގަ ތިޔަކަހަލަ ލާދީނީ ހުރިހާ ކަމަކައް ތާއީދު ކިރާނަން.\nއިންޑިއާ އިން ރާއްޖެ އަށް 250 މިލިއަން ޑޮލަރު ދީފި


Tushar Kapoor huree loabiveriaku hoadhan thayyarah! | Hurihaa.mv\nތުޝާރް ކަޕޫރް ހުރީ ލޯބިވެރިއަކު ހޯދަން ތައްޔާރަށް!\nLast updated on 15 Jan 2022, 11:07\nތުޝާރް ކަޕޫރް. ފޮޓޯ: ދަޕްލޭސް ޓޫ\nމަޝްހޫރު ފިލްމީ ފަންނާނެއްކަމަށްވާ ތުޝާރް ކަޕޫރް ހުރީ އޭނާގެ ހަޔާތަށް ލޯބިވެރިއަކު ހޯދަން ތައްޔާރަށް ކަމަށް އޭނާ ބުނެފި އެވެ.\nއިންޑިޔާގެ ނޫސްތަކަށް މައުލޫމާތުދެމުން ތުޝާރް ބުނީ، އޭނާގެ ހަޔާތް އިތުރަށް ފުރިހަމަ ކުރުމަށް ލޯބިވެރިއަކު ގެނައުމަށް ވިސްނިނަމަވެސް، ލޯބިވެރިއަކު ނެތުމަކުން ވަކި އޭނާގެ ހަޔާތް ފުރިހަމަ ނުވެ ނުދާކަމަށެވެ.\nއެކަނިވެރިކަމާއިއެކު ބައްޕައެއްގެ ދައުރު އަދާކުރަމުންދާ ތުޝާރް ވަނީ ދަރިފުޅާއިއެކު އޭނާގެ ހަޔާތް ބާއްޖަވެރިކަމަށް ބުނެފަ އެވެ. 2016 ވަނަ އަހަރު ތުޝާރް ދަރިއަކު ހޯދާފައިވަނީ ސަރުގެސީ މެދުވެރިކޮށްށެވެ. ތުޝާރްއަށް ލިބިފައިވަނީ ފިރިހެން ކުއްޖެކެވެ.\nތުޝާރް ކަޕޫރްއަކީ އެކްޓަރު ޖީތޭންދްރަ އާއި ފިލްމު އަދި ޓެލެވިޝަން ޕްރޮޑިއުސަރު އޭކްތާ ކަޕޯރްގެ ފިރިހެން ކޮއްކޮ އެވެ.\nއޭގެ އިތުރުން ތުޝާރް ވަނީ ފިރިހެން ދަރިއަކު އެކަނި ބަލައި ބޮޑުކުރުމުގެ ތަޖުރިބާއާ ގުޅޭގޮތުން ފޮތެއްވެސް ލިޔެފަ އެވެ.\nއޭނާ ބުނާގޮތުން ލޯބިވެރިއަކު ހަޔާތަށް ގެނައުމަށް ބޭނުންވި ނަމަވެސް އޭނާ އެކަމުގައި އަވަސް އަރުވާކަށް ބޭނުމެއް ނުވެ އެވެ. އަދި ލޯބިވެރިއަކު ހޯދަނީ އޭނާގެ ހަޔާތް އިތުރަށް ފުރިހަމަ ކުރުމަށް ކަމަށާއި، ހަޔާތުގައިވާ އުނިކަމެއް ފިލުވުމުގެ މަގުޞަދެއްގައި ނޫންކަމަށް އޭނާ ބުނެ އެވެ.


SunOnline:4gaumakun Boycott kurumun SAARC summit faskoffi\nހަތަރު ގައުމަކުން ބޮއިކޮޓް ކުރުމުން ސާކް ސަމިޓް ފަސްކޮށްފި\nމުހައްމަދު ސިމާއު 28 Sep 2016, 18:31\nނޮވެމްބަރު މަހު ޕާކިސްތާނުގެ އިސްލާމްއާބާދުގައި ބާއްވަން ހަމަޖެހިފައި އޮތް 19 ވަނަ ސާކް ސަމިޓް މިހާރު ވަނީ ފަސްކޮށްފައި -- ފޮޓޯ: ޕާކިސްތާންޓްޑޭ\nމަސްރަހު ހޫނުވެފައިވާ ޕާކިސްތާނުގައި މިއަހަރު ބާއްވަން ހަމަޖެހިފައިވާ ދެކުނު އޭޝިއާގެ ގައުމުތައް ތަމްސީލު ކުރާ ޖަމިއްޔާ ކަމަށްވާ ސާކްގެ ބައްދަލުވުން ފަސްކޮށް، އެ ބައްދަލުވުން ބާއްވާނެ އެހެން ތަނެއް ހޯދަން ނިންމައިފި އެވެ.\nއަންނަ ނޮވެމްބަރު މަހު ޕާކިސްތާނުގެ އިސްލާމްއާބާދުގައި ބާއްވަން ކުރިން ހަމަޖެހިފައި އޮތް 19 ވަނަ ސާކް ސަމިޓް ފަސްކޮށްފައި މިވަނީ އިންޑިއާ، ބަނގުލަދޭޝް، ބޫޓާން އަދި އަފްޣާނިސްތާނުން ސަމިޓް ބޮއިކޮޓްކުރުމާ ގުޅިގެންނެވެ.\nނަމަވެސް ދެން ސާކް ސަމިޓް ބާއްވާނެ ވަކި ތާރީހެއް ނޭޕާލުން ހާމަކޮށްފައެއް ނުވެ އެވެ.\nމިއަހަރުގެ ސާކް ސަމިޓްކުގެ ޗެއާ ކަމަށްވާ ނޭޕާލުން މިއަދު ބުނީ، ސާކް ސަމިޓް ކެންސަލް ކުރުމުގެ ބަދަލުގައި ފަސްކުރަން ނިންމީ ސަމިޓްގައި ހިމެނޭ ހަތަރު ގައުމަކުން ސަމިޓް ބޮއިކޮޓް ކުރި ނަމަވެސް ރާއްޖެއާ ސްރީ ލަންކާގެ ފަރާތުން އެއްބާރުލުން ލިބެމުންދާތީ ކަމަށެވެ.\nސާކް ސަމިޓުގައި މިހާރު އަމަލު ކުރަމުންދާ އުސޫލުގައި ބުނާގޮތުން، ސާކުގެ މެމްބަރު އަށް ގައުމުގެ ތެރެއިން އެންމެ ގައުމަކުންވެސް ސަމިޓުގައި ބައިވެރިނުވާނަމަ އޮޓޮމެޓިކުން ސަމިޓު ފަސްކޮށް ނުވަތަ ކެންސަލް ކުރެވޭނެ އެވެ.\nސާކް ސަމިޓުގައި ބައިވެރިނުވާން އެންމެ ފުރަތަމަ ނިންމީ އިންޑިއާއިންނެވެ. އެގައުމުން ސަމިޓް ބޮއިކޮޓްކުރަން ނިންމީ "ބޯޑަރު ހުރަސްކޮށް އިންޑިއާއަށް ދެމުންގެންދާ ޓެރަރިސްޓު ހަމަލާތަކުގެ" ސަބަބުން ކަމަށް އެގައުމުން ބުނެއެވެ.\nއޭގެ ފަހުން ސާކް ސަމިޓުގައި ބައިވެރި ނުވެވޭނެ ކަމަށް ބުނަމުން ސާކްގެ ޗެއާ ކަމަށްވާ ނޭޕާލްއަށް ބަންގުލަދޭޝްއިން ފޮނުވި ސިޓީގައި ވަނީ، އެގައުމުން ސަމިޓުގައި ބައިވެރި ނުވާން ނިންމާފައި ވަނީ "ވަކި ގައުމަކުން ބަންގުލަދޭޝްގެ ދާހިލީ ކަންތަކުގެ ތެރެއަށް ވަންނަމުން ދިޔުމުގެ ސަބަބުން ކާމިޔާބު ކަމާއެކު ސާކް ސަމިޓު ބޭއްވޭނެ މާހައުލެއް" މިވަގުތު ނެތުމުންނެވެ.\nއަދި ބޫޓާނާއި އަފްޣާނިސްތާނުން ވަނީ ޓެރަރިޒަމްގެ ސަބަބުން އޭޝިއާ ސަރަހައްދުގައި ތަޅާ ފޮޅުން އިތުރުވެފައި ވުމުން ސާކް ސަމިޓަށް ހާޒިރު ނުވެވޭނެ ކަމަށް ބުނެފައެވެ.\nއިންޑިއާ އާއި ޕާކިސްތާނާ ދެމެދު އޮތް ގުޅުން އިތުރަށް ގޯސްވެފައި މިވަނީ ކަޝްމީރުގައި އިންޑިއާއިން ވެރިކަންކުރާ ފަޅީގައިވާ އިންޑިއާގެ އަސްކަރީ ބޭސްއަކަށް މިމަހުގެ 18 ވަނަ ދުވަހު ހަތިޔާރު އަޅައިގެން ތިބި ބަޔަކު ދިން ހަމަލާއެއްގައި 19 ސިފައިން މަރާލުމުންނެވެ. އިންޑިއާއިން ބުނާ ގޮތުގައި އެހަމަލާގެ ފަހަތުގައި ވަނީ ޕާކިސްތާނެވެ. އަދި އިންޑިއާއިން ދަނީ ދުނިޔޭގެ އެހެން ގައުމުތަކުން ޕާކިސްތާނު އެކަހެރި ކުރުމަށް ގޮވާލަމުންނެވެ.


Idhikolhu memberun vadhe 241 committee hoonuvehjje\nޑރ. އަފްރާޝީމް އަލީގެ މަރުގެ މައްސަލައިގެ ރިޕޯޓުގެ މައްސަލަ ތަހުގީގުކުރުމަށް ބޭސްވި ކޮމެޓީއީއަށް އިދިކޮޅު މެންބަރުން ވަދެ އަޑުގަދަކުރަން ފެށުމުން ކޮމެޓީ ހޫނުވެއްޖެއެވެ.\nމި މައްސަލަ ހޫނުވެފައިވަނީ ނައިފަރު ދާއިރާގެ މެންބަރު އަހުމަދު ޝިޔާމް އަދި މާވަށު ދާއިރާގެ މެންބަރު މުހައްމަދު ސައީދު ކޮމެޓީ އަޑުއައްސަވަން ތިއްބާފައި، މެދުހެންވޭރު ދާއިރާގެ މެންބަރު އަލީ އާޒިމް ވާހަކަ ދައްކަވަނިކޮށް އަޑުގަދަ ކުރައްވަން ފެއްޓެވުމުންނެވެ.\nމިއަދު ކޮމެޓީގައި ބަހުސަކަށް ވެފައިވަނީ، މަރު ކޮމިޝަނުން ފޮނުވާފައިވާ ޑރ. އަފްރާޝީމް އަލީގެ ރިޕޯޓު ދިރާސާ ކުރުމަށް އެކުލަވާލި ސަބް ކޮމެޓީގައި ތިއްބެވި މެންބަރުންގެ ތެރެއިން ސަބް ކޮމެޓީގެ މުގައްރިރު ހެންވޭރު ހުޅަނގު ދާއިރާގެ މެންބަރު ހަސަން ލަތީފް އެކަނި ރިޕޯޓު ފާސް ކުރެއްވި ކަމަށް އިދިކޮޅު މެންބަރުން ވިދާޅުވުމުންނެވެ.\nއާޒިމް ވާހަކަ ދައްކަވަނިކޮށް ޝިޔާމް އަޑުގަދަކުރެއްވުމުން އާޒިމް ވަނީ ކޮމެޓީގެ މުގައްރިރުގެ އަރިހުން ޝިޔާމް ނެރުމަށް އެދިފައެވެ.\nކޮމެޓީގެ މުގައްރިރު އެދިލެއްވުމުންވެސް ގިނަ އިރުތަކެއް ވަންދެން ޝިޔާމް އަދި ސައީދު އަޑުގަދަކުރެއްވިއެވެ. އެ ބޭފުޅުންނަށް ރައްދު ދެއްވުމަށް އެމްޑީޕީގެ މެންބަރުންވެސް ވަނީ އަޑުގަދަކޮށް ކަމާނުގުޅޭ މެންބަރުން ނެރެދިނުމަށް އެދިފައެވެ.


Anna Aadheetha Dhuvahu Civil Servantun Offeehah Nukunnaany Kalhu Hedhumugai އަންނަ އާދީއްތަ ދުވަހު ސިވިލް ސާވެންޓުން އޮފީހަށް ނުކުންނާނީ ކަޅު ހެދުމުގައި – Huvadhoo News Anna Aadheetha Dhuvahu Civil Servantun Offeehah Nukunnaany Kalhu Hedhumugai Huvadhoo News\nއަންނަ އާދީއްތަ ދުވަހު ސިވިލް ސާވެންޓުން އޮފީހަށް ނުކުންނާނީ ކަޅު ހެދުމުގައި\nސިވިލް ސާވެންޓުންގެ މުސާރަ ބޮޑު ނުކުރާތީ އަންނަ އާދީއްތަ ދުވަހު އިހުތިޖާޖު ކުރުމުގެ ގޮތުން ސިވިލް ސާވެންޓުން އޮފީހަށް ނުކުންނާނީ ކަޅުހެދުމުގައި ކަމަށް ސިވިލް ސާވެންޓު އެސޯސިއޭޝަނުން ވިދާޅުވެއްޖެއެވެ.\nސިވިލް ސާވެންޓުންނަށް މަސައްކަތާއި އެކަށީގެންވާ މުސާރައެއް ނުދޭތީ އަންނަ އާދީއްތަ ދުވަހު އިހުތިޖާޖު ކުރާނެ ކަމަށާއި ސަރުކާރުން ޖަވާބުދާރީއެއް ނުވެއްޖެނަމަ އަންނަ ހޯމަދުވަހު މަސައްކަތް ހުއްޓާލާނެކަމަށް ސިވިލް ސާވެންޓް އެސޯޝިއޭޝަނުން ވިދާޅުވެއްޖެއެވެ.\nދިވެހިރާއްޖޭގައި މިވަގުތު 26668 ސިވިލް ސާވެންޓުން ތިބިއިރު އެންމެ ކުޑައުޖޭރައެއް ކަނޑައެޅުމަކީ މިސަރުކަރުގެ ވައުދުތަކުގެ ތެރެއިން ވައުދެކެވެ. އެހެންނަމަވެސް މިހާތަނަށް މިވައުދުތައް ފުއްދާފައި ނުވާތީ ސިވިލް ސާވެންޓުން ވަނީ އެކަމާ ކަންބޮޑުވުން ފާޅުކޮށްފައެވެ.\nސިވިލް ސާވެންޓުންގެ ޑިމާންޑްތަކުގެ ތެރޭގައި ސްކޫލުތަކުގެ އިދާރީ މުވައްޒަފުންނަށް އިތުރު އެލަވަންސެއް ދިނުމާއި ސެޓްފިކެޓް ހުށަހަޅައިގެން ވަޒީފާގެ ކުރިއެރުން ލިބޭ ގޮތް ހެދުން، ސިވިލް ސާވެންޓުންނަށް އެލަވަންސެއް ލިބޭ ގޮތް ހެދުމާއި ސްކޫލްތަކުގެ އިދާރީ މުވައްޒަފުންނަށް އިތުރު އެލަވަންސެއް ދިނުން، ދަށް ފަންތީގައި މަސައްކަތް ކުރާ މުވައްޒަފުންގެ މުސާރަ ބޮޑު ކުރުން، މިނިމަމް ވޭޖް ކަނޑައެޅުން އަވަސް ކުރުން އަދި ސެޓްފިކެޓް ހުށަހަޅައިގެން ވަޒީފާގެ ކުރިއެރުން ލިބޭ ގޮތް ހެދުން ހިމެނެއެވެ.\nސިވިލް ސާވެންޓުންގެ މުސާރަ އެންމެ ފަހުން ބޮޑުކޮށްފައިވަނީ 2018 ވަނައަހަރުގައެވެ. އެފަހުން މުސާރައިގެ ކުރިއެރުމަށް އެއްވެސް ބަދަލެއް އައިސްފައިނުވެއެވެ. މުސާރަކުޑަވެގެން ޕައިލެޓުންނާއި ޑޮކްޓަރުން އަދި ނަރުހުން އިހުތިޖާޖްކޮށް ރައީސް އިބްރާހިމް މުހައްމަދު ސޯލިހު އާއި ބައްދަލުކުރުމުން އެމަނިކުފާނު ވިދާޅުވީ ޕައިލެޓުންނާއި ޑޮކްޓަރުންނާއި ނަރުހުންނަށް ދިމާވެފައިވާ ދަތިތައް ހައްލުކޮށް ދެއްވާނެ ކަމަށެވެ. އަދި ދާދި ފަހުން ޑަބްލިޔުޑީސީގެ މެމްބަރުންގެ މުސާރައިގެ އިތުރުން ކައުންސިލްތަކުގެ މެމްބަރުންގެ މުސާރަވެސް ވަނީ ބޮޑުކޮށްފައެވެ.\nސިވިލް ސާވެންޓު އެސޯސިއޭޝަން